
1. Spre Suceava. 

Primăvară tînără. Un verde blînd, dulce, umed, 
copilăresc. în lunca Siretiuluî pe care se dea¬ 
pănă de la Focşani pănă la Burdujeni, în tot 
lungul Moldovei noastre, calea cea mare a tre¬ 
nului, copacii se înnalţă încă negri, goi, dar 
cîte unul bătut ca de o uşoară ninsoare verde; 
alţii, mai timpurii, îşi poartă frunzişoarele ca 
nişte flori: par cea d’intăiu găteală a unei copile. 
O ploaie mare de o noapte şi o zi, pornită din- 
tr’un apus de sînge, a sămănat băltace curate 
încă: pare că ar fi nişte frînturi de lacuri albe. 
Pe o muche de deal, iarna a uitat o măramă 
de zăpadă. Sus soarele usucă un vălmăşag de 
nori suri, rămaşi în urmă în zarea răsăritului. 

Aleluia, sfîntă dimineaţă de April, dimineaţă 
de flori a Floriilor! 

•Cei d’intăiu oameni ce se văd sînt trei păs¬ 
tori într’o văiugă, unde pasc vite lacome şi se 

adapă în ştioalme. în sumane cenuşii ca arătura, 
nalţi, frumoşi, supţi la faţă de iarna cea grea 
fără mămăligă. Cine ştie ce-o fi făcînd acum, 
în ce nopţi de desfrîîi şi de jocuri de noroc o 
fi întârziat boierul care a închiriat cuiva din 
Jidovime acest pămînt cu bieţii oameni de pe 
dînsul! 

în gări, * Dimineaţa de mîine», strigată de 
ovreiaşî neobosiţi şi, într’un veşnic mers cu so¬ 
coteală, Evrei mari, graşi, rumeni. Aâ trecut pe 
rînd Bacăul cu biserica lui Ştefan-cel-Mare, Ro¬ 
manul întins drept lîngă apa spîrcuită a Mol¬ 
dovei, cu dungile de copereminte roşii şi cele 
opt turnuri creştine de-asupra vălmăşagului stră¬ 
inătăţii, Paşcanii, cu veşnicul săâ vuiet de mul¬ 
ţime grăbită şi flămîndă. 

Aici, un nor plumburiu lasă să cadă, într’un 
zimbet de soare, picături de ploaie îngheţată. 


2. Suceava. 

Văd iarăşi dealul de lut cu creasta dreaptă, 
tîmpla scorburoasă, ridicîndu-se de-asupra apei 
de hotar. Sus turnurile de biserici staQ ca suli- 
ţile. La o lăture, zidurile galbene, zimţuite şi 
rupte, tînjăsc pe înnălţime. 

De la Burdujeni, un birjar mă va duce la Su¬ 
ceava. E, neapărat, Evreu: cere două preţuri, 
nu vrea să lase nimic, pleacă pănă foarte aproa- 

pe, se iţieşte în uşa gări! măreţe, tuşeşte, îşî 
şterge nasul, intră în vorbă, scade preţul la ju¬ 
mătate şi la urmă aflu că i-am dat totuşi de două 
ori cît tariful obişnuit. 

Trec printre casele cochete ale funcţionarilor 
romînî din BurdujenT, Acum sînt pe un drum 
lat, între dealuri la dreapta şi, la stînga, o rîpă 
urîtă, în care lunecă ape de mocirlă. Peste în- 
nălţimi, văi, rîpi, peste drumul umed trece un 
vifor de vînt sălbatec, rece ca în toiul iernii as¬ 
pre, descheind haina, lipind de tîmplă marge- 
nile pălăriei. Pe capră, birjarul, cufundat într’un 
surtuc prea larg, cu gulerul ridicat peste o că¬ 
maşă ce n’are guler, se strîmbă de frig în această 
zimbitoare zi de April, pe albastrul cerului că¬ 
reia se îmbulzesc nori, călătorind foarte iute. 

Vama e o casă de moda veche, cu un biet 
funcţionar incetinel. Un Evreu cu lunga barbă 
de patriarh din Biblie stă de vorbă cu privire 
la un sac cu cartofi, cu «barabule», zice el mol- 
doveneşte, pe care le tot alintă cu mîna. Afară 
aşteaptă sfioşi mîndri Romînî, în sumane întu¬ 
necate, cu părul lung căzînd drept sau în cîr- 
lionţî unşi pe umerii largi; au în mînă găini şi 
cîte alte mărfuri de o nimica toată. 

Stîlpul tricolor al ieşirii din ţară; între doi alţi 
stîlpi negri şi galbeni, vama Austriecilor, cu un 
tînăr foarte bălan, care scotoceşte cu multă luare 
aminte prin geamantanul aproape gol. 

Acum e slobod drumul din ţara regelui nos¬ 
tru în ţara împăratului străin asupra Romînilor. 

Caii zoresc pe «drumul Burdujenilor». Nu se 
vede cine ştie ce schimbare. Sint căsuţe frumu¬ 
şele după datina moldovenească şi, pe alocurea, 
cîte o casă mai mare, împodobită după cel mai 
rău gust al oraşelor. Multe pajuri: la vînzătoriî 
de tabac, la păzitorii şoselei, la cîrciumarî. Cu¬ 
tare meşter e Neamţ, Polon; toţi negustori! se 
ţin de neamul care e cu adevărat stăpîn al aces¬ 
tor locuri. Copii de-aî noştri nu se văd pe stradă, 
ci tot de ce! cu şăpcî, cu pălăriuţe verzi, cu na¬ 
surile coroiate sau borchinoase, odrasle ale tu¬ 
turor neamurilor Austriei, şi mai ales ale Evreilor. 

Acum cetatea, frontul de biserici nu se mai 
văd. Sîntem pe coarda arcului ce alcătuieşte 
acest drum, şi înnaintăm la deal spre Suceava 
nevăzută, care trimete înnainte numai tot astfel 
de căsuţe şi case pentru toţi oploşiţii de dă- 
unăzi sau de multe zeci de ani. 

Apa Sucevei se trece pe un pod de lemn, mic, 
şubred şi fără podoabe; «ţineţi trăsurile», zice una 
din multele înştiinţări tipărite, şi în adevăr murgii 
Evreului merg cu toată conştiinţa că sînt într’un 
loc unde zburdăciunea, pripa nu se îngăduie. 
Alăturea, un alt pod, mai mare, mai tare şi mai 
frumos, e dungat de linia de fier a trenului ce 
vine din Iţeam şi duce Ia Suceava. Şi eu îmi 

aduc aminte de un pod, mare, acoperit, negru 
pe dinnuntru şi pe din afară, prin care de de¬ 
mult, cînd eram un copil cu ochii abia deschişi 
asupra minunii acestei lumi, am trecut cu mama, 
recunoscătoare pentru minunile Sfîntuluî din 
Suceava, ca să sărut moaştele negre, uleioase 
ale lui Ioan cel Nou, culcat în mirodenii. Aud 
încă, după treizeci de ani, huruitul roatelor prin 
marele întunerec umed, văd piaţa mare cu fă¬ 
cliile şi iconiţele, biserica înnaltă, racla de ar¬ 
gint cu chipuri săpate, falca întunecată şi dinţii 
albi ai ajutătorului la toată nevoia. 

Jos, Suceava curge iute, mînioasă, bogată din 
prisosul ploilor primăvăratece; e mare cît o ra¬ 
mură a Moldovei. în luncă iarăşi pasc vite albe. 
Cîmpii se gunoiază, şi pluguri cu cai, duse de 
ţerani cu căciula mare, rup ţarina slăbită de 
ploaie. Boii se îngraşă şi se vînd cu preţuri bune* 
Pe mal sînt multe case, ceva mai departe. Şi 
tocmai de-asupra lui se cincheşte supt copere- 
mîntu-î de şindilă neagră bisericuţa de la lţcanii- 
Vechi, galbenă-deschis, cu un pridvor liber. Fru¬ 
moasă mică locuinţă a călugăriţelor de odinioară 
pentru care ea fusese clădită în veacul al XV-leal 
Abia dacă se slujeşte astăzi la hramul ei. Iţcă- 
neniî din căsuţele dese de pe lîngă rîu vin la alte 
serbări sus, în oraşul lăcaşurilor mari şi bogate. 

încă o bucată de vreme ne urcăm printre 
case de modă moldovenească, în care stau de 

maî multe orî străini. Dar, ici şi colo, fete se 
dau în scrînciob , în leagăn. E adevărat că astăzi, 
a doua zi de Florii, catolicii — deci aici Nemţii, 
Polonii — îşi au a doua zi a Paştilor. 

Am ajuns tocmai sus. Sîntem în cuprinsul 
vechiului oraş, precum arată grămădirea bise¬ 
ricilor, aşa de aproape una de alta, încît în cîteva 
clipe ai făcut drumul dintre ele. Lasă deci la 
o parte strada care se zice «evreiască» şi strada 
mare, care e şi ea aproape numai a Evreilor, 
lasă urmarea ei înnainte, pe lîngă o grădină 
goală şi rău ţinută, pe lîngă o biserică a cato¬ 
licilor, mare, albă, urîtă, în care scînteie acum 
luminile învierii, chemînd puţinii credincioşi. 
Lasă prăvăliile Evreimiî, care nu sînt altfel decît 
cele de la Folticenii noştri, lasă scîrboasele ca¬ 
fenele, în care se tolănesc în caftane murdare 
stăpînii de astăzi ai tîrguluî, lasă îngrămădeala, 
harhătul germano-semitic, duhoarea şi necură¬ 
ţenia, lasă uriciunea răpareţă. Nu te uita la lumea 
ce trece în hardughiile nemţeşti care sînt tră¬ 
surile de aici: une ori ai vedea un honoratior 
cu cilindru, iar de cele maî multe ori unul, doi, 
trei, mulţi Evrei, de modă nouă şi de modă 
veche: eu am zărit chiar într’o cupea, avînd 
în locul geamului de la spate o scîndurică, un 
Herrchen, un domnişor, oacheş, cu faţa pre¬ 
lungă, cu ochii mari visători, cu perciunii fiului 

lui David şi cu pălăriuţa de catifea, cu lungul 
caftan al Galiţianulul neprihănit de civilisaţie. 
Pe ici, pe colo vei vedea strecurîndu-se cîte 
un creştin sau o creştină, funcţionari, meşter! 
cari-şl petrec Paştile, soldaţi în congediu pentru 
serbătorî, domnişoare elegante cu moşii în zestre, 
ferindu-se cu dibăcie de atingeri care pătează 
de murdărie rochiile. Dar toate acestea nu te pri¬ 
vesc, călător romîn pe pămînturl ce sînt înstrăinate 
şi în ceia ce priveşte oamenii chiar, printre cari 
zăreşti aşa de rar ţeranul după datină, cu su¬ 
manul şi căciula sa ca în Moldova, cu variante 
de căciulă, mici şi ieftene, pe care le-a născocit 
jidovimea, sau în haina modestă a Neamţului 
din burghesia cea mică. Ţie-ţî pasă în acest 
pămînt al tuturor neamurilor, în care al lui 
Israel a căpătat biruinţa deplină, — ţie îţi pasă 
de biserici cu chipuri de bour şi frumoase li¬ 
tere bătrîne de-asupra uşilor, de pietre şterse 
de-asupra mormintelor cu cenuşa spulberată, de 
frînturl de cetate pe culmea frămîntată cu sînge, 
spre care ni se înnalţă recunoştinţa şi ni fumegă 
tămîia visurilor evlavioase şi sfinte. Fereşte-te 
de prihană, lasă hanurile, prăvăliile, stradele, 
grădinile şi furişează-te spre locurile pe care 
privighează crucea ta veche răsăriteană, unde 
vorbesc în glas de aramă clopotele tale turnate 
prin vremi ce nu se vor mal întoarce, şi în care 
în bronz ni s’a turnat şi mărirea, numele cel 

bun, păstrat pănă astăzi, datina curată, pe care 
o uită prea mulţi, în toate. Fiî aici ca un hagiu 
cucernic în Ierusalimul din vremea prigonirilor: 
el nu mergea la cadiu, la nazir, la căpeteniile 
ienicerilor, el nu se grămădia printre cumpără¬ 
torii bazarurilor, el nu aştepta la poarta mos¬ 
cheilor, ci, ţiind umila lui făclie în mînă, el se 
ducea de-a dreptul, cu o grabă înfrînată de 
simţul sfinţeniei, către mormîntul în care odih¬ 
nise, o clipă omenească de moarte, Domnul şi 
Dumnezeul său. 

Intăiu ţi se va înfăţişa Sf. Dimitrie, mare şi 
puternică zidire pe care Petru Rareş o închină, 
precum a făcut şi în Hîrlău cu o clădire ceva 
mai mică, sfîntuluî «purtător de mir», biruitor 
în luptele care plăceau sufletului focos al fiului 
lui Ştefan-cel-Mare. Clădirea n’a suferit repa¬ 
raţiile acelea la care Austria ţine mult, ca să 
arate că ştie păstra moştenirea moldovenească, 
ca să încurajeze ştiinţa şi arta şi ca să dea de 
lucru la atîţia domni din Viena cari găsesc că 
Moldovenii acei de demult erau oameni stima¬ 
bili, ale căror lucrări în cărămidă, piatră şi penel 
sînt vrednice de o luare aminte curioasă şi de 
o îngrijire răsplătitoare. Ba Sf. Dimitrie a fost 
reparat şi el acum cîţîva ani, dar întru atîta numai 
că l-au tencuit şi văpsit cu o tencuială şi o văp- 
seală care cad. Şi iarăşi clopotniţa pe care e 

întipărită de partea de către Răsărit cunoscutul 
bour cu gîtul gros, cuprins într’o floare purtînd 
inscripţia, clopotniţa aceasta a fost de atîţia 
ani preschimbată pentru a se face de la înnăl- 
ţimea eî trainică, paza de foc. 

în colo, Sf. Dimitrie-î cum l-a lăsat ctitorul. Faţada 
largă e străbătută de trei fereşti gotice şi se spri¬ 
jină pe două contraforturi. Fereştile gotice se ur¬ 
mează şi pe laturi, ca şi contraforturile. Zidirea se 
rotunzeşte la strane şi în fund, la altar. Ocniţe 
mici sus, ocniţe mari jos, lungăreţe, pănă la te¬ 
melie, îi împodobesc păreţii. Zugrăvelile frumoase, 
pe fond albastru dulce, care se vedeau odini¬ 
oară, s’au sfărîmat, s’au ascuns supt pospăiala 
tencuielilor mai târzii. 

înnuntru, chipurile de sfinţi sînt în parte cele 
vechi, precum dovedeşte inscripţia numelor, în 
lungi şi supţiri slove din vremea, bună pentru 
scrisoare, a urmaşilor lui Ştefan-cel-Mare. Un 
foc a mistuit însă catapeteazma, odoarele vechi 
s’au stricat, afară de jalnice rămăşiţe, aruncate 
într’o cămară a turnului, unde putrezesc în praf 
cununile morţilor din zilele noastre şi fel de fel 
de lucruri fără chip şi fără nume, care duhlesc 
a muced. Pietrele de mormînt, între care un 
învăţat străin a crezut că găseşte pe a lui Bog¬ 
dan fiul lui Rareş, nu se mai pot ceti cu sigu¬ 
ranţă ; nicăiri nu le-am văzut mai ticăloşite. 
Vremea de peste un veac în care Suceava a 


www.dacoromanica.ro 





SUCEAVA 


19 


fost un maldăr de ruine, unde cîniî fără stăpîn 
băciuiaâ prin pivniţele de piatră ale caselor ce 
se dărîmaseră, pe cînd săteni paşnici araâ pă- 
mîntul în margine, vremea de astăzi a primă¬ 
riilor evreieşti, a preuţimil de Stat, cu învăţă¬ 
tură mireană, vreme de egoism şi fără nicl-un 
avint, fără nicl-o amintire şi fără nicl-o nădejde, 
aO adus aceastii păcătoşire a bisericilor. Rar să-ţi 
vie preotul pentru a-ţî arăta cu mîndrie biserica, 
pentru că e în sama lui şi pentru că e moaşte 
din trecutul neamului lui; un biet paracliser bă- 
trîn, nespus de murdar şi de îndobitocit, chior, 
bubos, va orbecăi cu tine prin praful şfcneorîn- 
duiala, prin sărăcia despreţuiîă'a lăcaşurilor în 
care Mitropoliţî aâ slujit înnaintea Domnilor, 
Doamnelor, Domniţilor, boierilor în veşminte de 
aur, de catifea şi mătăsuri. 

De departe, mănăstirea Sf. Gheorghe se vă¬ 
deşte prin turnul greoiâ al porţii şi prin scîn- 
teierea ciudată, prin lucirea sticloasă a ţiglelor 
nouă roşiî-închis, cu dungi nesăbuite de albastru 
şi de galben, ceia ce pentru o biserică e o împo- 
poţonare, iar pentru colorile noastre naţionale 
e, cînd te gîndeştî cine a reparat şi cu ce sim¬ 
ţire faţă de noi, o profanare. Biserica Mitropoliei 
de odinioară a fost clădită în foarte vechi tim¬ 
puri, îndată după Ştefan-cel-Mare, şi supt Ştefan- 
cel-Tînăr a luat locul vechil Mitropolii, care e 

astăzi biserica Mirăuţilor. De sigur iarăşi, marele 
ziditor Petru Rareş i-a dat proporţiile cele măreţe 
pe care le are astăzi, plătind ast-fel datoria sa 
de biruitor şi faţă de cellalt mucenic ostaş al 
legii creştine. Petru Şchiopul, blînd Domn cu¬ 
vios, a dres clădirea, ce suferise pe urma lup¬ 
telor din vremea lui Despot; de la dînsul vine 
zugrăveala de astăzi, foarte frumoasă, cu sfinţi 
mari şi icoane bogate, întinse pe un fond al¬ 
bastru, stropit cu largi stele de aur. Petru-Vodă, 
încă tînăr, cu barba lungă, roşcată, Ştefan-cel- 
Mare, Petru Rareş, Ştefan copilul lui Petru cel 
Nou şi poate Vlad, fratele său, — căci capetele 
acestora s’au şters, iar nu s’au tăiat la o în¬ 
chipuită deschidere a fereştii, care e veche, — 
aceştia se văd foarte bine, ca şi pisania cu litere 
de aur arătînd data lucrărilor, precum şi aceia 
cînd s’a născut, a primit semnele Domniei de 
la «împăratul turcesc» şi a fost uns în această 
biserică, de Mitropolitul Gheorghe Movilă, co¬ 
pilul Ştefan cel frumos, cu dulcii ochi albaştri, 
care s’a stîns ca tînăr în munţii, aşa de depăr¬ 
taţi, ai Tiroluluî. 

Biserica e întocmai ca a Sf. Dimitrie, dar 
aici reparaţia şi-a făcut isprăvile. Coperemîntul 
e cum am spus, pietrele de mormînt sînt prinse 
în zidul de împrejmuire; în clădirea fără slujbă 
sînt aşezate la pămînt fel de fel de stîlpî şi 
podoabe de piatră săpată, nouă-nouţe, care ră- 

mîn să fie puse la locurile lor, după ce artiştii 
din Viena vor spoi din nou toţi păreţiî. De al- 
minterea, eşti asigurat, totul se va face cu rîn- 
duială ştiinţifică. Săpăturile sînt numai în stil 
vechiu. Zugrăveala va fi întocmai ca aceia a 
meşterilor lui Petru Şchiopul. Se va înlătura 
numai praful, fumul, urmele de focuri şi neno¬ 
rociri, urmele urîte şi duioase, urmele negre şi 
mişcătoare, urmele sfinte... Atît. Şi biserica 
triumfătoare va pomeni prin scînteierî şi colori 
nouă bunătatea unei cîrmuiri cu care cea veche 
n’are nici-o legătură, a unei civilisaţii care nu 
înţelege pe cea de altă dată, a unei epoce de 
înnălţare a acestui colţ moldovenesc prin Evreu 
şi prin funcţionarul de carieră. 

într’o bisericuţă făcută de Mitropolitul Anas¬ 
tasie Crimca, ctitorul Dragomirnei, e aşezat, pănă 
la sfîrşitu] lucrărilor de restauraţie, trupul Sfîn- 
tului Ioan cel Nou, pe care, a^um cinci sute de 
ani în capăt, Alexandru-cel-Bun, întemeind aici 
Mitropolia lui Iosif I-iu, l-a adus din locul muce¬ 
niciei sale, Cetatea-Albă a Genovesilor, în care 
el suferise pe la 1330 de cruzimea Tătarilor, 
stăpînii de pe atuncea. Poate tot Petru Şchiopul 
să-i fi dăruit greoiul sicriu de argint aurit pe 
care se desfac, în minunat lucru răbdător cu 
ciocanul, privelişti din suferinţele mucenicului. 

Apoi regele polon Sobieski, venind să scape 

pe Moldoveni din lunga robie a Turcilor, a 
furat pe sfînt pentru evlavia Ruşilor din ţara 
sa, şi numai Austria, după împărţirea Poloniei, 
a dat înnapoî Sucevei răpite de la Moldova 
vechiul ei sfînt ocrotitor, spre care şi astăzi vin 
închinători din multe locuri româneşti şi orto¬ 
doxe, cerîndu-i minuni şi hărăzindu-i lumina 
făcliilor de ceară. 

Şi mai tărcată decît Sf. Gheorghe e acea bi¬ 
serică a Mirăuţilor. Ţigle scînteietoare, piatră 
rasă, sfinţi de Viena. Ţi se strînge inima cînd 
intri în lăcaşul de minunată, răbdătoare şi costisi¬ 
toare parodie, din care au fost gonite toate 
amintirile. Altfel, forma e cea veche, din vremea 
strălucirii moldoveneşti şi a decăderii de pănă 
mai dăunăzî, cînd dobitoacele şi oamenii răi se 
strecurau vara prin bălării şi se oploşiau în cu¬ 
prinsul zidurilor. Alexandru-cel-Bun e, fără în¬ 
doială, ctitorul d’intăiu al acestei mici zidiri, iar al 
doilea a fost Ştefan, care a ridicat pe ruinele ve¬ 
chii bisericuţe o clădire mai nouă, avînd ca semn 
deosebitor, în loc de pridvor, turnul clopotniţei 
împărţit în două rîndurî, turn care strică însă 
armonia liniilor. 

Sf, Ioan al lui Vasile Lupu, mică, năltuţă, cu 
ferestuicî mărunte şi multe şiruri de brîie, cu 
un fin bour săpat pe o lespede de piatră ; Sf. 
Nicolae al Prăjeştilor, clădită încă în stilul lui 

Rareş, foarte bine alcătuită, cu turnul el supţi- 
ratec, — întregesc şirul bisericilor moldoveneşti 
pe care le păstrează încă Romîniî pentru preoţii 
teologi şi paracliserii bătrînl cu ochii roşii şi 
mînile rîioase. Lîngă cea din urmă, se vede o bi¬ 
serică armenească din veacul al XVI-lea, cu 
inscripţia păstrată şi cu turnurile hîd văpsite în 
verde. Bisericuţa Elenei, văduva lui Rareş, închi¬ 
nată la 1551, pentru pomenirea soţului mort şi 
mîntuirea sufletului ctitoarel, a trecut în mîna 
Rutenilor uniţi, cari au spălat-o, au curăţit-o, au 
văpsit-o şi i-au spînzurat clopotele de o foarte 
ciudată zidărie. 

* 

Dincolo de zidul de împrejmuire al Sf. Gheor- 
ghe, se întinde un vechiu cimitir sălbatec, din pă- 
mîntul gropos al căruia, printre pietre crăpate şi 
monumente risipite şi mîncate de muşchiu-, printre 
bolţi sparte lăsînd să se vadă sicrie putrede fă- 
rîmate de bulgări, cresc viorelele cele d’intăiu ale 
primăverii în iarba mică, şi se strecoară, luătorî 
aminte, copil de limbă nemţească, poate şi copil 
al Evreilor, cari le culeg. Cu uimire găseşti 
aice pietre latineşti de la 1580, de la 1600, puse 
pe locurile de odihnă ale unor femei dintre ca¬ 
tolicii Sucevei celei vechi: soţul uneia a fost 
sutaşul polon al lui Ieremia Movilă. Alte lespezi, 
cu pisanie frumoasă slavonă, sînt din acelaşi 
timp. Lumea această nouă străină, aşa de străină, 

le-a lăsat de mult în părăsire, printre monumen¬ 
tele de la 1800 încoace ; dar, în fiecare primă¬ 
vară, firea duioasă îngroapă ’n muşchiu piatra 
supt care cu durere de inimă şi multe lacrimi 
s’au îngropat morţii aceia de demult. 

în faţă, aî o rîpă de lut, ruptă maî dăunăzi. 
Gîrla noroioasă de jos e Căcaina Sucevei. Din¬ 
colo de dînsa zdrenţele gălbui ale zidurilor Su¬ 
cevei se ridică înnaintea ta, vorbindu-ţî de Petru- 
Vodă al Muşatei din 1380, de Alexandru-cel- 
Bun orînduitorul, de Ştefan-cel-Mare, care a pă- 
răsit-o deznădăjduit înnaintea Turcilor lui Mo- 
hammed al II-lea, ce au ars cetatea în 1485, care 
apărat-o de Polonii trufaşi ai lui Ioan Albert, a 
ce şi-a cucerit aice ruşinea şi moartea înnainte 
de vreme, de Petru Rareş, gonit de boierii săi, 
cari au lăsat lui Soliman al II-lea drumul deschis 
spre Scaunul domnesc al Sucevei,* unde el şi-â 
scris cîntărea de biruinţă pe o placa de marinurâ 
ce se păstrează astăzi la Museul oraşului; apoi 
de Vodă Despot străinul, care a stat luni de zile 
închis aice, în cea maî chinuitoare din aşteptă¬ 
rile morţii, pănă ce boierii răsculaţi ai lui Tomşa, 
Ştefan-Vodă cel nou, l-au răzbit prin foame şi 
l-au silit să iasă, în haine domneşti, împărăteşti, 
încoronat şi înveşmîntat în aur, în jos spre 
Areni, la podul din vale, spre Zamca şi Sînt’ 
Ilie, unde l-a lovit topuzul odată cu mustrările, 
şi Tatarul, care s’a învoit la o astfel de faptă, 

i-a desfăcut capul strivit înnaintea boierimii fără 
de milă. Ele îţi spun de frumoasa Doamnă cer- 
chesă a lui Vasile Lupu, de zglobiul ei fiu, Ştefă- 
niţă, de întunecatul şi grosolanul ginere căză- 
cesc Timuş şi de minunata lui soţie tînără, Ru- 
xanda, cari aii fost încunjuraţi aice de Unguri, de 
Munteni şi de Moldovenii lui Gheorghe-Vodă 
Ştefan, pănă ce genunchiul lui Timuş a sărit de 
lovitura unei ghiulele şi viaţa grozavului flăcău 
peri în chinuri, pănă ce Cazacii plecară cu trupul, 
lăsînd în robie şi ruşine pe Doamna şi fiul de 
Domn. Ele îţi amintesc de pata stăpînirii po¬ 
lone de pănă la 1699, cînd de sus, din cetatea 
odinioară apărătoare, se coboriau ostaşi beţivi, 
desfrînaţî şi batjocoritori, cari-şî scrijălau nu¬ 
mele pe păreţii bisericilor şi împungeau cu 
sabia ochii sfinţilor credintii noastre. 

» 1 

Vremea acoperise de mult cetatea supt un 
giulgiu de ţernă din care ieşiau numai colţuri 
de piatră destăinuitoare. Un architect german, 
Romstorfer, a vrut să ştie ce este acolo şi a 
lucrat ani de zile cu multă rîvnă, mare folos şi 
puţină cheltuială pentru desfacerea din pămîntul 
lutos a Sucevei noastre de demult. Pe rînd 
au răsărit şanţurile adînci, pline de apă în zilele 
grele ale apărării, zidul puternic din afară, în¬ 
tărit pe o temelie veche de către Ştefan, vulturul 
acestui cuib al ulilor şi şoimilor d’innaintea sa, 
apoi zidul d’innăuntru, cămările de locuinţă, în- 

căperile Domnului, beciurile de arme şi de ostaşi, 
gropile pentru robi, curţile cele mari din mijloc, 
unde puteau încăpea mii de apărători, turnurile 
de strajă şi bisericuţa in care zilnic se cerea 
fără sunet de clopot îndurarea şi sprijinul lui 
Dumnezeu, nădejdea cea mai tare şi apărătorul 
cel mai statornic. S’au găsit oase înfrăţite în 
acelaşi praf fără nume, hîrburi de smalţ cu fru¬ 
moase împiestriri, care n’au fost încă cercetate, 
unelte şi săpături, bani, lemnării, inscripţii de 
piatră. Unele se află astăzi jos, la Museul dintr’o 
mare casă pustie, pe celelalte ţi le arată paz¬ 
nicul, un gropar de cimitire, harnic şi călduros 
ajutător al lui Romstorfer, în chiar cuprinsul 
zidurilor. El ştie să-ţi spuie despre fiecare colţ, 
să te poarte prin toate rîpile şi coclaurile, pe 
toate crestele şi prin toate înfundăturile, şi, cînd 
îţi vorbeşte de mormanul de pietre asupra că¬ 
rora plînge sufletul tău, el vede cetatea, din 
care tu nu vezi decît apărătorii pe cari el nu-î 
ştie şi de cari lui, Neamţului, n’are de ce să-î 
pese. Şi abia mai asculţi cuvintele lui îmbiel- 
şugate de lămurire cînd de pe culme, lîngă 
ferestuica deschisă în gol, străbătută de vîntul 
care cîntă şi de vîntul care urlă, privirea ţi se 
întinde asupra şesului verde al Sucevei, asupra 
dungii de argint a rîuluî, asupra turnului de la 
mănăstirea Todirenilor, asupra JBurdujenilor noi 
ai României. Âripile vulturului sînt sfărmate şi 

jos croncănesc corbii, jos în Suceava, jos în 
Burdujenî, pănă departe, foarte departe, în tîr- 
gurî ce au fost lăcaşuri slăvite ale străbunilor : 
corbi, tot corbi, mulţi corbi, croncănindu-ml în 
limbi străine a pustiu, a iarnă, a moarte.... 

3. Sînt’ Ilie. 

în sara luminoasă, cu fiori de frig, trăsura 
merge spre Sînt’ Ilie. Trecem podul de la Arenî, 
lingă care păzeşte stafia lui Despot cu capul 
zdrobit, lăsăm Zamca, mănăstirea Armenilor, 
suită pe înnălţime, şi înnaintăm în Ţinutul de 
dealuri rostogolite ’n neorînduială, dealuri blînde, 
rotunde, învelite cu vesela iarbă tînără. E moşia 
mănăstirii de odinioară a Sfîntuluî Ilie, deci face 
parte din fondul religionar 1 , şi fireşte acesta l-a 
arendat Evreilor, —cari aici sînt totul. Ţeranî 
zdraveni, înceţi, tăcuţi ară pentru domnul lor 
de astăzi, care a înlocuit cu burta, ochelarii şi 
ifosul său pe Domnul cel vechiu de colo, din 
cetate, pentru care se ara cu sabia şi se secera 
gloria. 

Suceava se desfăşură acum în urmă, cu mul¬ 
tele-! turnuri. Mal departe e sâmănată Şcheia, lă¬ 
caşul Şcheilor, Slavilor de demult, cu cele o sută 
cincizeci ori două sute de case răspîndite şi cu 

1 Aşa se numeşte fondul, administrat de Austria, al 
mănăstirilor cu danii de la Domnii şi boierii rominl. 

livada ce ascunde locuinţa boierului nou, un 
Armean, Haritonovici. îndată eşti la Sînt’ Ilie. 

Mănăstirea e acum o biserică; un zid nou o 
încunjură de aproape, casele călugărilor s’au 
risipit în praf. Şipotul cu apă bună curge în 
deşert. De pe dealurile ce strîng de jur împrejur 
clădirea, a perit toată podoaba pădurilor, care 
făceau din Sînt’ Ilie o mănăstire în codru. 

Dar biserica e aşa cum a lăsat-o Ştefan, al 
cărui nume e pomenit în inscripţia de trei rîn- 
durî, minunat săpată de-asupra uşii. Faţadă 
simplă, fără sprijin, trei abside, firide scurte 
sus, lungi firide ce se prelungesc în jos. Ele 
sînt făcute din cărămidă netencuită, şi cîte un 
rînd în lat e smălţuit verde, albastru, galben. 
Pe părete se văd încă vechile zugrăveli: îngeri 
cari se suie la cer pe scara visului' lui Iacov şi 
chipul, foarte şters, al Mitropolitului Varlaam, 
supt care s’a făcut de sigur zugrăveala cea nouă 
de pe din afară. 

Cea d’innăuntru însă a fost văzută şi de cel 
d’intăiu ctitor. între sfinţi se desfac chipurile 
lui Ştefan, cu cunună şi grele haine arhiereşti 
de aur, cu mîneci largi şi guler, — frumos tînăr 
cu părul lung şi ochii mari; Doamna Maria, cu 
trei văluri supt coroană şi lungi cercei de lan¬ 
ţuri, cu haină de brocard roşu, purtînd floride 
aur, cu mîneci roşii şi mînecare vinete, strînse 
la încheietura mîniî; apoi tinerelul Bogdan, care, 

ca Domn, a dăruit procoveţul cusut cu fir, ce 
se păstrează încă. Alte odoare nu se văd însă 
nici aici, în urma atîtor prădăciuni şi restrişti. 

Şi în umezeala îngheţată a unei senine seri 
liniştite ne urcăm prin vâlcele, pe poduri rupte, 
la Hagigadar, mitocul armenesc, ce stă pe o culme 
rotundă, parcă ar fi făcută de mînă de om, 
pe un gorgan înverzit, la mijloc de dealuri. în 
bisericuţă se slujeşte de două ori, numai de 
două ori pe an ; case pustii, dar bine ţinute, 
curate, stau încuiate în curtea închisă cu zid. 
Paznicul ce locuieşte în casa cu streşină de şin- 
dilă moldovenească, nu se vede, E o mare 
linişte din toate părţile, pe cînd soarele, focos, 
scapătă după înnălţimi. O turmă coboară înce- 
tinel la vale... 


4. Dragomirna. 

Pe vreme de soare strălucitor, dar puţin trai¬ 
nic, părăsesc casa primitoare a profesorului Eu- 
sebiu Popovici, care m’a găzduit în tîrgul celor 
mai spurcate hanuri evreieşti sau ca şi evreieşti, 
şi plec spre Dragomirna. Bucuria mea e deplină 
cînd înnaintea mea pe capră văd un stat drept 
bine călit şi o căciulă mare, moldovenească pe 
un cap aspru de ţeran bucovinean, în loc să pri¬ 
vesc toate de pe lingă vre-un jidănaş sau jidănoiu 

y, lorga. — Neamul românesc fu Bucovina, 3 

cu laibăr, fără guler şi cu pălăriuţa soioasă 
pleoştită pe ochi. 

Trecem pe lîngă Palatul Comunal, ce se clă¬ 
deşte, mare şi urîtă zidire de trufie, care sa- 
mănă, maî mult decît a orice alta, a sinagogă, 
a havră, ceia ce se şi potriveşte cu felul celor maî 
mulţi dintre locuitori. în faţă, clopotele sună la 
biserica albă a catolicilor, din grădină, şi de spre 
Sf. Gheorghe o procesie catolică înnaintează cu 
prapurile roşii în frunte, duse de copii de cor 
cu capetele goale. E a treia zi de Paşti a «Nem¬ 
ţilor». 

Prin aceiaşi stradă mare, în care roiesc Evreii 
după mierea unui cîştig sărăcăcios, trăsura se 
coboară spre Iţcanî, de vale, pe ţermul Sucevei. 
Podul de lemn al apei răsună supt roate: de- 
desupt, prin rămurişul încă gol de frunze al co¬ 
pacilor de apă, se văd linii drepte de prundiş; 
pari arată drumuri în apă: peste cîtva timp, 
Suceava trebuie să fie îndreptată, cruţînd locu¬ 
rile vecine de năvala apelor sale crescute. 

Iţcaniî-Noî, de la gara cea mare galbenă în- 
nainte, nu sînt maî noi decît vremea anexării, 
cînd neamurile lumii au căzut asupra Bucovinei, 
plină pe atunci de păduri străvechi maî mult decît 
de falnicii «Moldoveni». Aici sînt Şvabi, ca acei 
din Banat sau din Severinul nostru: ei au case 
mari cu multe încăperi, fereşti luminoase, curţi 
pline de hambare şi adăposturi pentru vite; cură- 

ţenia şi gospodăria domnesc de la un capăt al 
satului pănă la cellalt. Se vede, fireşte, şi acea 
Leih- und Sparkasse , casă de împrumut şi eco¬ 
nomie, care cruţă pe oameni de înşelăciunea şi 
camăta Evreului. 

întinderea îndelurată scînteie în strălucirea 



Lipovan ou zarzavat. 


primăverii nouă. Pe lanuri lucrează Şvabii, arînd 
adînc, grăpînd bine, sfărîmînd cu îngrijire bul¬ 
gării, pănă ce faţa ogorului de pămînt negru e 
ca o catifea. 

Mal departe, îngrijirea Austriei de a strînge 
la un loc neamurile cele mal deosebite, de a 
preface acest sfînt colţişor românesc într’o ex- 
posiţie de toate chipurile omeneşti, — politică 

asemenea cu a Romei vechi, de altminterea, cînd 
colonisa pentru împărăţie şi pentru limba latină 
—, ni hărăzeşte priveliştea unui sat lipovenesc. 
Acesta nu e tăiat de drumul mare şi n’are nicî-un 
fel de asămănare cu sălaşul orînduit al Şvabilor. 
O biserică urîtă, umflată, copleşită de turnuri 
groase, care par’că stau să plesnească, biserică 
albă însă, in loc să fie tărcată, ca o Lipoveancă 
grăsulie ce este, se ridică în mijlocul căsuţelor 
risipite. De vale, o altă biserică, din vremile cînd 
au venit, după 1775, aceşti oaspeţi, are cuviinţă 
de vechime, cu păreţiî ei rău întruchipaţi şi co- 
perişurile moldoveneşti de şindilă neagră. 

Casele sînt după datina românească; destul 
de mari, zidite binişor, dar curţile murdare şi 
mai mult goale de acareturi. Meşteşugul gospo¬ 
dinei, pe care o vedem la fereşti, în cerdace, cu 
faţa rotundă, întipărită de o mare răbdare şi 
supunere blîndă, se vădeşte mai mult văpsind 
cu roş, cu verde, cu albastru, mai puţin cu alte 
colori ce nu bat la ochi atîta, păreţiî, margenile 
fereştilor, stîlpiî cerdacelor. Nu e nicî-un de¬ 
semn, nici-o născocire a minţii, nici-un gust, ci 
numai coloare pusă cu nemiluita, ca să strălu¬ 
cească. Perne roşii, groase, sînt scoase la aieri- 
sire şi la priveală. Bărbaţii cu ochii albaştri, 
părul buhos şi barba lungă, care, după vechea 
lor datină «rusească vechet, a crucii cu trei ra¬ 
muri pe cotor, nu se taie nici-o dată, cu cămă- 

şlle lor roşii înfoiate, pantalonii spălăciţi, în¬ 
fundaţi în cisme negre lungi, femeile legate la 
cap cu testemele pestriţe, rumene în obraji şi 
albe pe faţa plină, paşnică, adormită, cu polcuţă 
şi fuste numai roşii, albastre, verzi, cu cizme 
mari supt rochia înfoiată, toţi se împacă de mi¬ 
nune cu asemenea case şi asemenea biserică. 
Aici e lăcaşul liniştel pestriţe şi rotofeie, unde nu 
se bea rachiu nici vin decît la gîlcevile cele mari, 
cu bătaie, ale clipei dracului, aici e sălaşul harnic 
unde se vorbeşte puţin, unde se lucrează răbdător 
la livada pomilor şi la ogorul ţarinelor. Mulţi din¬ 
tre bărbaţi lipsesc de acasă, nu la tîrg, de unde 
căruţe mari, încăpătoare, trase de cal graşi, aduc 
grămezi de gospodine, trîntite ca plăcintele la 
copt, ci de-a lungul şoselelor, unde eî fac un 
meşteşug pentru care sînt vestiţi, şi pe care l-aii 
făcut şi în Moldova cînd s’au tăiat căile drepte 
ale trenului, — lucrul şoselelor. 

Eî se simt bine pe acest pămînt de îngăduială 
şi siguranţă, şi nu li pare rău de mama Rusie, 
sfîntă odată, astăzi, după dînşiî, ticăloşită prin 
eresuri, de care eî, irascolniciî», oamenii răs- 
coaleîpentru lege, «starovierţii», oamenii credinţil 
vechi, au ştiut să se ferească. Vecinii de altă 
limbă se ajută cu dînşiî, şi nimeni n’are a se 
plînge împotriva lor. La Fîntina-albă, «Biela- 
Cherniţa», o vale din părţile rădăuţene, eî îşi 

au şi Mitropolitul, pe care şi alţi Lipoveni, de 
departe, vin să-l cerceteze. 

Un sat de Romînî e presărat înnaintea mă¬ 
năstirii Dragomirna, care ni arată, în margenea 
unei rarişti de brazi întunecaţi, turnul cel mare 
de la poartă, căruia i s’a tuflit pe cap în vremile 
noastre o mare căciulă de tablă, şi biserica, din 
care se deosebeşte turnuleţul supţiratec şi un co- 
periş roşu, ca o cămaşă de Lipovan. Satul n’are 
nicî-o însemnătate ; în el locuiesc şi mulţi urmaşi 
ai Ţiganilor de altă dată ai mănăstirii, Ţigani 
de casă şi de vatră, aşezaţi pe loc, pe cînd 
alţii, sălbatecii Ţigani ai drumurilor, trec şi azi 
prin Suceava, cu maimuţa, care înlocueşte ursul 
oprit de poliţie, cu mica maimuţă neruşinată, pe 
care o tîrîie de lanţ măreţul Ţigan pletos, pe 
cînd Ţiganca, în droaia copiilor veniţi la prive¬ 
lişte, hăuleşte arii păgîne, pentru jocul fiarelor. 

Ziduri şi turnuri ca ale Dragomirnei nu se 
mai văd la vre-o mănăstire a neamului nostru. 
Turnul clopotelor, împărţit în maî multe registre, 
are, la dreapta şi la stînga lui, aripi de ziduri, 
străbătute de fereşti mărunte sau de crăpături 
pentru pînda şi lovirea duşmanilor, cari erau 
mulţi şi straşnici pe vremuri, ca acei Tatarî a 
căror pomenire e săpată stîngaciu pe stîlpul de 
piatră al porţii. La un capăt şi la altul, stau 

turnate din piatră tare şi grea două alte turnuri 
mai micî, dintre care cel din stînga, zis al luî 
Barnovschi, după Domnul din veacul al XVIl-lea 
căruia i s’a vărsat sîngele de viteaz bun în Con- 
stantinopol, e vestit şi pentru încăperile sale 
ciudat orînduite. O straşnică cetate aceasta, şi 
bătrînul egumen trebuia să facă la o întîmplare 
ispravă de pîrcălab încercat şi fără de frică! 

Turnul din mijloc, care cuprinde şi un para¬ 
clis, la care te sui printr’o îngustă scăriţă învîr- 
titoare, -cu miros de mucegaiu, e acoperit de 
podoabe: rosete de piatră tivescde-asupra poarta; 
ele sînt lipite, ca la Caşin, dar mult mai bogat 
decît acolo, de nervurile puternice ale bolţii 
gotice de de-asupra aceleiaşi porţi; ferestuicile 
au cadre de piatră ca acelea din bisericile lui 
Ştefan-cel-Mare, şi portiţa care duce la scara 
spre paraclis poartă şi rosete pe ciubucele fine. 
Bourul cu gîtlej, în ramă scrisă cu slove, şi 
avînd supt el crucea cu trei ramuri, e săpat aici 
mai bine decît orî-unde aiurea. 

în trapezăria cea mare, unde se hrăniau la 
un loc, frăţeşte, vechii călugări, două strălucite 
bolţi gotice, ce se unesc pentru a se sprijini pe 
'acelaşi stîlp de mijloc, arată pricepere şi avînt. 

Un ctitor cu rîvnă şi un ctitor bogat a fost 
Anastasie Crimca, Mitropolit al Moldovei de la 
începutul veacului al XVII-lea, care şi-a dat toată 
averea pentru a închina lui Dumnezeu un prinos 

ca acesta, şi meşter a trebuit să fie acel arhi¬ 
tect, de sigur răsăritean, care n’a cruţat nicî-una 
din îndrăznelile şi mijloacele de frumuseţă ale 
meşteşugului său. 

Vederea biserici! e o uimire de bucurie. E 
înnaltă şi îngustă, ca o frumoasă cutie de moaşte. 
Fereştile, mici, colţurate, au cadre de piatră; 
de fiecare lăture se numără şese. Contrafortu¬ 
rile, trei la număr, au izbutit să fie ele însăşi 
o podoabă. Două rindurî de ocniţe aleargă sus. 

Dar juvaierul lucrat cu o iubire fără de mar- 
genî e aice turnuleţul, în muchi, care e poate 
prea mic, dar în sine alcătuieşte o lucrare de- 
săvirşită, pe care n’o întrec nici turnurile, stri¬ 
cate astăzi de reparaţia d-luî Lecomte de Noiiy, 
de Ja Treî-Ierarchil din Iaşi. El se ridică pe o 
îndoită temelie, sculptată ca o horbotă; cadrul 
împodobit al celor două ferestuicî e de o mare 
bogăţie de podoabe. TrandafiraşiI de piatră sînt 
răspîndiţî darnic, înflorind orice colţişor, şi astfel 
întregul turn pare un surguciu de floare învoaltă. 
înnuatru, te minunează înnainte de toate în¬ 
jghebarea bolţilor şi îmbielşugarea lor în să¬ 
pături. în pridvor şi în pronaos, înnalte ca într’o 
catedrală gotică, zugrăveala cea veche s’a stricat 
şi a fost rău, caraghios, înlocuită ici şi colo. în 
biserica însăşi, tot veşmîntul de zugrăveală s’a 
pă&trşt însă, şi stăpîneşte sufletul cu un farmec de 
frumuseţă şi de evlavie. Pe nervurile ciubucelor 

împletite, ca acela ce dă ocol bisericii pe din 
afară, sînt puse colori de roşu, albastru şi aur, 
îmbinate în desemnurî ca acelea din vechile 
manuscripte, şi acelaşi fond de potrivire aleasă 
se vede pe alocurea şi aiurea, alcătuind cea 
mal frumoasă din decoraţiile ce ni s’au păstrat. 

Odăjdii nu prea sînt nici aici; vremile rele 
au împrăştiat şi nimicit tot. Pe păreţi, supt sticlă, 
se văd un aier de la Ţarul Fedor din Moscova, 
aier căpătat prin cuviosul ctitor, ori altele de la 
acest ctitor însuşi: de sigur că în alte împrejurări 
ele s’ar păstra mal bine. Abia cîteva morminte, 
şterse, în pridvor: unul, cu stema amînduror 
ţerilor, cuprinde pe o fată a lui Constantin-Vodă 
Mavrocordat, moartă în pribegie. Piatra de mor- 
mînt a Mitropolitului Crimca, aşezată în pronaos 
şi coperită astăzi cu un biet covor, e goală de 
inscripţie. 

Călugării cel vechi de la Dragomirna nu ştiau, 
se vede, să mulţămească. Te întrebi ce vor fi 
ştiind, ce vor fi făcînd cei de astăzi. Mulţămită, 
se zice, unuia din ultimii stareţi, Ruteanul Kozub, 
toate ale mănăstirii sînt în cea mal rea stare. 
De sigur, nimeni nu putea să împiedece chiliile 
de a se nărui, dar curţile sînt murdare, goale, 
fără un ogor, fără o floare ; numai unul dintre 
monahi a. avut gîndul de hărnicie miloasă de a 
sădi un colţ de brădet umbros pentru vremile 
de arşiţă. Paraclisul clădit de Crimca e pustiu şi 

pătat. Cleiu de praf îmbracă policandrul biseri¬ 
ci! cele! mari. E, se chiamă, slujbă într’însa. Un 
preot mormăie somnoros în altar, stîlcind foarte 
moldoveneşte rugăciunile ; un călugăr, un singur 
călugăr răspunde din strană, şi tre! argaţi voi¬ 
nic!, cari scapă astfel de lucru, stau în locul 
credincioşilor. Călugări! noştri pot fi une or! o 
pildă bună pentru uni! ca aceştia. 

5. Petrăuţiî. 

Apucăm spre Petrăuţî printr’o mare pădure 
de copac! go! de frunze, înnălţîndu-şî trunchiu¬ 
rile ca nişte uriaşe făclii din iarba tînără, bă¬ 
tută cu fior! albe, cu brânduşe, cu mierea-ur- 
suluî vînătă, cu cîte un bănuţ de aur, cu potire 
viori!. Ca într’o groapă între casele unu! sat ro¬ 
mânesc ce se desfăşură ma! departe, cu bune 
sălaşurî gospodăreşti, se vede biserica lu! Ştefan- 
cel-Mare. Parohul, părintele C. Morariu, un scrii¬ 
tor bisericesc, nu e acasă, şi ne ducem singur! 
spre biserică, spre bisericuţă, care se înfăţişează 
cinchită ca o buhnă amorţită de lumină, cu stre¬ 
şina-! mare, ca un coperiş de pene negre, cu 
păreţi! galben!, cu turnuleţul ţuguiat, în care 
fereştile fac ca nişte och! de pîndă şi muchea 
dintre ele ca un clonţ răpareţ. 

Două rîndurî în cea ma! măiastră scrisoare sla¬ 
vonă spun numele lu! Ştefan-cel-Mare şi leatul de 

1487. Intrăm. Un pronaos şi un naos întunecate, 
umede. Cu făclie în vîrful băţului vedem în 
dreapta,lîngă strane, desfăşurarea ctitorilor: Doam¬ 
na frumoasă, Maria fiica frumosului Radu, în 
veşminte de aur, ţine mînile asupra a două Dom¬ 
niţe, cu cosiţele strînse de cercuri aurite, bătute 

cu boabe de mărgăritar. Lîngă fiul său Alexandru, 
înnalt, frumos, încununat şi înveşmîntat ca şi 
dinsul,—Ştefan, cu faţa rotundă, mustaţa supţire, 
ochii mari, ţine în mînî prinosul bisericii. 

Afară ploaia rece bate asupra unor pietre de 
morminte, scoase de la locul lor, care vorbesc 
de Aron-Vodă, tovarăşul de lupte al lui Mihai 
Viteazul, şi de anii aceia de silinţe şi de mărire. 

în ploaie printre dealuri trec ţerani pletoşî, 
cu faţa îmbujorată de lovirea aspră a picăturilor 
îngheţate. Pe margenea drumului s'a aprins un 
maldăr de crengi, care zvîrle limbi roşii. în faţă, 
supt nori negri, înnălbeşte Suceava. 

6. Iţcaniî. Zamca. 

După amiazi mă cobor în Iţcani la bisericuţa 
Maicii Domnului. Afară de pridvoraşul pe stîlpi, 
e întocmai ca Petrăuţii sau Sînt’ Ilie. Are şi vrîsta 
acestora, căci maicile se rugau aici, cîteva femei 
nenorocite, încă din al XV-lea veac, deci din 
vremea lui Ştefan, ba chiar a bătrînuluî său bunic, 
Alexandru. Inscripţii amintesc Greci, Ruşi de 
supt oblăduirea fiului lui Ştefan, Bogdan-Yodă. 

Xc 

Apoi la deal iarăşi. Tăiem oraşul spre Zamca 
Armenilor. în cale avem biserica Turnului Roşu, 
— care nu mai e acum roşu —, alt lăcaş de în¬ 
chinare armenesc, care se pare vechiu. Cimitirul 
nou al Armenilor e stăpînit de trufaşa capelă 
de îngropare a unei familii foarte bogate, care 
şi-a plătit şi un coperemînt de ţigle pestriţe ca 
acela de la Mirăuţî. 

Zamca e în faţă, şi un straşnic turn, ca al 
Dragomirneî, ţine drumul de către Suceava în 
pătratul zidurilor sure, ciuruite, rupte, muşcate 
de războiul de la 1691-99 al lui Sobieski, Craiul 

polon, cu Turcii, cu Moldovenii lui Vodă Can- 
temir bătrînul. 

Turnul a slujit deci drept strajă în acel timp, 
şi Leşiî, stăpînî pe Suceava, ca şi pe Hotin, 
pe Soroca, pe Neamţ, pe Cîmpulungşi Hîrlău, 
pe toate mănăstirile Bucovinei, Leşiî cari au 
scrijelat chipurile sfinţilor şi li-au scos ochii în 
batjocură, au răscolit aici pămîntul, făcînd şan¬ 
ţuri şi straşnice întăriturî de pămînt pănă dincolo, 
spre movila ce se zice «la Şeptelicî». 

EI au găsit în acest loc o biserică armenească 
din veacul al XVII-lea, rău clădită, după nevoile 
slujbei, urit împodobită cu găteli de linii şi flori 
răsăritene. Intrăm în mica clădire văruită, şi în 
cele două încăperi vedem icoane polone, icoane 
slavoneştî şi româneşti, o ciudată icoană arme¬ 
nească cu Maica Domnului care, în loc să ţie 
pe Hristos la sîn..., îî dă ţîţă, privindu-1 cu ochi 
mari supt sprincene încondeiate ca la frumoa¬ 
sele Armence din Suceava. Asupra altarului 
atîrnă o cortină roşie cu slove armeneşti de aur. 

Curtea mare e pustie; şi aici se face slujbă 
numai de două ori pe an. De cealaltă parte a 
eî decît turnul cel straşnic, se ridică un zid pă¬ 
trat, alcătuite din pietre grosolan aruncate, din 
ferestuicî gotici fin lucrate, dintr’un colţ, la 
dreapta, în care se văd un ciubuc împletit fru¬ 
mos, cîteva ocniţe, cărămizi smălţuite, aşezate 
în linii şi firide, şi un turnuleţ drăgălaş în ve- 

chimea lui. Supt bolta porţii, un Armănaş, fiul 
paznicel, ţipă armeneşte şi vorbeşte moldoveneşte. 
Cu făclia în mînă, urcăm o scăricică învîrtită, şi, 
sus, lingă alte încăperi, ne găsim înnaintea unui 
paraclis, care dovedeşte prin chipurile de sfinţi 
păstrate, prin podoaba orientală a uşii, prin iscă¬ 
liturile scrijelate, că a fost închinat slujbei ar¬ 
meneşti. 

Dar de sigur că Armenii au primit de la Mol¬ 
doveni, prin danie sau cumpărare, acest capăt 
de cetate dărîmată, unde fiinţă pentru apărători, 
din vechi timpuri, bisericuţa smălţată, în turnu¬ 
leţul frumos al căreia strigă acum, sălbatec, ciorile. 

Supt dînsa, pămîntul se prăbuşeşte aprig spre 
un rîuleţ, şi jos în vale e desfăşurată ca pentru 
cercetare Şcheia întreagă, cu cele vre-o două sute 
de case ale el. 


7. Zahareştiî. 

Sara spre Zahareştî, pe cărăruşl pline de le¬ 
pădături, pe drumuri largi, pe cărări rupte, cle¬ 
ioase, prin hîrtopurî în care pocnesc roatele. 
Dealuri se suie şi se coboară timp de peste un 
ceas în fiorul de frig al nopţii ce se apropie. 
De pe o culme se văd trei sate: Stupea, Stro- 
ieştiî şi Zahareştiî. La acesta din urmă se ajunge 
prin coclaurile unul drum săpat. 

în mijlocul unul sat românesc, o biserică, fă¬ 
cută de urmaşii lui Hîra, credinciosul boier din 

AT. Iorga. — Neamul românesc (n Bucovina . 4 

restriştea lui Petru Rareş. Unul dintre dînşiî e 
chiar îngropat în bisericuţa pătrată, care poartă 
pe uşa săpată nedibaciu două scuturi cu stemă 
boierească, un X şi ceva ca nişte foarfeci. O 
femeie cu picioarele goale, înfăşurată într’un 
mare cojoc, cîţîva copii foarte sfioşi stau cu noi 
în biserica luminată slab de o făclie. 

Oamenii mi se par mai îngroziţi decît la noi, 
muţi, înfricoşaţi de această cîrmuire care nu-i 
iubeşte şi nu-î înţelege, de cîrmuirea cea bru¬ 
tală, despreţuitoare, a «neamurilor», a «Nemţilor». 
Satul nu e mai bun decît cele de mijloc de la 
noi, curţile nu sînt pietruite, nici îngrijite, casele 
nu stau în rînd, ci între ele şerpuiesc drumuri 
noroioase. Şcoala e o baratcă joasă, scundă, 
umedă, unde va fi dascăl cine ştie ce străin : 
polon, german, evreu, cine ştie ce Romîn smuls 
din neamul său. 

Şi în noaptea cu stelele rari mă întorc spre 
Suceava întrebîndu-mă cine a spus osînda asupra 
acestui biet neam fără de noroc ? Cine şi pentru 
ce păcat aşa de mare, pentru ce vinovăţie aşa 
de neiertată ? 


8. Reuseniî. 

Către Reusenî. Ieşim din Suceava pe «uliţa 
Cutuluî», numită aşa pentru că ea a fost des¬ 
chisă pe un cut, pe un colţ adecă, din moşia 

cea mare aBosanciî, cumpărată de Mihai Sturdza 
şi arendată astăzi de fiul cel mai mic al fostului 
Domn al Moldove! unui Evreu. Proprietarul a 
dăruit locul oraşului, care ca mulţămită a numit 
«uliţa Sturdza» o strădiţă apropiată. 

Mergînd mai departe, se văd pe rînd în stînga 
turnurile tărcate ale Sf. Gheorghe şi ale Mirău- 
ţilor, steclind nouă-nouţe ca într’un oraş de 
lux, de ieri de alaltăieri, la lumina nesigură a 
soarelui de April. Casele Sucevei se mîntuie în¬ 
dată, şi peste rîpă cetatea dărîmată îşi încălzeşte 
vechile oase măcinate. 

Peste puţin se desfăşură în stînga, pe coasta 
dealului, satul rutean al Ipoteştilor, unde şcoala 
din Suceava cucereşte pe încetul pe băiaţîî bălani 
cu faţa molîie, grasă şi cu numele greoaie, urîte. 

Prin întinderea învălurată se atinge răpede 
satul Bosancea sau al Bosanciî. Odată erau aici 
Romînî şi Ruteni, aceştia din urmă avînd sălaşe 
anume, la Vîrîţî. Astăzi a mai rămas numai amin¬ 
tirea acestei deosebiri şi cîte o datină păstrată 
în îmbrăcăminte, sau orînduirea părului femeilor, 
cu codiţile aduse înnainte şi legate de-asupra 
frunţii. Tot satul vorbeşte limba noastră, şi bă¬ 
lanii ca şi oacheşii, oamenii celor două rase 
duşmane, se duc la aceiaşi mare şi frumoasă 
biserică nouă, pe care un arhitect neamţ a fă¬ 
cut-o după asămănarea celor restaurate din Su¬ 
ceava. Mai încolo te prinde jalea văzînd casa 

boierească a Sturdzeştilor stăpînită de un Evreu 
oarecare, lipsit de iubire şi de cruţare. 

în aceste părţi, Bucovina străină e numai un 
unghiu înfipt în carnea României neatîrnate. Pe 
dealurile din stînga e Ţinutul Botoşanilor, cu 
gara albă a Vereştilor, cu fumul trenurilor ri- 
dicîndu-se limpede, cu acoperemintele roşii din 
Hancea; mal încolo sînt Plopeniî, e gospodăria 
cea mare de la Salcea ; Dumbrăvenii se ascund 
în aceiaşi lăture a drumului. Apa Sucevei scînteie 
jos în şerpuirl de argint, şi lîngă dînsa vezi în 
vale pata de copaci şi case albe a Prilipcăî, 
vechiu cuib de desertorî din rîndurile catanelor 
împărăteşti. Iar pe muchea dealului din dreapta, 
e Ţinutul românesc al Sucevei, cu Ştirbeţul 
Moldovei rupt din Chilişeniî bucovineni. 

Trecem prin Rus-Mănăstioara, lîngă bisericuţa 
de lemn a căreia se mal vede piatra, culeasă 
din altă biserică dărimată, care pomeneşte pe 
vechil stăpînî al moşiei, îngropaţi acolo, Vor- 
nicul-cel-Mare Ion Balş şi fiul lui, Vasile Stol¬ 
nicul, mort acesta în 1753. Foarte răpede se 
ajunge acum la Reusenî. 

Ca o catapeteazmă stă un deal acoperit cu 
vii îngrijite. Supt el se văd case răsfirate, în 
mijlocul gospodăriilor de ţară îmbielşugate. Un 
mănunchiu de copaci bătrînî arată locul curţii bo¬ 
iereşti. Iar în altă parte, la stînga, se tupilează bi- 

serica, ridicată de Ştefan-cel-Mare întru amintirea 
tatălui său Bogdan, care a fost ucis într’o revăr¬ 
sare dcxorî de către fratele său vitreg, Petru Aron, 
de dragul Domniei. Vor fi fost şi atunci viile, 
şi la ospăţ Domnul petrecea vesel între puţini 
prieteni, cînd duşmanii se năpustiră în cămara 
lui. Viteazul Voevod, de mai multe ori biruitor, 
fu scos afară, şi i se rostogoli capul supt secure 

înnaintea trădătorului şi ucigaşului de frate. Tru¬ 
pul va fi fost ascuns răpedeîn ţerna scormonită cu 
graba mustrărilor de cuget şi poate nici nu l-a 
mai găsit strălucitul său fiu, ajuns Domn al 
Moldovei, aşa că nu-1 va fi dus în gropniţa cea 
mare a Rădăuţilor. Dar pentru ca să se ştie că 
aici s’a făcut o faptă de sînge aşa de ticăloasă, 
pentru ca să se înnalţe rugăciuni întru odihna 
sufletească a celui jertfit, Ştefan făcu biserica, 
Samănă întru cîtva cu cea de la Petrăutî sau. 

în Moldova noastră, cu biserica de la Borzeşti, 
Turn nu este, dar în faţadă e scobit adînc, pe 
toată lungimea şi lăţimea păreteluî, un loc pentru 
clopote, unde era şi o streşină care le acoperia 
de bătaia ploilor. Umflătura stranelor pe laturi 
lipseşte. în faţă e o ferestuică, pe laturi alte 
două, cu cadre de piatră săpate, cum era da¬ 
tina atunci. Uşa de intrare, acoperită astăzi în 
parte cu un coperiş urît, are încunjurări de 
piatră săpată. Ea duce într’un pridvor întunecos, 
unde zace o piatră murdară, ruptă în două. 
sau două frînturi asămănătoare de piatră, puse 
alături spre a se pomeni morţi din timpurile 
maî nouă. O a doua uşă, cu cadru pătrat, se 
deschide în zidul despărţitor, spre naos, unde 
fereştile sînt prinse pe d’innuntru în nervuri mari 
de piatră care înnalţă puternic dungile lor pănă sus. 

Şi aici, în acest loc de evlavioasă amintire, a 
trecut acelaşi vifor de nimicire ca şi în alte bi¬ 
serici şi mănăstiri ale Bucovinei. Odăjdiile să¬ 
race, podoabele sînt toate de ieri de alaltăieri; 
vremea veche a ctitorului o pomeneşte num a 
inscripţia de de-asupra uşii prin care intri deT 
afară. Toate celelalte s’au sfărîmat şi spulberat 
în vînt. Praf des acopere lespezi, icoane, poli- 
candre; raze de soare pătrund prin coperişul 
găurit de vechime şi neîngrijire. Cioarele se 
învîrt croncănind, ca în amintirea omorului 
celui vechiu, de-asupra clădirii dărăpănate şi 

jalnice, unde pripita văpseală galbenă a tă- 
mînjit fără milă chipurile sfinţilor din veacul al 
XV-lea. 

Omorul, dacă nu şi numele celu! jertfit, dă de 
lucru încă localnicilor. Parohul, pe care-1 găsim 
gospodărind acasă, lîngă biserica fără nicî-o gos¬ 
podărie, — e un fost «prefect» sau şef-pedagog de 
seminariu cernăuţean, ce s’a întors cu totul la 
viaţa de ţară, trăind patriarchal între dobitoacele 
lui Dumnezeu, care ni-au ieşit înnainte, zburdînd 
şi lătrînd, — parohul pomeneşte de o cruce ce 
s’ar fi găsit în curtea boierească, unde socoate 
că s’a întîmplat fapta sîngeroasă. Dar e mai de 
crezut că locul bisericii a fost ales tocmai pentru 
că acolo a lovit securea ostaşilor călări şi pare 
că-î văd, o clipă, în dimineaţa încă acoperită 
de neguri, dînd fuga înnapoi, în ceată sălbatecă 
de bucurie, pentru a duce la Suceava apropiată 
vestea Domnului nou miruit cu sîngele de frate! 

Vechea iubire de oaspeţi a Romînilor ne 
aşteaptă la Rus-Mănăstioara, în casa bătrîneî 
preotese, mama oaspetelui mieu din Suceava. 
Casa, minunat îngrijită, e încunjurată de un 
cerdac pe stîlpî, şi de acolo ochii cuprind, peste 
apa hotarului, plaiurile şi satele Moldovei. Nori 
s’au grămădit întunecaţi, dar pe supt dînşiî sca- 
pătă o pînză de lumină, ce cade asupra de¬ 
părtatelor case albe în care nu e stăpînire străină 

Biserica din Rus-Mănăatioara. 

şi în care Romînul nu se trufeşte cînd poate să 
pară că nu mal este Romîn. Suceava curge 
paşnică, bună, fără să arăte prin nimic ce rană 
a inimilor noastre spală în toate zilele ; finanţî, 
jandarmi, ostaşi o păzesc zi şi noapte. Pe culmi 
de dealuri se văd, de-asupra căsuţelor şi bor¬ 
deielor noastre, de-asupra coperişurilor de şin- 
dilă şi de stuh buhos, căsărmile lor mari, albe, 
ale căror coperişuri de tablă scîr.teie ca o pla¬ 
toşă. Odată a fost vorba să se întărească prin 
zidiri de apărare acest hotar, scump păzit fiindcă 
•e rău cîştigat, şi oameni învăţaţi de la Viena ar 
fi fost de părere că de nicăiri mai bine decît 
din cetatea lui Ştefan-cel-Mare nu se pot nimici 
cu foc • oştii e năvălitoare ale României. 

Graniţa aceasta de nimica au trecut-o dese ori 
fugarii de la oaste, iobagii însetaţi de altă viaţă, 
făcătorii de rele, cari voiau să scape de ştreang. 
Sate întregi, ca Prilipca, s’au făcut dintr’înşii. 
Alţii însă merg rare ori numai. Creşterea aus¬ 
triacă a furişat în inima tuturor celor de aici 
că România e o ţară rămasă în urmă, unde n’aî 
nimic de văzut şi nimic de învăţat, o ţară cu 
legi şi obiceiuri ciudate, cu viaţă neorînduită 
şi desfrînată. Ceia ce a zis acel fruntaş buco¬ 
vinean, Aurel Onciul, care ţine astăzi în mîna 
sa politica românească a ţerii, sau mai bine pe 
Romîniî din această ţară pentru a face politica 
sa personală, acele cuvinte de neauzită batjo- 

cură nemernică, aruncate de un Rotnîn tuturor 
Romînilor liberi, unei întregi ţeri unde Aca¬ 
demia i-a făcut cinstea de a-1 răsplăti cu un 
premiu, aceia se găseşte în măsură mai mică 
— din fericire mult mai mică — în inimile atî- 
tor şi atîtor alţii dintre cărturari, pe cînd ţe- 
ranul, care-şî aminteşte cu drag vremea moldo¬ 
venească, cînd erau numai de-a lui şi aveau 
slujbaş! de puteau vorbi româneşte cu dînşiî, 
el nu ma! aşteaptă nimic, Nicî-odată n’am văzut 
luminîndu-se faţa cuiva la cuvîntul «din Ro¬ 
mânia», cum se vede atît de adese ori în Ar¬ 
deal, unde pare că în fiecare dată lumea, în¬ 
duioşată, descopere atunci întăiu că este şi o, 
ţară, o sfîntă şi mîndră ţară ca aceia. Aici, din 
potrivă, şi cel ma! bun dintre noi, ceşti de aic!,. 
poartă ca o pată originea sa din România. 

De la noi, pe de altă parte, nu vine totdeauna 
lumea care, venind, ne-ar înfăţişa aşa cum sîn- 
tem, aşa cum se cade să fim. Se trece din Bur- 
dujenî, din Dorohoiu, din Folticenî la Suceava 
pentru a bea bere nemţească, pentru a cumpăra 
delaEvre! meşteri, cari te tratează cu coniac şi-ţi 
deşartă punga, fel de fel de mărunţişuri fabricate 
în Austria, care se strecoară fără vamă ; se trece 
apoi pentru cîte un bal evreiesc, la care s’au făcut 
poftirile cu dibăcie. Cunoştinţa lucrurilor buco- 
vinene lipseşte cu totul, şi am fost de faţă cu o- 
mirare dureroasă cînd ofiţer! romînî vorbiau. 


www.dacoromanica.ro 



BEUSENli 


69 


alandala de căpitan de oraş (poliţaiu), de «pre¬ 
fect» (care nu este aici) şi de «guvernator», pe 
cînd, din partea sa, fruntaşul bucovinean, în casa 
căruia eî căzuseră fără nicî-o socoteală, pentru 
a răspîndi nişte bilete de concert, nu se putea 
lămuri ce înseamnă colorile şi tresele de aur 
de pe uniforma românească. Cei din Bucovina 
cîntăresc fiecare vorbă, fiecare mişcare, bănui¬ 
tori cum s’au deprins şi siguri că ei au cea mai 
mare învăţătură şi creşterea cea mai bună. Cei 
din ţară, trufaşi, «ciocoi», curo li se zice în Bu¬ 
covina— cutare proprietar mare romîn, care vine 
în Bucovina ca un lord şi n’are legături aici 
decît cu Evreii, n’ar putea dormi în pace dacă ar 
şti cîte blesteme deşteaptă numele său în moşiile 
ce a moştenit aice —, ai noştri, va să zică, din 
România iese răpede din tonul corectitudinii, vor¬ 
besc ca la dînşiî acasă, glumesc prea mult, se 
laudă grozav, destăinuiesc cu graba inconştienţii 
partea cea mai rea, — şi este totuşi şi atîta 
parte bună 1 — din sufletele lor şi închid astfel 
şi acea portiţă îngustă ce se găsia pentru dînşiî 
în inima fraţilor lor. Mai ales ofiţerii nu îngri¬ 
jesc destul de prestigiul lor, care e şi prestigiul 
ţeriî. Unul, în uniformă de locotenent, m’a 
întrebat dacă în Suceava sau în Putna, cum s’a 
îndreptat pe urmă, e... nu mormîntul, ci statuia 
lui Ştefan-cel-Mare ! Şi el mă întîmpinase vor- 
bindu-mi de scrisul mieu, pe care nu-1 cetise, 

cum nu va ceti nici această pagină, care-1 pri¬ 
veşte totuşi maî de aproape decît... statuia 
bucovineană a luî Ştefan-cel-Mare! 

Şi alt ceva decît finanţiî şi jandarmii din că- 
sărmile albe, decît ostaşii împăratului păzeşte 
această graniţă: lipsa de conştiinţă a noastră şi 
despreţul Romînilor bucovineni, care se poate 
cuceri maî greu decît s'ar putea cuceri cetatea 
Sucevei cînd în dărîmăturile ei vor sta tunurile 
chesaro-crăieşti pentru înfruntarea şi ruşinarea 
noastră. 

1. Părhăuţri. 

A picurat, a plouat, au căzut ţurţuri şi grin¬ 
dină din nouri straşnici, dar cu puţină întindere. 
La întors, un soare cald, bun încălzia feţele şi 
dezmorţia de frig picioarele. Acum cînd pornesc 
spre Solea, la stînga mea se adună semnele 
unei furtuni, pe cînd în dreapta ghemuri albe 
de nori, cu margenile aprinse de un soare ce 
nu se vede, călătoresc pe senin ca nişte corăbii 
paşnice. Iar vîntul bate de la unii la alţii, de 
la norul negru care se încruntă la norul alb 
care zîmbeşte de soare. 

Drumul Părhăuţilor, pe unde vreau să trec, 
pentru biserică, trece pe lîngă Zamca cu trei 
biserici, se înfundă în vale şi străbate întăiu 
Şcheia. Casele sînt bune, curate acum asupra 
Paştilor, rare ori împodobite; şi podoaba nu e 
alta decît o stropire din bidinea cu stropi al- 

baştri şi roşii, de tot urîtă. Aici mi se spune că 
sînt acum mai mult Ardeleni, aduşi de Cîr- 
muirea austriacă, după anexare. Biserica e nouă. 
Satul vechiu poate să se fi pustiit. 

Pe cîmpul de supt dealul cu bisericile arme¬ 
neşti, o întinsă turmă de oi paşte într’o dră¬ 
gălaşă zbeguire a mieilor tineri cu ochii de 
cărbune. Unul s’a aplecat spre supt, cu genun- 
chile d’innainte înduplecate şi, de bucuria hranei, 
căldurii, scutură coada mărunţică şi groasă. 

Mai departe două sate unite la olaltă în aceiaşi 
comună, al cărei nume e scris şi nemţeşte şi 
ruteneşte: gromada, încă mai bune locuinţe, cu 
tipul obişnuit pe aici: uşă între o fereastă, de 
o parte, două fereşti de alta, pe lăture o a patra 
fereastă; coperemînt de şindilă, înnalt, ţuguiat, 
căzînd une ori, ca gîtlejul unui coif, pe o în¬ 
căpere mică, joasă; la spate, o cămară. Şcoală 
mare, bună, cu cine ştie ce fel de dascăl. Dar 
văd cu bucurie — să nu fie însă la mijloc o 
iubire de popor ca a d-lui Aurel Onciul în alde 
«Voinţa Poporului» ? — o «societate pentru lu¬ 
minarea poporului». 

Costîna — poate vre-o moşie a lui Miron 
Costin, care se scria «Costîn» — încunjură cu 
casele ei o veche curte boierească, cu multe aca¬ 
returi, a proprietarului romîn Popovici. 

După dînsa vin Părhăuţii, coborîndu-se de vale 
între garduri de răchită şi bune zaplazuri de 

Biserici de lemn in Bucovina. 


X. lor ga. — Xca nul românesc tn Bucovina . 

scînduri. Biserica, la care mă opresc, samănă 
cu a Mirăuţilor. Ea n’are turn, şi pentru a ţinea 
clopotele s’a făcut înnainte, în locul înfundă¬ 
turii de la Reuseni, un pridvor cu bolţi deschise 
în care se văd sfinţi frumoşi şi în rîndul de 


î 



Biserica din Părhăuţî (după Romstorfer). 


£us al căruia sună chemarea la slujbe. Biserica 
e pătrată, afară de rotunjirea altarului, în fund, 
şi pătrunsă de ferestuici ca acelea de la bise¬ 
ricile de sat din vremea lui Ştefan. încă de pe 
atunci era aici o biserică de lemn, pe care a 
făcut-o de piatră, abia supt alt Ştefan, cel Tînăr, 
la 1522, marele boier şi bogatul stăpînitor de 

moşii Totruşanul, din Totruş sau Trotuş, care-şi 
îngropase aici mama, Maria, soţia, Ana, şi o 
rudă, ce a fost vameş al Moldovei, Anjinco. în 
tot veacul al XVI-lea şi al XVII-lea, ea stătu 
deschisă credincioşilor de aici şi din satele ve¬ 
cine, dar după 1700 ea se pustii — locuitorii 
dau vina pe Turci — şi era să se dărîme cu 
totul. Astăzi ea are înfăţişarea tristă şi goală a 
bisericilor Bucovinei. 

Lîngă poartă, pe tăpşanul de iarbă al şanţului, 
ţerani pletoşi, în cojoace, aşteaptă să-î spove¬ 
dească preotul, şi de o parte stă o ceată de 
femei, care stau să li vie rîndul, după al băr¬ 
baţilor. Oamenii sînt aşa de speriaţi aici de cine 
poartă pălărie, blană şi vine în trăsură, încît 
la apropiarea mea sar cu toţii în picioare, cioc- 
nindu-se unul de altul ca nişte oi speriate. încet 
vine către dînşii preotul, Romîn, om rece, care 
abia răspunde străinului, — poate şi pentru că 
acesta e din România, matca tuturor relelor. 

* 

Plouă, stă, dar nu se răzbună. Cerul rămîne în¬ 
chis, ameninţător. Vîntul bate aprig pe înnălţimi, 
aducînd frig, tristeţă şi noapte înnainte de 
vreme. Apusul e numai o geană gălbuie în 
margine. 

Drumul se urcă tot mai sus, după ce am tăiat 
de două ori linia ferată care străbate pustiul 

mocnit, ducînd la munte. Inima ţi se strînge în 
atîta tăcere umedă şi geroasă, în atîta singură¬ 
tate de lanuri goale, de păduri de iarnă, de 
drumuri pustii. Adecă se strînge inima mea, căci 
badea Gheorghe cu cuşma dîrză şi sumanul pe 
umeri, cu gîtul slobod, pufăie din ţigară, fără 
să iea în samă mendrele iernii din April, şi mînă, 
iute, dar dibaciu, prin băltace caii Evreului, care-î 
dă pentru acest meşteşug 15 «lei», adecă 15 flo¬ 
rini pe lună. 

Cînd ajungem pe culmea Soloneţuluî, gardu¬ 
rile, casele, tufele de iarbă sînt presărate cu 
zăpadă. în noapte, rar se vede cîte o casă care 
luminează dintr’un oehiu roşu de fereastră. Peste 
sat ca şi în ceruri, întunerec posomorit, şi o 
tăcere, ca şi cum satul ar fi părăsit de mult de 
frumoşii oameni palizi, supţi la faţă, de femeile 
cu feţe de patriciene nemîngîiate în nenorocirea 
sărăciei lor, cari treceau încă, părînd nişte fan¬ 
tasme din alte vremi, în aierul serii. 

Căjvana. Aici luminile sînt mai multe. E sat 
mare, cu cîteva case înnalte, pentru funcţionarii 
şi fruntaşii locului. 

«Mai este pănă la Solea?» Căci e frig şi aşa 
o groază de întunerec desăvîrşit... 

«Mai avem măcar un ceas, mai mult decît un 
ceas.» 

Felinarele se aprind la trăsură, şi de-acum 
innainte o roată de lumină ne încunjură cînd 

străbatem întinderea pustie. Ea cuprinde pe rînd, 
chemîndu-le ca din pămînt, case adormite, gar¬ 
duri de nuiele, fîntînî cu ciutură, dar fără roată, 
numai cu o oprelişte, fîntînî cu cumpănă, cruci 
singuratece în margenea drumului. 

Arburea. Păcat că nu e ziuă, că nu e măcar 
un zîmbet de lună care să-mi arăte biserica bă- 
trînului Arbure, ostaşul credincios al lui Ştefan- 
cel-Mare, care a fost un frate bun al fiului stăpî- 
nului său, un părinte pentru Ştefăniţă, nepotul de 
fiu al lui Ştefan, şi a fost apoi omorît din porunca 
Voevodului copil, el şi fiii săi amîndoî, în Hîrlău 
departe, fără să li se aducă oasele în lăcaşul 
unde dormiau mai de mult alţii din neamul său. 

Aici sînt lumini în multe case, dar nu lumini 
de lampă atîrnată, ci lumini de policandre cu 
cinci ramuri. Spre acele case luminate se urcă 
cete de oameni negri în caftane, cu brîie lungi 
şi cizme, cu feţe prelungi albe supt căciuli de 
blană de vulpe. Ei stau în loc şi se uită foarte 
caraghios la trăsura care trece. Iar jos, de vale, 
e o căsuţă care străluceşte toată şi din care 
unul cîte unul, se strecoară cei cu caftane şi 
, căciuli blănite cu vulpe. E havra: Evreii au 
intrat în serbători în satul lui Arbure Hatmanul, 
care atîrnă de ei. 

în vale, tot înnainte, supt o sfioasă licărire 
de stele, într’o ruptură a norilor, cari, din partea 

lor, picură ploaia rece. în dreapta, multe scînteî 
palide, ca nişte ochi de lup. îndată, roatele lu¬ 
necă pe pavagiul de şosea bună, între felina¬ 
rele rare ale tîrgului Solea. 


2. Solea. 

Mă opresc la un han, ce ar fi nemţesc, după 
badea Gheorghe, şi unde stau la uşă ţeranî cu 
pălării ungureşti ca ale Rutenilor ce vînd sîrmă 
la noi: vorba lor e însă a noastră, românească. 
O îngheţată odaie de oaspeţi, cu paturi frumoase 
de tablă, cu oglinzi şi fotografii din «Kolozs- 
vâr». Stăpînul pare a fi Şvab, nevasta arată 
Polonă, slujnica poate fi orice, pe cînd cea de 
a doua zi e o Romîncă, purtînd pe faţă pecetea 
de tristeţă palidă a neamului: de lampa atîr- 
nată e legat carnetul de danţ de la o petrecere 
evreiască. Romîniî de la uşă se despart acum 
supt fereşti. 

Dorm rău în acest loc singuratec şi friguros. 
A doua zi, înnainte de a merge la mănăstire, 
mă învciesc pentru drumul la Humor cu un 
birjar creştin, Neamţ. Pentru că am cerut un creş¬ 
tin şi pentru barba mea preoţească, el îmi vor¬ 
beşte de voinţa lui Dumnezeu, de cinstea lui creş¬ 
tinească, şi-mi iea fireşte preţ ca pentru amîndouă. 

* 

Solea e o stradă, dar o stradă dreaptă, bine 
orînduită, destul de noroioasă. în calea mea spre 
mănăstire nu văd alta decît ţerani de-a! noştri, 
ca ace! de asară, ba chiar şi cîte o Munteancă 
purtînd catrinţă neagră cu margenea roşie. în 
curţi stau căruţele lor deshămate. Oameni! au 
venit ca să plătească la perceptor şi ca să se 
spoveduiască la preot. 

Biserica românească de astăzi, mănăstirea din 
alte timpuri, domneasca ctitorie a bătrînului 
Ştefan Tomşa al II-lea, care căuta să-şi ispă¬ 
şească păcatele cele multe făcute prin uciderea 
celor mai mari boieri ai ţerii, e acum tocmai la 
capătul tîrgului, într’un loc unde înnălţimile să- 
mănate cu brazi încunjură din toate părţile. 

O reparaţie de mai dăunăzî a dat turnului 
de ’la poartă şi turnului bisericii coperişurile lor 
de ţigle strălucitoare, de modă bucovineană. 
Varul a înlocuit de mult toate zugrăvelile. în¬ 
colo însă, Solea e şi astăzi cum a ridicat-o acest 
Ştefan-Vodă al măcelurilor de boieri. 

De şi bătute de multe restrişti, întăriturile din 
bolovani suri, îngrămădiţi destul de grosolan, 
stau în picioare şi astăzi. Dar tîrguşorul a prins 
în case nouă o parte din ele, un Armean şi-a 
făcut sălaş în cuprinsul mănăstirii vechi, chiliile 
sînt numai ziduri rupte. 

Biserica însă, foarte frumoasă, e bine păstrată. 
Fereşti, cînd mai sus, cînd mai jos, patru la număr, 

străbat păreţi! înnalţî. Două uşî sînt deschise: 
una, care duce din pridvor în pronaos, are un 
cadru de piatră puternic şi bogat, alcătuit din 
arcade cu arcul sfărmat, cealaltă, care vine după 
un contrafort, are lini! ca pe vremea lu! Şte¬ 
fan, tăindu-se în unghiu drept şi, ca podoabe, 
rosete. Modelul a fost vădit Dragomirna, pe 
care n’o poate ajunge, nicî în îndrăzneala şi 
înfrumuseţarea bolţilor, nic! în marea îngrijire a 
turnului, care aici, în aceleaşi proporţii supţiratece 
şi elegante, e însă simplu, avînd numai obişnui¬ 
tele ocniţe, în locul rosetelor şi ramelor săpate. 

Frumuseţa, şi aceia luată de la Dragomirna, 
este însă în ciubucele care tivesc, împodobind, 
toate liniile cu încolăcirile lor, şi tot aşa poarta 
largă ce duce din pronaos în naos, şi margenile 
absidei stranelor, şi bolta din altar. Zugrăvite 
cum erau la început, între zugrăvelile sfinţilor, 
•ele trebuie să fi avut mai de mult alt rost decît 
acel de astăzi, cînd le acopere albeaţa de toate 
zilele a varului. 

E slujba din Joia Paştelor: biserica e plină 
de ţerani puternici, de femei gătite, — şi ei şi 
ele în cojoacele de sărbătoare. Pe două mesuţe 
se îngrămădesc colacii şi sticlele de vin, din care 
răsar luminările de ceară. La uşî stă adunată 
lumea pentru spovedanie. Preotul spune evan¬ 
ghelia lui Hristos dus înnaintea judecătorilor 
celor răi şi fără Dumnezeu : glasul lui se înnalţă 

foarte puternic şi umple tot largul cuprins al 
bisericii. 

Afară, un bătrîn strîmb se apropie de mine, 
văzîndu-mă că ieau însemnări. 

— Ce e, domnule, cu contractul bisericii? 

— Care contract? 

— Contractul acela de care a spus arfiman- 
dritul că este şi la Cernăuţi şi la Viena. Şi zice 
acolo că biserica trebuie încunjurată cu lemn? 

Astfel trăieşte în mintea moşneagului gîndul 
la averile cele mari pe care le-au avut odată 
aceste mănăstiri şi biserici moldoveneşti şi pe 
care, la anexare, le-a luat Statul ca să clădească 
din ele casarme şi cîte altele pănă să se ajungă 
la împrejmuirile bisericilor. 

Moşul cu «contractul» a fost şi prin România 
înnainte de-a ajunge clisiarh aice. A lucrat la 
cîmp, ca atîţia alţi «Corduneni» (Cordun= Bu¬ 
covina, pentru că ea a fost luată trăgîndu-se, ca 
pentru oprirea ciumii, un «cordon» sanitar), A 
călătorit aşa pe la Dorohoiu, prin Suceava, prin 
Iaşi şi pănă jos, la Huşi. 

— Ba am fost şi la Ruşi. 

— Şi ce zici de dînşii? 

— Ei, acolo-i mai bine, nu ca în România... 
Acolo-i pămîntul larg... 

Ori ce-i spun, trebuie să fie zădarnic. Şi la 
acesta e înfiptă părerea că peste Prut domneşte 

Ţarul cel binecredincios care face pomană cu 
«pămînturî largi». 

Tinerii cari*l încunjură tăcuţi, învaţă de la 
dînsul aceasta. 


3. Humorul. 

Flec spre Humor. Neamţul a venit la timp şi 
începe a-mî spune pe româneşte, întitulîndu-mă 
«cocone», că stăpînul — căci nu e a lui trăsu¬ 
ra — are de dus pe mamă-sa la staţie la Cacica, 
de unde trebue să meargă la Suceava şi, dacă 
vreau s’o ieau în trăsură şi pe bătrîna... 

— E Romîn stăpînul d-tale ? 

— Romîn. 

Fac socoteala, ce se urcă la vre-o trei flo¬ 
rini, cu odaia, un ceaiu, pe care l-am turnat în 
lighean, un păhar cu lapte, două ouă bune şi 
unul clocit. Mi-o aduce fata birtaşuluî. 

— Unde e birtaşul ?... — La şcoală... — La 
care şcoală?... — La cea jidovească. 

Aşa fel e hangiul neamţ , cu nevastă leaşcâ, 
al bade! Gheorghe. 

Romînca din trăsură începe să vorbească a- 
cum. E văduva lui Cristea Burdea; şi Cristea 
şi Burdea, nume româneşti bune. Dacă vorbeşte 
cam greu, poate o fi bătrîneţa. Dar cînd e să 
spuie el, zice tot ea, şi, în loc de dînsul, dînsa. 

Tocmai birjarul deapănă o poveste arătînd o 
casă pe uliţa ce se urcă, la deal, printre clădiri 
frumuşele: acolo stă un Evreu, care avea o da¬ 
torie de o sută de lei la un creştin şi, neputînd-o 
scoate de la dînsul, a mers cu revolverul şi a 
tras patru focuri asupra datornicului său; a fost 
apoi o bătaie, din care Evreul a ieşit cît se poate 
de turtit. A fost şi arestat, dar i s’a dat drumul 
pe garanţie. 

— A lăsat-o pe dînsa, Herr Goldner, întreabă 
cu mult interes cucoana de lîngă mine, întinzînd 
gîtul către răspunsul birjarului. 

— Adecă l-a lăsat pe dînsul, pentru că a dat 
canţion nevasta lui, pe numele căreia e negoţul. 

— Da, da, pe dînsa, şi el a dat cauţion. 

Cucoana e deci, cu adevărat, Armeancă. Dar, 

pentru a se păstra credinţa în spusele ei de la 
început, ea arată că merge la Suceava pentru 
a se închina «Sfîntului» şi că la Bucureşti are 
multe rude, Ştie că sînt din Bucureşti şi, pentru 
barba mea, îmi zice «domnule parinche», ceia 
ce auzind «Herr Goldner», schimbă pe «cocone» 
în «Herr Obere» sau chiar «Hochwiirden», — 
protopop, ba arhiereu curat. Din partea mea, am 
pănă la sfirşit datoria, pe care o îndeplinesc cu 
sfinţenie, de a scoate pălăria înnaintea tuturor 
icoanelor, crucilor, şi lădiţilor cu sfinţi, şi alta¬ 
relor catolice din lungul drumului. 

Drumul merge drept înnainte, avînd un deal 

în dreapta şi în stînga un vălmăşag de înnăl- 
ţimi întunecate de brădet des, păduri ale fon¬ 
dului sau ale deosebitelor comune din aceste 
părţi. Pe acel deal din stînga se răsfiră satul 
Poienii, curat românesc, în aceste Ţinuturi care 
sînt aşa de deplin ale noastre. Totuşi la Racova, 
sat mic, fără biserică, sînt Ruşi, şi pe un ogor 
sîrguincios deschis împrăştie seminţe de cartofi 
femei frumoase, roşcovane, cu băsmăli de tîrg pe 
cap, şi chiar copii bălani, cari lucrează cu multă 
înţelepciune. Mai la vale, străbatem satul-model 
al Părteştilor-de-sus, care-şî arată în toate in¬ 
scripţiile şi în firma şcolii «poporale» firea sa 
neaoşă românească. în dreapta, suită pe deal, 
e Cacica, de Romîni, Nemţi şi Ruşi, — cu un 
început de zidire şcolară a călugărilor francesî, 
oploşiţi de curînd aice —, iar de vale staţia, unde 
«Herr Goldner» are chemarea de a coborî pe 
«cocoană». 

Pănă acolo e încă un «stîlp» de plătit, ca de 
atîtea ori în Bucovina, unde nu poţi călători 
fără crăiţari schimbaţi. Cucoana nu-î găseşte, 
rămîind plata la întors. O clipă, voisem să plă¬ 
tesc eu pentru drumul ce-1 fac de hatîrul ei, şi, 
la gară, între bogatele mulţămiri, ea uită plata, 
ba, la urmă, uită, la schimbat, coroana ce-mi 
datoriâ pentru crăiţarii miei. Cînd o dă, alte 
binecuvîntări. 

— Domnule Goldner, cucoana d-tale are nu- 


www.dacoromanica.ro 



78 


VALEA MOLDOVEI 


mal două lipsuri: nu e Romîncă şi nu e mama 
stăpînuluî d-tale. 

— Nu zău, nu; e Armeancă şi soacra stăpi- 
nuluî mieu, care e Neamţ. 

Şi în altele «domnul Goldner», cu care călă¬ 
toresc de acum într’o necontenită vorbă, are 
haz. Solcan de baştină, «băiat sărac», de vre-o 
cincizeci de ani, roş, bărbos, cu ochii mici, bu¬ 
curos de băutură şi de glumă, foarte credincios, 
lăsînd toate în seama lui Dumnezeu, prieten 
mare al berii, duşman al rachiului, nepăsător 
faţă de apă, guraliv şi cugetător, căci e bucuros 
că ştie a ceti, filosof poporan, cu părerile lui 
despre orice lucru, mîndru că duce une ori şi 
oameni mari, «directori, comisari», mare anti¬ 
semit, care a bătut mulţi Jidani, mai ales în 
România, cînd slujia în Bacău, la d. Radu Po- 
rumbaru; prieten al Romînului, fiindcă e creştin 
şi «tot creştinul tot una, tot, tot», el e un izvor 
nesecat de povestiri, vorbeşte româneşte şi nem¬ 
ţeşte pe rînd, — pe amîndouă foarte rău —, şi 
de cele mai multe ori romăneşte-nemţeşte. în- 
tîmplarea cu Evreul de la Solea l-a umplut de 
durere. în Solea va să zică stăpîn e Evreul, 
cei vre-o sută de Evrei au în mîna lor cele 
cîteva mii de creştini. De cînd cu războiul 
de la Iapan mai ales, Evreii au prins curaj. 
«El vrut face la creştin ca Rusul la Iapan, mein 

Ehrenwort , cocone». De cîrmuire, Evreii n’au 
frică : primari, notari, comisari, sînt în mare 
parte Evrei şi răi cu lumea... Cel cari sînt creş¬ 
tini ieau bani — aici «Herr Goldner» mă apucă 
■de mînă şi închide din ochi — şi fac pe voia 
Evreului. De meningita molipsitoare de la Gura- 
Humoruluî îî pare foarte bine: creştinii n’or 
să piară, fiindcă-I ajută Dumnezeu (tocmai tre¬ 
cem pe lîngă un crucifix şi Herr Goldner îşi scoate 
căciula jupuită şi spartă, spuind în gînd o ru¬ 
găciune). Să fii creştin, să nu bel rachiu, să te 
închini la sfinţi, asta e datoria. «Lutrenil», Lu¬ 
teranii, ca acel de la Păltinoasa, nu fac aşa, şi de 
aceia el, Goldner, nici nu pricepe limba lor, «Es 
sind Zipser*, oameni din Zips, zice el cu despreţ. 

Am apucat prin pădurile mari din stînga. 
Drum cu totul pustiu, printr’o măreaţă linişte, 
pe care n’o tulbură acuma nici foşnet de frunze, 
nici cîntec de paseri. Aici stătea în timpuri ves¬ 
titul haiduc Ion Darie şi pîndia la poteci pe 
drumeţii bogaţi ca să li dea averea la săraci. 
«Herr Goldner» o ştie şi o spune. «Mein Ehren- 
•wort, domnule parinche! Dar eu nu eram pe 
atunci.» 

De vale la Păltinoasa sînt frumoase căsuţe cu 
flori de maşcat la fereştile Nemţilor. Sasul Loy 
ţine han, iar lîngă dînsul doi Evrei. Slugile sînt 

toate Romînce, de multe orî de o strălucitoare 
frumuseţă, de care nu-şi dau samă. E zi de 
sărbătoare în Israel, şi dintr’un chioşc de lemn 
se răspîndesc cîntece de lume, cîntate în cor, 
rîsete, glume. Un flăcău tembel, care spune că 
a fost bolnav de piept, cere tabac lui Herr 
Goldner, care face întăiu observaţia că la sărac 
să dai pîne şi apă şi apoi cinsteşte cu o ţigară, 
blăstămînd rachiul şi lenea. 

Păltinoasa are fierăstraie şi gară. O despart 
de Gura-Humorului numai cîteva lanuri în care 
lucrează asupra ţernii negre unul lîngă altul 
Neamţul cu haine de catifea jupoită şi Romînul 
în cămaşă albă. 

E aici în adevăr o «gură», o căldare ferită intre 
înnaltele dealuri împădurite, un golf de vale, 
între înnălţimile de brad şi fag. Puţine aşezări 
vor fi avînd un loc aşa de prielnic, de sănătos 
şi de plăcut. Dar Israel rătăcitorul n’a ştiut să fo¬ 
losească bine aceste daruri. Căci ale lui sînt mai 
ales acele cîteva strade şi ulicioare, drepte, împă¬ 
nate cu clădiri mai mari, ce poartă scutul cu 
pajura stăpînă, care fac la un loc «Gura-Humora» 
al străinilor. Serbătoarea a curăţit stradele: pră¬ 
văliile sînt închise în faţă, dar, negustorii, cari 
înşală astfel şi pe Iehovah, îşi fac daraverele pe 
furiş, şi «Herr Goldner» ştie aceasta şi cumpără 
ca într’o zi de lucru. Trec femei foarte gătite. 

domni în cilindru şi pălărie tare şi iarăşi naţio¬ 
nalişti intransigenţi cu perciuni lungi, caftane de 
mătasă neagră şi ştreamăle de coadă de vulpe. 

Domnul Goldner e foarte vesel: întreabă pe 
cutare negustor gros şi mulţămit dacă e ade¬ 
vărat că toţi Evreii din «Gura-Humora» s’au 
umflat, cercetează dacă în acest orăşel, unde el 
vine aşa de des, csînt mulţi Evrei». Şi ei nu se 
supără de ce zice bădăranul cu căciula spartă 
şi cu trei rînduri de peteci la genunchi — pentru 
ca să nu vorbim decît de genunchi. «Da, mulţi 
Evrei!». «Aici, mă rog, nu este nicî-o boală.» 

Spre capătul cellalt, sînt tot case creştineşti: 
Romîni stau destui în Gura-Humorului, şi ei au 
frumoasa biserică nouă, în care slujeşte părintele 
Brăileanu, un bun bătrîn care cunoaşte şi iu¬ 
beşte România şi nu-şi ascunde părerile. Dar 
pe aici sînt tot Nemţi meşteri, cu case curăţele, 
înflorite de flori şi de copii şi de iconiţe şi 
altaraşe catolice. Coşarul are un adăpost ca un 
cuib de poet amorezat. Multe case evreieşti însă, 
şi stradele sînt de o nespusă murdărie noroioasă. 

La stînga, pe o muche de deal, e satul şvă- 
besc. Iar înnainte, drumul de ţară, cu hopurî 
sălbatece şi podeţe şubrede, duce peste apa Ma¬ 
gherniţei şi peste alte pîraie limpezi, printre 
culmi şi rostogoliri de pietricele, spre muntele 
Pleşul, trecînd prin Humor. Sînt sus, în mij- 

locul muncelelor înnalte, în pacea brazilor să- 
mânaţi rar pe coaste. 

Satul mănăstirii Humorului are înfăţişarea bună, 
fără veselie. Case trainice, une-orî, porţi mari de 
lemn, copereminte cu streşina bogată. Cîrdurî de 
vite frumoase, de rasă străină, mugesc înnaintea 
porţilor. 

Mă duce spre casa părintelui un băieţaş, tre¬ 
cut printr’un mare cojoc miţos care ajunge 
pînă la pămînt. E Gavrilă Onoiu, băiat cu¬ 
minte, şcolar în clasa a patra (mai are de făcut 
două şi apoi în doi ani de două ori pe săp- 
tămînă). 

— Cum îl chiamă pe învăţător? 

— Nu ştiu. 

— Dar cum îi zici? 

— Eu îi zic «domnul». 

Ca şi mine, în timpuri... 

— Şi al cîtelea eşti în clasă? 

— Sînt în clasa a patra. 

— Nu mă, care e mai bun la voi? 

— Nici-unul nu e bun, domnule, ci toţi aşa de 
mijloc. 

O casă cu frumoase flori pe păreţi. 

— Cine a făcut florile, băietele ? 

— Florile? Nevasta lui Gheorghe. 

— Gheorghe şi mai cum ? 

— Şi mai nimic: Gheorghe... 

Acum văd mănăstirea, pe care o cutreier în¬ 
dată, dus de părintele Boca. Clopotele atîrnă 
într’un mare turn puternic, ca acela de la Pia¬ 
tra. Lîngă dînsul stă bisericuţa, care nu mai e 
încunjurată de vechile ziduri, din care n’a ră¬ 
mas decît o ruină de turn făcut în vremea lui 
Vasile Lupu. Clădirea samănă cu acea de la 
Reuseni şi Părhăuţi, căci n’are turlă. 

Şi aici nu se mai vede nimic din vechia zes¬ 
tre pe care a dat-o în argint şi aur ctitorul de 
la 1530, Teodor Logofătul lui Petru Rareş şi 
unul din vechii boieri ai ţerii. Mormintele stau 
însă la locul lor, şi pentru a cuprinde rămăşi¬ 
ţele lui Teodor şi ale soţiei sale Anastasia s’au 
lăsat două adăposturi boltite într’o încăpere 
anume, care se află între pronaos şi naos; el 
se odihneşte supt o piatră de marmoră frumos 
săpată şi coşcovită la mijloc ca un sicriu; ea, 
supt o lespede obişnuită, în stînga. Chipurile 
amîndurora se văd pe părete, şi ele arată cum 
se îmbrăca pe atunci boierimea. 

Logofătul are un fel de căciulită, ca o beretă 
de marinar, cu fundul albastru şi margenile gal¬ 
bene. Poartă un guler roşu şi altul albastru, o lungă 
haină galbenă cu brandenburguri albastre; pe lă¬ 
ture, e o deschizătură cu aceleaşi brandenburguri. 

Ea, în genunchi înnaintea Fecioare^ poartă o 
pălăriuţă viorie cu dungi, asemenea cu pălăriile 
de paie din timpurile noastre ; pe fundul ridi- 

cat e o dungă albastră, şi roate albastre se în¬ 
şiră pe margine. De supt pălărie cade un văl 
în colţuri, dintr’o stofă cu liniuţe şi puchiţeî 
viorii. Rochia în falduri lungi e de brocard de 
aur, cu mînecî roşii avînd triunghiuri de aur. 

La locul de cinste al ctitorilor, aceştia au zu¬ 
grăvit însă familia domnească. Iată Petru Ra- 
reş, purtînd pe cap coroana de aur cu cinci 
ramuri: are faţa rotundă, barba tînără, părul 
lung; veşminte arhiereşti bogate îl acopăr. Elena 
Doamna apare de o frumuseţă rară, supt aceiaşi 
coroană măreaţă, în haine de brocard de aur, pe 
fond verde cu mînecile roşii. Un colţ de lemn al 
corului acopere de sigur chipul fiului celui mal 
mare al soţilor domneşti, acel Ilie care s’a turcit, 
lepădînd de la dînsul Domnia. Ştefan, cel mic, 
care a perit ucis, după multe isprăvi ticăloase, 
apare aici ca un foarte cuminte copilaş încoronat. 

Humorul se mîndreşte însă cu zugrăveala sa, 
care a rămas neatinsă şi pe dinăuntru şi pe 
din afară, unde numai un părete a fost dezgo¬ 
lit de ploaie. Albastrul seninului stăpîneşte, 
smăltat cu aurul cununilor, şi cel ce străbate cu 
ochii multele chipuri, înşirate răbdător după 
vechi datine, capătă o înnaltă părere despre meş¬ 
teşugul zugrăvelii în timpurile măririi noastre. 

Din vechime a mal rămas catapeteazma, stră¬ 
lucită sculptură în lemn, bogată şi amănunţită, 
care, împunsă de cari, ar fi menită însă peiriî. 

De alminterea, o reparaţie după regula vienesă 
ameninţă întreaga zidire minunată. 

Biserica e astăzi toată plină de prinosuri de 
aluat, făcut în toate formele: paseri, copăcei, 
şi altele care nu se pot înţelege. Nuci aurite, 
mere, alune, strafide, roşcove sau «coarne de 
mare» sînt înfipte în beţişoare. 

în locul mirosului tămîiei şi smirnei morţilor 
e, astfel, numai aroma bună a pînii hrănitoare 
prin care se ţine viaţa oamenilor. 

4. Voroneţul. 

Pănă în sară se mai poate vedea Voroneţul, 
care se ascunde în păretele de dealuri din a 
stînga oraşului, unde ai zice că pădurile de brad 
copleşesc totul. Mă duce într’acolo, nu un Onoiu 
dintr’o clasă unde «toţi sînt de mijloc», ci fetiţa 
parohului Zavadovschi, care mă întovărăşeşte 
de la Gura-Humorului, vorbindu-mi pe drum de 
minunea săgeţilor, care au arătat locul de clă¬ 
dire al Voroneţului şi de cîntările de bucurie 
ale îngerilor din paltin. 

Trăsura trece Gîrla Morilor, care se strecură 
limpede pe prund, ea rătăceşte pe locuri bolo¬ 
vănoase, unde fiecare drumeţ are alt drum, în- 
naintează în umbra codrului de brad şi trece pe 
un podeţ Moldova. 

E aceiaşi apă vioaie, dar largă, senină, pe 
care o ştiam din părţile sucevene ale Moldovei, 
într’un freamăt măreţ, ea merge spre hotarul 
nostru, de care nu vrea să ştie, căutînd departe 
Siretiul rîpos cu apa gălbie, bătrîn soţ pentru 
această mireasă tînără cu sufletul limpede. Hu- 
morenil şi Voroneţenil culeg păstrăvi pestriţi în 
ochiuri adîncî de apă. 

Mai departe e pîrăul Voroneţuluî, care măcar 
acum, în vremea de revărsare a ploilor, nu e de 
Ioc un pîrîiaş de despreţuit, ci hrăneşte harnic 
Moldova, stăpîna sa. De aici în drumuleţe cotite 
se înşiră casele satului Voroneţ. Peste cîteva po¬ 
deţe de crengi, căptuşite cu ace de brad, se 
ajunge la mănăstire, în adîncul adîncurilor co¬ 
drului, în valea cea mal tăinuită a văilor mun¬ 
telui. Mănăstirea, astăzi biserică de mir ca şi 
cea de la Humor, se vede numai cînd al ajuns 
lîngă dînsa şi-ţî iese înnainte părintele Zava- 
dovschi, aşa de Romîn cu tot numele său, aşa 
de gospodar cu toată boala sa, care nu e mal 
bucuros de nimic decît să-ţi arăte, în cele mal 
mici amănunte, biserica sa, pe care-a păzit-o, a 
curăţit-o şi apărat-o cincisprezece ani. 

Ziduri nouă, care se prind de cele vechi însă 
— cîteva frînturl numai—, cercuiesc un tăpşan 
înnalt de ruine, de modîlcl şi beciuri adîncî, pe 
care le acopere acum de o potrivă iarba tînără. 
în margine păzeşte marele turn, care era închis 

o dată cu două porţi de stejar şi în naltul căruia 
atîrnă cele două clopote. 

— Auzi cum sună: pare că zic : «Ştefan-Vodă, 
Şte-fan-Vo-dă! 

Biserica acelui pe care-1 cîntă în pomenire veş¬ 
nică clopotele sale, înnalţă un turnuleţ cu firide 
dintr’un coperemînt de şindrilă, care era altă 
dată împărţit în patru culmi şi-l scotea, la mijloc, 
maî bine la iveală. Două contraforturi sint în faţă, 
două la altar. Ele nu eraQ la început, ci aQ fost 
adause pe vremea lui Ilie Rareş poate, de acel 
Mitropolit Grigorie, care e îngropat ca un ctitor, 
supt piatra ce-şî pregătise, în pridvorul pe care 
el l-a înnădit la clădirea luî Ştefan-cel-Mare, îm- 
podobindu-1 şi cu două mari fereşti gotice, ce în¬ 
trec cu mult îngustele ferestuicî ale bisericii vechi, 
încadrate acestea în ramuri de piatră săpată. Şi, 
la rîndul său, Ştefan ridicase zidirea sa de piatră 
cu trei abside în locul bisericuţii de lemn unde 
trăise în schimnicie acel Daniil Sihastrul din care 
poporul a făcut sfetnicul zilelor de nenorocire 
ale marelui Domn, îndemnătorul lui spre luptă 
şi evlavie. între frumoasele pietre de mormînt 
se vede aceia care acopere rămăşiţile umilului 
călugăr, sfînt ţerănesc tîrziti, pe care l-a dat Mol¬ 
dova noastră. 

în trei rînduri s’a zugrăvit Voroneţul. Odată 
Grigorie a chemat meşterii pentru pridvorul să&; 
altă dată s’a zugrăvit un şir de sfinţi pe păre- 

tele de lingă intrare; dar zugrăveala cea mare 
e şi cea bună, şi ea acopere cea maî mare parte 
din afară şi tot lăuntrul bisericii. 

Nicî-odată nu s’a făcut la noi o mai desă- 
vîrşită artă bizantină, sfinţi maî luminoşi şi mai 
blînzi decît aici. Luni întregi ar trebui cercetat 



cu rîvnă fiecare colţ de zugrăveală, fiecare unghiu 
de împodobire măiastră : nicî-un pictor străin n’a 
avut această răbdare pană acum şi nici-unul din 
pictorii noştri, înstrăinaţi ca suflet şi vînduţi iu¬ 
birii de argint, nici-unul din ei n’a călcat aici 
pentru a se însufleţi din cea mai de preţ moş¬ 
tenire artistică a străbunilor. Ei aşteaptă să li 

se plătească scump muncă de boieresc, făcută 
fără tragere de inimă. 

Dar nu e aici numai zugrăveala ca să măr¬ 
turisească despre simţul de frumuseţă al în- 
naintaşilor noştri. Strane lucrate în lemn de tisă 
de un călugăr din veacul al XVI-lea (1577) te 
întîmpină în pronaos. De-asupra uşii ce. duce 
de acolo în naos e prinsă cu fiare o grindă 
aurită, săpată cum nu se poate mai frumos, şi 
o bucată din alta, cu zugrăveli pe fond de aur. 
aplicat pe lemn, e acum răzimată de strane. 

Alt rînd de strane, în biserică, sînt darul unu! 
Mitropolit din veacul al XVI-lea, şi ele se impun 
şi prin felul săpăturii şi prin acela al zugrăvelii. 
Mesuţele octogonale aveau chipuri de sfinţi, a 
căror frumuseţă se mai cunoaşte încă. Catapi- 
teazma scînteie în aur, şi toate amănuntele eî 
sînt minunate. Icoanele mari şi mici sînt destul 
de vechi şi, spălate dăunăzi, ele s’au destăinuit 
de o nespusă frumuseţă, — cele mai frumoase 
icoane din cîte s’au păstrat pînă astăzi. 

în locul îndătinat al ctitorilor văd pe Ştefan, 
cu păr bogat bălan, cu ochi căprii, Doamna 
Maria, frumoasă, oacheşă, Bogdan, icoană a tatălui 
său, şi o mică domniţă fără nume, cu cerc de măr¬ 
găritare pe cosiţe, — toţi în brocard greu de aur. 

încetul pe încetul, la lumina făcliilor, toate 
podoabele bisericii lui Ştefan s’au desprins în- 
naintea ochilor miei uimiţi. Biserica se găteşte 

de denia Joii Mari, şi, cînd mă uit în urmă la 
dînsa, ferestuicile scînteie ca dungi înfocate. De¬ 
asupra, vîntul a dezvălit măreţia cerurilor de negru 
şi aur, biserica boltită de-asupra bisericii. 

* 

Mă întorc târziu prin coclauri, în tînguirile 
vizitiului, care spune despre suferinţa de toate 
zilele a poporului său, «cel mal stricat din 
lume», vîndut Evreului şi călcat în picioare de 
Cîrmuirea care-1 despreţuieşte. 

El nu crede în doftori, ci în babe, de la care 
spune că şi-a căpătat mîntuirea. 

— Mă făcusem aşa de slab, că nu erau de- 
cît oasele de mine. Eram alb, curat, ca pentru 
moarte. Şi baba numai ce mi-a dat o unsoare 
de m’am uns la şele. Şi a doua zi m’am sculat. 

— Şi n’au aflat doftorii ? 

— Parcă dacă omul s’a lecuit cu cineva, o să 
meargă să spuie doftorului ?... 

Dorm într’o odaie mobilată, la o gazdă de 
funcţionari, romînî, nemţi şi evrei, fraţi întru 
putere şi întru limba nemţească, domni mari 
pe acest pămînt de stoarcere şi umilinţă. 

5. Spre Vamă. 

Negocierile cu tot felul de Jidani pentru dusul 
mieu la Cîmpulung sau, dacă se poate — şi nu 
se poate, pentru că Sîmbăta de mîm a Evreilor 

e şi Sîmbăta Paştilor noastre —, pană la mănăs¬ 
tirea Putna, ţin târziu în spre amiazi. Lumea 
umblă în multe părţi pentru serbătorile apro¬ 
piate, şi drumul mieu e în mare primejdie de 
a rămînea baltă. în sfîrşit, un Evreu se sacrifică 
şi-şi oferă caii şi Ţiganul pentru suma cu totul 
neobişnuită de opt florini pe jumătatea de zi 
ce mai rămîne. Piind singur, nu lasă nimic, şi 
ne învoim astfel. Trăsura pleacă după amiazi 
prin mulţimea strînsă la Humor pentru tîrg şi 
îngrămădită la tărăbile de luminări, la prăvă¬ 
liile de pălării cu pene de toate felurile, la cîr- 
ciumile care mîngîie de lungimea postului şi 
gătesc sufletele pentru bucuria învierii. Bieţii 
noştri oameni se încurcă între dînşii, se zăbo¬ 
vesc, îşi dau tot banul strîns prin muncă şi fac 
celor ce-i vede cea mai rea impresie. Cei mai 
mulţi au faţa suptă, ostenită, dezgustată şi părul 
lung eroic fîlfîie în zădar lîngă această faţă 
de durere. 

Dealuri înnalte cuprind toată zarea, şi orice 
drum trebuie să se strecoare printre culmile 
stîlpite cu brazi rari. Cel mare, către Vama şi 
Cîmpulung, către Bistriţa deci şi Ardeal, trece 
întăiu apa Humorului, care aleargă iute, albăs- 
trită de seninul ce se desfăşură de-asupra. Apă 
iute, limpede, vioaie. 

îndată, Moldova se vede iarăşi la stînga, şi la 

Bucşoaia o trecem în locul unde, într’un larg 
cîmp de prundiş, străbătut de vînturi, ea pri¬ 
meşte dunga de oţel albăstriu a Suhăî. Şi de 
aici înnainte, ea este însă în margenea dru¬ 
mului, ducîndu*se prin această Bucovină hrăpită, 
din Maramureşul descălecătorului spre acea ţară 
nouă care de la dînsa a primit numele de: 
Moldova, între sălcii, supt dealurile puternic 
clădite, ea-şi urmează, clipă de clipă, drumul 
ei veşnic. De amîndouă laturile ei, înnălţimile 
întind pădurile de brad sau feţe goale, rupte, de 
stînci lostopănoase şi negre. Valea samănă cu 
acelea de la Apus ale Moldovei noastre. 

în fund, munţii par că închid orice cale: un 
nou părete de brazi s’a aşternut între ceilalţi, 
ca o piedecă în calea drumeţilor. Moldova, ce 
scînteie în vale ca luciul unei săbii de uriaş, 
nu se vede de unde ar putea să vie. De-a- 
lungul malurilor ei se desfăşură însă pe cale 
de trei chilometri satul zis Vama pentru că aici 
se ridica vama de către oamenii Domnului, după 
ce negustorii ieşiseră din îngustimea Cîmpu- 
lungului, din cuibul ciobanilor mai mult liberi 
decît supuşi Domniei. Pe aici prin Vamă au 
trecut atîtea oşti ce aă căzut din Moldova asu¬ 
pra Ardealului, şi odată, la 1717, Vama a văzut 
tăbărînd Tătărimea sălbatecă şi pe Domnul ţerii, 
Mihai Racoviţă, care era silit să o întovărăşească. 

Întorcîndu-se biruitor în aceste părţi, Mihai- 

Vodă a ridicat pe dealul din dreapta, la ieşirea 
din Vama, un stîlp de piatră proastă, cu o in¬ 
scripţie netrainică, ce se înnalţă şi astăzi în mij¬ 
locul unei împrejmuiri năruite şi pline de multe 
murdării mai mari decît puii de pisică scăpaţi 
de grijile lumii. 

Azi Vama are vre-o 3.000 de Romîni şi atîţia 
Evrei cîţî trebuie pentru a face o impresie curat 
evreiască acelui ce străbate numai acest sat, care 
e, de departe, un tîrguşor, unde ţerănimea vine 
pentru tîrguieli şi beţii. Sabăşul va scoate în¬ 
dată la iveală şi la primblare pe toţi aceşti 
stăpîni ai vechii «vămi» cîmpulungene, oameni 
înfloriţi, graşi în burtă, mulţămiţî, cari-şi cîntâ 
în minte, clătinînd picioarele în cadenţă. De 
toţi însă, aceşti oaspeţi aduşi de mîna Austriei 
n’ar fi mai mulţi decît trei sute, cari au însă 
cele mai bune locuri, şi nu numai pe stradă. 

6. Moldoviţa. 

O cale ferată cu linia îngustă duce în sus pe 
valea Moldoviţii (poporul zice şi Moldogiţa), ceia 
ce arată cît e de mult de cînd s’a primit cu- 
vîntul, pe cînd străinii scriu «Moldawitza» şi în¬ 
văţaţii noştri nu ştiu, pe temeiul actelor slavone, 
care slavisează şi numele de locuri, decît de 
Moldaviţa. Această Moldovă mică se varsă la 
Vama în Moldova cea mare, şi Bucovina e faţă 

de tara Moldovei astăzi un fel de tară a Moldovitiî, 
care însă nu se poate revărsa unde s’ar cuveni 
după firea şi dreptatea lucrurilor. Ea nu e însă un 
rîu de nimic, un pîrău de munte, ci, măcar în 
această parte din an, se înfăţişează ca un larg 
canal pentru apele strînse în cuprinsul culmilor. 
Timp de peste un ceas ea-şi va tremura undele 
în şopot lîngă drumul nostru şi linia supţire a 
căi! ferate. 

Satele au pe această linie numiri mîndre: 
Frumosul, Dragoşa. Ele sînt bine închegate, cu 
gospodări! hotărîte prin legături de prăjini şi 
scîndurî, cu case de lemn acoperite cu tencuială 
şi văruite curat în alb. Aşa ceva se mai vede 
însă şi aiurea în părţile bune ale Bucovinei, 
unde înrîurirea coloniştilor străini a făcut să 
înnainteze mult vechiul tip al casei moldoveneşti. 
Mai puţin obişnuită e rara, măreaţa frumuseţă 
a femeilor ce trec înfăşurate în cojoace, cu ca- 
trinţa prinsă înnainte, picioarele înfăşurate în 
cioareci şi încălţate cu opinci şi ştergarul strîns 
în jurul capului. Faţa e desăvîrşit ovală, nasul 
potrivit, drept, ochii mari supt sprincene supţiri 
arcuite, părul bogat, castaniu-închis. Samănă cu 
Maica Domnului din vechile icoane, şi privirea 
lor are limpeziciunea privirilor de ciute nevino¬ 
vate. Bărbaţii par însă şi aici jertfe ale traiului 
rău şi ale beţiei: toate cîrciumile sînt pline în 
această zi de înfrînare, care e Vinerea Paştelor. 

N. lor ga. — Neamul românesc (n Bucovina. 7 

De multe ori eî par stafiile voinicilor din vre- 
mile bune, ai căror urmaşi adevăraţi sînt. 

Trec une ori şi Huţani cu şăpci roşii, cu 
pantaloni roşii, ca nişte husari împărăteşti. 

* 



Piuă din Bucovina (după «Monarhia austro-ungară»). 

Ciudat popor şi acesta, care cuprinde tot 
muntele de la Apusul Bucovinei! Să fi fost ei 
cîndva nişte păstori romîni, zişi Huţiî, precum 
celor din Ardeal li s’a zis odinioară : Moţii? Din 
acest nume de «Huţi» să fi făcut străinii pe 
acela de «Huţuli», supt care sînt cunoscuţi as¬ 
tăzi ? Să li fi schimbat Slavii — dar cari Slavi, 
te întrebi, de unde, cînd şi cum ? —, să li fi 

schimbat decî Slavii limba lor veche, din care 
au rămas numai cuvinte răzleţe : «brînză», «cofă» 
şi multe altele, pe care le amestecă în graiul lor 
slav de astăzi? Orî au fost totdeauna Slavi, cari 
şi-au însuşit, odată cu multe vorbe româneşti, şi 
porecla dată de Romînii veniţi spre dînşiî ? Sigur 
este că sînt nişte mari beţivi, nişte stricaţi fără 
păreche şi că mor după cîrpe roşii. 

* 

Valea se lărgeşte într’un cerc de muncele. 
Acolo e sat nemţesc, cu nume aducător de 
noroc, Freudenthal. Bisericuţă albă, copii ascunşi 
în culcuşuri de brad, cari strigă «guten Tagr, 
scoţîndu-şî golaşele capete blonde, fete cuminţi, 
la lucru cu uşa deschisă şi ochii după drumeţi. 
Un falnic jandarm cu sabie, puşcă şi chivără 
tie postav galben. 

Sînt două Moldoviţe. Una era odată mănăs¬ 
tirea însăşi, cu robii şi oamenii ei de slujbă, 
aşezaţi în multe căsuţe ’mprejurul ei; cealaltă, 
destul de departe ’n sus, era Slobozia, locul de 
adăpostire al sătenilor chemaţi pe pămînturile 
mănăstirii: veniră mai mulţi Ruşi, şi firea lor 
rusească şi-au păstrat-o ei şi pănă astăzi. Deci 
ei se numesc încă Ruşii Moldoviţeî. Mă opresc 
la Moldoviţa-mănăstire, înnaintea porţii ziduri¬ 
lor de cetate, abia rupte de vreme în faţă şi 

avîndu-şi încă un turn de la mijloc, făcut din 
nou pe vremea turnului de la Dragomirna, cu 
care samănă bine în toată alcătuirea puternică 



Biserica Moldoviţcl (după. * Monarhi a &ustro*un^&r2l*)> 


şi în podoabele — aici, fireşte mult mai puţine 
şi sărace, — de rosete şi ciubuce de piatră; două 
alte turnuri străjuiesc la colţuri. 

De departe, mănăstirea se vădia prin turnul 
supţiratec al bisericii sale şi prin coperişurile 

negre îndoite, prin şirurile de fereşti ale clădi¬ 
rilor celor vechi, care sînt astăzi locuinţa unui 
paroh închis în această pustie desăvîrşită. Dacă 
pătrunzi în curte, mai vezi în dreapta o parte 
din casele domneşti, cu două rîndurî: mai multe 
fereşti încadrate bine, o uşă frumos săpată s’?îi 
păstrat neatinse. 

Biserica se datoreşte evlaviei lui Petru Rareş. 
El a ales acest loc, la oarecare depărtare de 
mănăstirea cea veche a bunicului său Alexan- 
dru-cel-Bun, şi cu cheltuiala lui s’a făcut tot lu¬ 
crul. Moldoviţa cea nouă, rareşească, poate sta 
alături cu Pobrata aceluiaşi ctitor. Dar ea se 
deosebeşte de aceasta prin multe amănunte 
de clădire. La început e un pridvor de trei ori 
boltit, care se razimă pe patru stîlpî de zid, pă¬ 
traţi. De aici treci într’un pronaos destul de 
mare. Mai departe e cămăruţa întunecoasă a 
mormintelor, şi aici doarme supt un chivot ciudat, 
tivit cu ciubuce şi răzimat pe patru stîlpî pă¬ 
traţi, «prea-sfinţitul părintele nostru Efrem epis¬ 
cop de Rădăuţi», mort în anii 1625-6. El pornise 
din Moldoviţa ca şi alţi doi ierarhi moldoveni, 
ale căror rămăşiţe au fost aduse de la Scaunele 
lor vlădiceşti şi astrucate aice. 

Biserica însăşi, naosul şi altarul urmează, 
rotunzindu-se în trei abside, care sînt exagonale 
pe din afară şi împodobite de partea aceia cu 
ocniţe şi lungi nervure. Cadre de piatră încun- 

jură toate uşele, în arc sfărmat la cea d’intăiu, 
iar la celelalte în unghiuri drepte. 

Lumina vine pe cîte două fereşti gotice şi 
două altele mai mici, pătrate, de fiecare lăture, 
afară de ferestruia altarului. Contraforturi spri¬ 
jină păreţiî. Un singur turnuleţ, ca acela al 
Voroneţuluî, se ridică de-asupra boltirii naosului. 

Dar minunea e şi aici ca şi la Voroneţ şi, 
în parte, la Humor, zugrăveala, despre care se 
spune anume că a fost făcută în anul 1536, cu 
un an înnainte ca ctitorul să-şi piardă Domnia. 
Ea samănă aşa de bine cu aceia de la celelalte 
două biserici pomenite, încît trebuie să se creadă, 
că a fost făcută de aceiaşi meşteri în tustrele 
lăcaşurile. Păstrarea e desăvîrşită,şi luptele pentru 
cucerirea Ţarigraduluî, atacat de Ieniceri călări 
şi de Spahii cu cealmale, par zugrăvite ieri. A 
suferit numai păretele pe care de obiceiu îl 
bate ploaia şi acele locuri unde şi-au zgîriat 
numele atîţia drumeţi cari, neputînd lua o amin¬ 
tire frumoasă, s’au simţit datori să lase una 
urîtă. Sus de tot, în litere mari, s'aveşnicit «Blanc 
Albert, etudiant en droit, le 15 mai 1838», unul 
dintre cei mai vechi din veacul trecut; dăunăzi 
cete de Jidani au batjocurit în acelaşi chip zi¬ 
durile bisericii lui Rareş, în care vedeau numai 
o antichitate interesantă a «patriei» lor Bucovina. 

între ctitorii, zugrăviţi pe păretele din dreapta 
al naosului, se vede Rareş cu coroana înnaltă, 

împletită, în haine lungi şi largi de brocard cu 
florile de aur ţesute pe galben. Doamna luî, E- 
lena, Sîrboaica, fată de Despot, poartă, cu ace¬ 
leaşi veşminte scumpe, coroană grea, de aur, cu 
cinsprezece ramuri, împodobită cu pietre scumpe 
şi mărgăritare ca şi margenile aurite ale rochiei. 
Gîtul e prins într’un guler roşu, colţurat şi un 
lung văl cade pe amîndouă laturile trupului. 
Copiii se văd amîndol, în vrîstă de vre-o zece 
ani: Ilie şi Ştefan. Asămănarea între aceste chi¬ 
puri domneşti şi cele de la Humor arată că 
Domnii nu se zugrăviau cu o faţă oarecare, ci 
că meşterul căuta să prindă însuşirile deosebi¬ 
toare ale chipului lor: Elena are aici faţa lungă¬ 
reaţă, dar plină şi ochii mari, cu coada prelungită. 

Dacă nici aici nu sînt odoare, multe din po¬ 
doabele vremii vechi s’aiî păstrat, şi ele sînt în¬ 
tocmai ca acelea de la Voroneţ. De-asupra uşilor 
se văd încă grinzile originale, săpate şi acoperite 
cu aur. Strănile de tisă, tari şi lucii, ca de un 
fildeş galben, au aceleaşi săpături făcute de un 
călugăr din veacul al XVI-lea, care şi-a scris 
numele pe o foaie de pergament lipită de lemn, 
şi astăzi foarte ştearsă. Scaunul vlădicesc e lu¬ 
crat şi aici în roate şi colţuri, frumos colorate; 
de două ori se vede stema bourului, aşa cum 
se făcea pe vremea luî Petru Rareş, cu întregul 
cotor al gîtuluî. Mesuţele în muchi, foarte dez¬ 
golite însă de stucul lor aurit, s’au păstrat şi 

aici amîndouă. Catapiteazma e însă mult mal 
nouă şi deci mal pre jos decît acea de la Vo- 
roneţ: e din aceiaşi vreme cu icoanele împără¬ 
teşti, lucrate cu o îngrijire deosebită. în altar se 
mal ţine un frumos pomelnic în triptic, făcut pe 
la anul 1600 şi împodobit cu stucaturi aurite. 

Moldoviţa veche e ceva mal încolo, pe un tăp¬ 
şan de supt dealurile înnalte, chiar de-asupra 
apel Moldoviţeî, ce gîlgîie în vale —, pînză 
uşoară, ce tremură. S’a păstrat mult din zidu¬ 
rile cu totul grosolane, făcute dintr’o îngrămă¬ 
dire de lespezi de toată mărimea şi culoarea, 
legate cu ciment slab. îţi dai samă că era un 
pridvor cu ferestuicî rotunde, cîte două de fie¬ 
care parte, un pronaos cu două fereşti mal mari 
şi cu două bolţi de gropniţă, apoi un naos 
cu alte două fereşti, şi altarul. Se mal vede ceva 
din temeliile unul turnuleţ. Icoana hramului, 
Buna-Vestire, se cunoaşte bine pe o uşă, ca şi 
cîteva chipuri de sfinţi, la altar. 

Aceasta a fost una din cele mal vechi bise¬ 
rici de zid ale Moldovei. Astăzi, după ce au lua¬ 
t-o şivoaiele unei primăveri sălbatece, ciobanii 
îşi fac focul de vreascuri supt bolta gropniţilor, 
şi toporaşî sălbateci cresc în altar, pe cînd co¬ 
paci vînjoşî şi-au făcut locul aiurea. Moldoviţe- 
niî ştiu să spuie despre duhurile ce umblă aici 
în nopţile negre, despre luminile ce se aprind 

năprasnic pentru rugăciuni nelegiuite la care vin 
morţii, părăsindu-şî odihna, despre comori ce zac 
supt rădăcinile bradului celui mare zbucnit în¬ 
tre dărîmăturî. Eî ţin cîni răî de către biserică, 
şi la vederea drumeţului necunoscut eî spumegă 
rupîndu-şî lanţurile şi muşcă şi pe stăpîn dacă 
vrea să puie mîna pe dînşiî. 

7. Cîmpulungul. 

Innapoî spre Vama, printre circiumele unde 
băciuiesc aceiaşi oaspeţi pe cari i-am găsit la 
sosire. Se plătesc doi stîlpî de drum la doi 
Jidani, pe cari-î îndemn să înveţe româneşte în 
ţara Romînilor. Unul, un copil, rîde, iar cellalt) 
bătrîn habotnic, mugeşte înnaintea ofensei ce i-am 
făcut şi pleacă scuturîndu-şi de mînie perciunii albi. 

Cutreier Vama în lung, printre multele cîrciumi 
murdare. Mi-e silă să ieau un păhar de apă şi 
■merg să-l cer la preotul romîn de la biserica 
de lemn, în casa căruia mirosul de cozonaci 
proaspeţi se înnalţă prevestitor al Paştilor. Pe 
lîngă «stîlpul lui Vodă», ridicîndu-se ca un mor¬ 
mânt turcesc într’un cimitir părăsit şi pîngărit, 
apuc pe vechea «cale împărătească», ce duce, 
strecurîndu-se printre munţi, spre intrarea bis- 
triţeană a Ardealului. Prin negura de întunerec 
a serii cu stele puţine şi pete groase de nori, 
înnălţimile se prezăresc ca nişte gheburi de 

Gospodărie bucovineană de la ţară. 

cămilă, una după alta, mai mult goale sau pre¬ 
sărate cu brazi. Pe vale, casele satului Prisaca 
mărgenesc drumul, şi vederea se coboară, fer¬ 
mecată, asupra şerpelui de oţel ce se iveşte în 
vale şi care e Moldova. Apoi nu mai sînt sate. 
Drumeţi se întîmpină rar, în cară ce lunecă 
şterse, ca nişte umbre. După vre-un ceas numai, 
încep cele d’intăiu case ale Câmpulungului, care 
se tot deşiră între muncelele cu brazi, lăţos şi 
nesfîrşit. 

Nu sînt nici felinare în acest Cimpulung ve- 
chiu ; femeile îmbrăcate ca la munte, pe cap cu 
ştergare albe de pînză de casă, oamenii în su¬ 
mane, cu pălării largi şi viţele lungi de păr uns, 
Nemţoaicele în haine de oraş merg pe dibuite 
sau se ajută cu felinare de mînă, ca în timpuri 
de tot vechi. Lumina făcliilor prohodului dum¬ 
nezeiesc aprinde fereştile bisericii de lemn a 
lui loan Teodor-Vodă Calimah, Domn al Mol¬ 
dovei în 1758, născut în Cîmpulung, dintr’un 
Orheian şi o femeie de acestea cu catrinţă, 
cioareci şi ştergar, femei puternice şi suferitoare, 
dar fără frumuseţa acelora de sus, de pe Mol- 
doviţa. 

Felinare şubrede, de modă veche, cu petrol 
aruncă chiorîş puţină lumină: altfel sînt dese în 
strada mare, ce se deschide acum, cu prăvălii 
impunătoare şi pavagiu bun. Biserica cea nouă, 
de zid, cu multe turnuri şi turnuleţe, a Romînilor» 

într’o grădină publică, e o clădire ca pentru un 
oraş mare. Tot aşa şi frumosul Otel Comunal, 
unde jos e circiumă, cafenea şi restaurant, în 



La fîntînă. 


care pirotesc lucruri şi oameni, Nemţi şi Evrei. 

Acolo am petrecut o noapte rău dormită, în 
care somnul m’a prins numai pentru a visa că 
d. Tanoviceanu, profesor de drept la Universi¬ 
tatea din Bucureşti, scrisese o mare prostie, pe 

care eu o cetiam cu deosebită plăcere, — ceia 
ce arată cît de apropiate de adevăr sînt unele 
visuri. 

Gîndul de a merge la Putna cu trăsura a tre¬ 
buit să-l părăsesc. Chelnerul evreu îmi adusese 
noaptea un birjar, care-mi vorbia din întunere- 
cul netulburat de lumînărica odăii mele pentru 
a-mi spune că aşa un drum, cu Sabăş şi Paşti, 
costă optsprezece florini, de două ori cît s’ar 
cuveni. împotriva legilor egalitare ale Bucovi¬ 
nei l-am trimes să se spele şi am ales trenul. 

Aseară-1 văzusem sosind, tîrînd un lung şir 
de vagoane în mijlocul nopţii negre. Linia por¬ 
neşte de la Hatna, atinge Costîna şi Cacica, 
Humorul şi Vama, ca să vie la Cîmpulung. 
De aici el nu mai are a face cu drumul îm¬ 
părătesc, ci-şi are calea lui deosebită, îndrăz¬ 
neţ tăiată şi cusută cu poduri printre muchile 
de munţi cu ciucuri de brad, de-alungul şerpuirii 
apelor albastre ale Moldovei, printre căsuţele 
albe ale Cîmpulungenilor din Cîmpulung şi ale 
Cîmpulungenilor din satele vecine. El atinge 
mai departe Sadova, de unde au venit de sigur 
strămoşii Sadoveanului nostru, Pojorîta, vechi 
cuiburi de oieri pletoşî, şi apoi, înfundindu-se 
spre hotarul nostru pe aceiaşi cale de apă, el 
ajunge ţinta sa, Dorna. Adecă Vatra Dornei, 

căci Dome sînt mai multe: la noî chiar, ca Şa- 
rul Dorneî, ori în Bucovina, ca Dorna Cîndre- 
nilor, urmaşilor lui Candrea. 

Vatra, înzestrată cu strade pietruite şi împo¬ 
dobită cu cheiuri, e un mare centru evreiesc, 
numai evreiesc. Otelul comunal, clădit din banii 
unui proces cîştigat de tîrgoveţiî romînî, e ţinut 
de Evrei. Ei au şi băile Dorneî la care vin 



Stînă (după cMonarhia austro-ungară»). 


mai mult Evrei din România şi Bucovina. Ei 
au birjile care duceau odată, cînd n’ajunsese 
linia pănă aici, la Iacobeni, cu casele lui de 
lemn, la Valea Putnei, aşezări mărunte de Mun¬ 
teni. Şi astăzi aceste birje înnaintează în Ardeal 
pănă la Bistriţa. 

Drumul se înfundă în munte prin Căndreni şi 
Poiana Stampei, printre căsuţe, biserici de lemn 
ale Romînilor şi propinaţiî evreieşti. Romînî şi 
cîte o ceată de Ruteni — cari nu lipsesc nici 

pe aice — străbat drumul din vale. Ţigani po¬ 
posesc pe la crîşme. 

Păduri dese, foarte bine ţinute, te încunjură pe 
alocurea. Ajungi în Ardeal fără a trece prin 
piatra goală. Dar în toate părţile pămîntul se 
sapă în cazane şi culmi, şi vara, cînd iarba e 
înnaltă şi verdeaţa blîndă a fagilor se îmbină cu 
întunecosul verde al brazilor şi molizilor, pri¬ 
veliştea e de un nesfîrşit farmec, care pentru 
noi se uneşte cu durerea lucrurilor scumpe ce 
s’au pierdut. 


www.dacoromanica.ro 




III. 

VALEA SUCEVEI 


N. Iorga. — Neantul românesc In Bucovina. 


8 


www.dacoromanica.ro 



1. Spre Rădăuţi. 

Trenul pleacă din Cîmpulung la 6 ceasuri de 
dimineaţă, şi sînt în clădirea mărunţică a gării 
înnainte de a răsări soarele. Geamantanul mi 
l-a adus argatul otelului, care se scoală la 3 şi 
jumătate, se culcă ţp. 11, face tot lucrul cel 
greu, «bate berea», meşteşug pe care nu-1 ştie 
nici stăpînul, şi iea pentru asta... cinci florini 
pe lună! îl cinstesc cu o coroană, care-î pare 
căzută din cer. 

Pe băncile de-afară, aşteaptă un moş, ca un 
Logofăt al Măriei Sale Ştefan-Vodă, o bătrînă 
scorojită care a venit de la Humor să-şî vadă 
băiatul bolnav în spital, şi o fetiţă pe care mo¬ 
şul o duce de Paşti acasă. 

Se întinde o vorbă aşezată, moldovenească, 
cu poveşti lungi despre flăcăi cari şi-au sfărmat 
piciorul: 

— Ion îl chema pe flăcăul ciala, zice baba. 

— Nu, îl chema Leon. 

— Era Neamţ atuncea? 

— Nu, asa-i zicea lui. 

Baba stă şi se gîndeşte: 

— Loghin îl chema pe flăcău. 

Şi moşul se adînceşte în gîndurî. 

— Da aşa, Loghin. 

Fetiţei îi e frig şi, de cîte ori se uită cineva 
la dînsa, ea tot rîde, despre aceia. 

— I-i frig copchileî, zice baba. 

— E! frig, răspunde moşul. Şi, dacă i-ar de¬ 
gera urechile, găseşte ea şi altele. 

Pe încetul se strîng jandarmi, finanţî, ţiind la 
braţ iubite cu lacrimile în ochi, Nemţi cu pălă¬ 
riuţă verde, funcţionari, Evreice care se leagănă 
pe şolduri. Şi tot buclucul pleacă spre Hatna, 
în cea mai senină, limpede şi sfîntă din dimi¬ 
neţile senine ale muntelui românesc. 

* 

De la Părteşti înnainte, linia care urmează 
vioiul Soloneţ iute, se ridică împreună cu acesta, 
îndreptîndu-se spre nodul de trenuri de la Hatna. 
De mult nu se mai vede pata întunecată a bra¬ 
dului şi trecem între cîmpia bine arată şi între 
înnălţimile tot mai slabe, care vin de la Cacica. 
E partea de învălurărî line a Bucovinei. Supt 
dealurile acelea văd încă odată, acum la calda 

şi buna lumină a soarelui, bătrîna biserică a Păr- 
hăuţilor, gălbuie-neagră ca o veche ţeastă de 
mort, goală, tristă ca şi dînsa. Lumina cea mare 
pare că se fereşte de dînsa, şi abia o rază o să¬ 
rută din treacăt. 

înnainte de Hatna, Suceava scînteie într’o 
dungă largă argintie, primind însă tot soarele 



Clacă (după «Monarhia austro-ungară»). 


dimineţii. Şi aici ea trece senin, fără neastîm- 
părul Moldovei muntene, printre sălcii. întinsul 
şes verde, mărgenit de dealuri joase, împiestrit 
cu drumuri fugare, înnălbit de case, înnăsprit 
de arbori, o ţine ca’n palmă, ca pe un copil a- 
lintat şi cuminte. 

La Hatna, se îmbulzeşte tot felul de lume în 
gara joasă şi murdară. Trei familii cu înfăţişa¬ 
rea distinsă s’au întîlnit în Restaurant. Recu- 

noaştere, amintiri, glume... Bărbaţii au tipuri aus- 
triace desăvîrşite, austro-iudaice mai bine, cu 
pălăriuţe, mustăţi cîrligate, dungi de favorite. 
Mersul, căutătura, ifosul arată pe desăvîrşitul 
funcţionar austriac. Femeile au vioiciunea, ele¬ 
ganţa, graţia Româncei, sporul ei de vorbă 
felurită şi cochetă. Un copil, adus ca să-l cu¬ 
noască şi ceilalţi, aleargă la cea mai tînără din 
Doamne, căreia ceilalţi îi spun Tufa şi o chiamă 
«mamă». Cînd va fi mare, acest copil oacheş va 
purta pălăriuţă, îşi va lăsa favorite, va încîrliga 
mustăţile sale negre, va vorbi nemţeşte cu toţi 
ai lui ca şi cu străinii. Dar acum i se îngăduie, 
luî i se îngăduie să fie încă Romîn... 

Cu toată trăinicia rasei sale, cu toată buna 
luî stare relativă, cu toate arăturile lui de car¬ 
tofi şi de trifoiu şi vitele luî de Algau şi de Svi- 
ţera, ţeranul romîn din Bucovina mi s’a părut 
greu rînit în puterea lui de viaţă. N’am văzut 
la el vînjoşia încrezătoare, aierul de «nu mă dau 
pe nimeni» al Olteanului ori Ardeleanului. De-o 
parte, Evreul îl înşalâ, îl chiamă la viţiu şi-l ţine 
în el; de alta, Cîrmuirea îl înzestrează cu func¬ 
ţionari străini, şi evrei, cari nu-1 scot din tio şi 
ho, cari-1 privesc ca pe o vită de muncă, ca pe 
o vacă de muls pentru Vistierie, ca pe o rămă¬ 
şiţă, de oarecare folos totuşi, a trecutului de 
barbarie moldovenească. 

Şi «inteligenţa» ? 

învăţătorul e pentru toţi copiii din sat, şi pen¬ 
tru al Neamţului, şi pentru al Rusului, şi pentru 
al Evreului. El e supraveghiat bine, şi ştie a- 
ceasta. Umblă şi omul după vre-un loc mai bun, 
cu leafă mai mare, şi ce n’ar face pentru aceasta? 
Perfect funcţionar! 

Preotul e dese ori mai bun, întru aceia că 
are legături cu sătenii, cari-1 vreau , că ştie de 
nevoile lor şi poate-î şi ajută. Dar şi el cîntă- 
reşte ’n fiecare zi în ce chip ar putea ajunge ’n 
vre-un sat mai bun. în casa lui abia dacă vezi 
cîteva cărţi vechi româneşti, căzute la el cine ştie 
cum, fără nici-o alegere, apoi predici nemţeşti, 
ruteneşti... Nici-o revistă culturală ; în Bucovina 
ea nu este, căci «Junimea literară», încă nedeplin 
hotărîtă ca îndreptare, e o revistă pentru studenţi, 
pentru altă «inteligenţă» şi are foarte puţină lite¬ 
ratură curată. Cele din ţară, cele mai ieftene, mai 
pentru popor, Sămănătorul , Albina , nu se văd. 
România doar, cum se ştie, e o ţară barbară... 
Şi apoi preotul bogat nu poate avea dărnicia 
săracului: orice e prea scump pentru dînsul. 
Era odată Deşteptarea , ziar naţionalist al «boie¬ 
rilor» ; se făcea şi cîte ceva literatură în el, şi 
acolo auziseră cîţiva preoţi bucovineni, cari n’a- 
veau nici «Istoria lui Ştefan-cel-Mare» sau, dacă 
o aveau în dar, n’o cetise, de numele mieu. Acum 
nu mai e nici «Deşteptarea», ci a rămas doar 

foaia de sfaturi pentru gospodărie, de ispitire 
pentru alegeri şi de insulte a d-luî Aurel Onciul. 
Aici aii ajuns lucrurile : prin «Voinţa poporului», 
numai prin ea, sau prin «Agricultoriul» al gu¬ 
vernului, prin «Candela», foaia bisericească, scrisă 
pe jumătate în ruteneşte, e represintată presa 
românească din Bucovina. 

Şi apoi, ce vreţi? şi preotul e un funcţionar 
model... Un titlu, o decoraţie, o înnaintare, ace¬ 
lea nu le poate da bietul neam românesc, în care 
şi acest preot vede nişte «proşti». 

Cu atît mai mult însă intelectualul, profesorul, 
funcţionarul. Se fac, adevărat, societăţi pentru 
ajutorarea studenţilor săraci, se împart, ce e 
drept, ajutoare, nu se rîde de copiii în sumane, 
cari vin la liceul, în parte românesc, pănă la un 
număr de clase, din Suceava; cutare vornic de 
sat a împlinit pănă la şese clase de gimnasiu. 

E ceva.Dar chiar cîte un om ales din toate punc¬ 
tele de vedere îţi va spune serios că «Romînul 
e cel mai murdar dintre popoare», şi de la alţii 
vei auzi cam tot de acestea. Creşterea austriacă, 
din care iese spirit de clasă, fetişism faţă de 
Stat, iubirea bunurilor materiale ale vieţii, a- 
ceasta şi-a pus pecetea pe suflet. încrederea în 
popor, în Romînimea toată, în alt viitor, nu se 
vede. Şi fără aceasta nu se poate face nimic. 

Cu atît mai mult, cu cît un alt spirit de peire 

se amestecă. Pentru acele bunuri materiale oa¬ 
menii nu se iubesc între sine, şi duşmăniile oră¬ 
şelelor despart clasa conducătoare a Romînilor 
în familii isolate, care nu se cunosc sau nu se 
preţuiesc. 

Ici şi colo, vezi cîte o «societate de lectură» 
în sate. Au făcut-o studenţii, odată, în vremuri 
de avînt, cînd ei vedeau altfel lucrurile. întemeie¬ 
torii acestor cabinete de lectură vor fi fiind însă 
astăzi funcţionari de aceia cari cred în guvern 
şi în leafa lor şi vorbesc nemţeşte, strîmbînd din 
nas la tot ce mai este supt soare. Şi studenţii 
de astăzi? Eî n’au vorbit încă. Şi de la vorba 
lor atîrnă multe... 

Austriaciî au pus Unguri în valea Sucevei, şi 
eî au întemeiat sate mari, frumoase, în valea 
roditoare. Pe unde făşia Solcăi aleargă spre Su¬ 
ceava, pe unde trece Suceviţa, pe acolo sînt 
satele româneşti: Bădăuţii, Volovăţul, Arburea. 
în locurile pe care le atinge însă linia cea mare 
către Cernăuţi se ceteşte «Istenszegits», un 
«Doamne-ajută» spre peirea noastră, şi Hadik- 
falva, satul guvernatorului Hadik, care ne-a fe¬ 
ricit şi aici cu aceşti vecini. Printre casele bune 
ale acestor aşezări ungureşti trece drumul cel 
mare al civilisaţiei de astăzi. 

Un tren-tramvaiu, care şuieră jalnic şi tremură 
la fiecare cuiu de pe şine, duce la Rădăuţi, — 

lăsînd la o parte apa Sucevei, ruptă aici în 
multe făşiî de argint. 

Rădăuţii se deapănă întăiu în felul Cîmpulun- 
guluî, cu un şir de căsuţe ce se iveşte în marea 
vale înverzită. Trenul străbate aleia lungă, care 
pleacă de la halta Plopilor şi poartă numele im¬ 
punător de «Calea Domnilor», Herrengasse. A- 
decă «a domnilor» funcţionari şi a «domnilor» cu 
ştreamăl de vulpe în cap, cari se primblă acum 
măreţ, de Sîmbăta sfîntă, odihnindu-se de fa¬ 
cerea gheşefturilor prin plănuirea lor. De aceştia 
din urmă sînt mult! «domni» în Rădăuţi, care e 
mal deplin al lor decît Solea şi Humorul, unde 
joacă un rol de căpetenie cinstitul, curatul şi 
muncitorul element german. Şi, pe lîngă «domnii» 
în Israel, sînt şi alţii mal mici. pănă la cel mici 
de tot, dar tot cu nădejdea de a fi mari odată, 
cari se îmbracă în zdrenţe şi au faţa de flămînzî. 

Cu căsuţele lui urîte şi neregulat aruncate, 
cu stradele prăfoase şi pline de paiele de azi 
şi cele de mal dăunăzl, cu piaţa sa centrală pe 
care chifteşte murdăria în timpurile de ploaie 
pentru a fi spulberată apoi de vînturi, Rădăuţii 
dau cu adevărat icoana unul tîrg galiţian, unde 
Ruteni nenorociţi vin să se îmbete Dumineca 
şi sărbătoarea la Evrei mîrşavl. 

Dar şi noi ceştia de cari se ţine ţerănimea 
săracă din aceste părţi de loc avem Domnii 
noştri. El au făcut în acest sat de odinioară o 

mănăstioară de lemn pentru înmormîntarea creş¬ 
tinească a rămăşiţelor lor, şi din această mănăs¬ 
tioară a răsărit apoî o mare biserică de piatră; o 
episcopie a fost înfiinţată lîngă această biserică, 
pentru ca Vlădica, împreună cu păstorirea părţii 
de sus a ţeriî, să aibă grijă gropniţii Voevozilor. 
Episcopia a trăit supt stăpînirea moldovenească 
trei sute de ani în capăt, făcînd lîngă dînsa şcoală 
şi tiparniţa de cărţi. Un învăţat ca Isaia din 
Slatina a stătut aice, păstorind, învăţînd şi scriind 
în locul unde s’au alcătuit acele pomelnice dom¬ 
neşti cu care se începe istoria Moldovei. Cînd 
Austria luă Bucovina, ea făcu din episcop un 
Mitropolit şi-l înnălţă la Cernăuţi, ajuns dintr’un 
tîrguşor de Ruteni romanisaţi o capitală de pro¬ 
vincie. în schimb, ea aduse Evreii, îi aşeză şi 
ocroti, cum face şi pînă în ziua de astăzi. Iar 
acolo unde se rugaseră călugării în chilii, unde 
împărţiseră binecuvîntarea episcopii şi meşterii 
de tipar lucraseră cărţi sfinte, ea puse soldaţi, 
ofiţeri,administratori ai unei herghelii care ajunse 
mai vestită decît biserica lui Bogdan-Vodă în¬ 
temeietorul, a lui Ştefan-Vodă, care a clădit-o 
din piatră, a lui Alexandru Lăpuşneanu, care 
a împodobit-o, a Mitropolitului Iacov I-iu, care 
a dres-o în veacul al XVIII-lea. 

Astăzi biserica e văruită, şi n’a mai rămas pe 
din afară nimic din podoaba-i de sfinţi; cei d’in- 
nuntru par prefăcuţi pe vremea lui Iacov, cum 

se dovedeşte şi prin acoperirea cu boiâ a ve¬ 
chilor iscălituri scrijălate. Nimic din biserică nu 
e mai vechiu decît timpurile austriace. Ceia ce 
se arată cu oarecare respect e un aier cu totul 
destrămat, o cruce de prin 1780 şi o ciudată 
icoană catolică, zugrăvită pentru Mitropolitul 
Bucovinei Dosofte! Herescu, al cărui nume e 
însemnat în formă de adresă pe o scrisoare. 

Biserica cea veche a Domnilor Moldovei arată 
să fi fost de lemn; pe mormintele lui Bogdan- 
Vodă şi ale urmaşilor săî, nu s’a putut pune, 
fireşte, nicî-o piatră. întemeind episcopia Ră¬ 
dăuţilor, Ştefan-cel-Mare a înţeles să-î dea şi o 
biserică vrednică de noul Vlădică. Biserica a- 
ceasta a fost croită în proporţii de tot largi şi 
are astăzi o formă ce nu-şî găseşte părechea 
aiurea. Prin uşa cu multe arcuri sfărîmate în ca¬ 
drul ei se intră într’un pronaos, şi de la acesta 
o altă, uşă, încunjurată cu linii de arc sfărîmat, 
duce la biserica însăşi. Şi pronaosul şi naosul 
sînt împărţite în trei prin două şiruri de stîlpî 
greoi, făcuţi din zid. E deci o biserică cu trei 
năvi, aşa cum se mai întîlneşte o alta la Ar¬ 
geş, în biserica domnească. Lumina pătrunde 
prin cîte cinci fereşti de fiecare parte. Aşa fiind, 
catapeteazma se întinde numai în parte înnain- 
tea altarului, sprijinindu-se la dreapta şi la stingă 
pe două bucăţi de zid. 

Cîte cinci contraforturi de fiecare parte spri¬ 
jină păreţii. Turnul lipseşte, dar în zid se făcu 
loc unei scări care duce la acoperiş. Clopotele 
atîrnă într’o clopotniţă cu două rînduri, ce se 
înnalţă la o parte. 

în naos se întinde lîngă zidul din dreapta un 
şir de pietre frumos săpate pe care Ştefan puse 
să le facă în amintirea tuturor acelor înnaintaşî 
şi strămoşi ai săi cari-şi găsiseră sau trebuiau 
să-şi găsească odihna în Rădăuţi. Pe rînd se ce¬ 
teşte pe umeda piatră neagră, pătată de picurile 
de ceară şi acoperită de un praf cleios, numele 
lui Bogdan, lui Laţco, lui Roman, tatăl lui Alec- 
sandru-cel-Bun, lui Ştefan, fratele lui Roman şi 
biruitor al Ungurilor, lui Bogdan, fratele lui 
Alexandru-cel-Bun, şi al lui Bogdan, tatăl noului 
ctitor. Lîngă dînşiî îşi aflară apoi locul rude 
domneşti şi fruntaşi ai ţeriî din timpurile nouă. 
Dar gropniţa Domnilor era strămutată acuma la 
Putna, mănăstirea cea nouă, şi Ştefan plătia astfel 
mai mult o datorie de recunoştinţă faţă de trecut, 
împodobindu-1 în clipă cînd îl părăsia. 

Aşa au trăit Rădăuţii supt cîrja vlădicească, 
supt paza sfintelor morminte, pănă în vremea 
acelui Alexandru Lăpuşneanu, care a urmat lui 
Rareş ca înnoitor şi adăugitor al monumentelor 
Moldovei. Alexandru-Vodă, tiran bisericos, cu 
frică de Iad, şi-a îndreptat luarea aminte şi asu- 

pra bisericii din Rădăuţi, şi el i-a adaus un pridvor 
împodobit în faţă cu o frumoasă fereastă gotică, 
înflorită, şi avînd pe laturi alte două fereşti mici, 
de-asupra uşilor împodobite ca din vechime. 
Tot supt dînsul, prin 1558, se făcu şi zugrăveala 
cea nouă a păreţilor şi chipurile ctitorilor, ce 
se văd încă la strane, în mîna dreaptă. Alexan- 
dru-Vodă ţine biserica în mînă, Ştefan se află 
lîngă dînsul, mal de o parte, şi tînărul de lingă 
el nu poate să fie decît Alexandru, fiul din flori 
al marelui Voevod: el nu avuse ca mamă o 
Doamnă, şi de aceia nicî-un chip femeiesc nu se 
vede lîngă acestea ale Voevozilor. 

Toţi poartă hainele lungi de brocard în flori 
de aur, dar ele nu pot fi privite cu deplină în¬ 
credere, căci asupra lor ca şi asupra chipurilor 
domneşti a trecut penelul pictorilor mal târzii, 
cari au dat lui Ştefan-Vodă şi Lăpuşneanuluî 
bărbile lor ascuţite, despărţite ’n două. Cred 
că această din urmă prefacere şi împodobire a 
bisericii s’a făcut de către Mitropolitul Tacov T ia , 
care a fost la început episcop de Rădăuţi şi al 
cărui părinte, ieroshimonahul Andrian, a fost 
îngropat deocamdată lîngă aceste ziduri, unde i se 
vede încă piatra, înnainte de a fi strămutat la 
Putna. Colorile întrebuinţate şi înfăţişarea sfin¬ 
ţilor arată îndestul aceasta. Atunci se va fi 
făcut şi catapeteazma fără frumuseţă, care se 
vede astăzi. 

2. Putna. 

De la Rădăuţi porneşte un drum foarte prăfos 
în căldura care începe să se întindă asupra şe¬ 
sului roditor al Sucevei, ce se strecoară în dreapta, 
printre tufişurile înmugurite. Nori de praf se 
înnalţă înnecăcioşî şi orbitori, acum ca şi în 
Iulie trecut, cînd am străbătut acelaşi drum 
pentru a vedea serbările de amintire de la Putna. 

Departe, în dreapta şi în stînga se văd sate: 
Horodnicurile, cele două sălaşe ungureşti: Hadik- 
falva, căruia Romînii îi zic scurt: Hadic, şi 
Andrasfalva, sau satul lui Andraş, Costişa, Că- 
lăneştî, Frătăuţul, Bilca, Voitinelul. O linie fe¬ 
rată îngustă merge alăturea cu drumul, spre 
Vicovuri, sau, cum li se zice pe moldoveneşte, 
Gicovurî, cel de sus şi cel de jos. Unul are o 
mare biserică cu multe stiluri de arhitectură 
turnate la un loc, cellalt înnalţă în zare un 
supţiratec turn alb, din mijlocul caselor multe. 

Trecem pe lîngă locuinţe bune ale Nemţilor, 
cari împart cu Romînii aceste sate. De aici ni 
s’a dat anul trecut apa rece de o Nemţoaică 
ce nu înţelegea româneşte şi a prins a rîde 
cînd am voit să o răsplătim cu bani pentru 
această îndatorire. 

Acum stă în faţă un şir de înnălţimi înnegrind 
de brazi. Zarea toată se închide prin culmile 


www.dacoromanica.ro 



128 


VALEA SUCEVEI 


care se urmează în grămezi mari, coşcove. Dru¬ 
muri nu sînt decît la dreapta, spre Vicovul-de- 
sus sau la stînga, spre Putna. Căci într’un fald 
al acelei pînze de verde întunecat e ascunsă 
mănăstirea lui Ştefan-cel-Mare, odihna, de atîtea 
ori tulburată, necinstită, prefăcută şi pospăită a 
oaselor sale. 

Suceava primeşte apa Putneî, de la care se 
numeşte mănăstirea şi satul răsărit pentru fo¬ 
losul ei, la Carlsberg. E un sat de Germani, cari 
au dat muntelui acest nume aşa de străin nouă 
(oamenii l-au prefăcut însă în «Carlisberg»), Pe 
ogoare lucrează harnic ţerani în haine de oră¬ 
şeni, femei cu tulpane fîlfîitoare pe cap. 

Putna se pripeşte în creţuri limpezi pe o albie 
de prund sur, ispitind prin răcoarea undelor 
ei păserile supţiratece care trec lunecînd şi 
cărora li se spune amăgeî, de sigur pentru că 
amăgesc pe cine încearcă să le prindă. Trecem 
apa, care abia unge roţile trăsurii, şi drumul 
apucă apoi în sus prin vălcica cea nouă spre 
perdeaua sumbră a brazilor. 

Nu după mult timp, încep casele bune ale 
unui sat amestecat, în care mulţi Romînî se 
găsesc pe lîngă cîţiva Nemţi,— cu cît mai noi 
decît dînşii! La portiţe răsar pe rînd copii bă¬ 
lani şi băieţaşi de-ai noştri în cămeşuţe. Femeile 
diretică ici şi colo în pripa ajunului zilei de Paşti. 
Cîteva firme evreieşti arată unde e circiumă, unde 

măcelărie şi alte locuri de vînzare, nu numai pentru 
săteni de-ai noştri, ci şi pentru străinii cari, în- 
naintea mănăstirii şi în dosul ei, lucrează la ma¬ 
rele fierăstrău care a fost pănă dăunăzi al ba¬ 
ronului Popper, un Evreii din Viena — clădării 
uriaşe de lemnărie proaspătă, care miroasă tare 
a brad tăiat de curînd —, sau aii lucrat pănă mai 
ieri la fabrica de ciment a lui Axelrad, la fa¬ 
brica de produse chimice scoase din lemn a 
unui Prusian. 

Pentru aceşti oaspeţi ai împrejurimilor, menite 
pentru sihăstrii evlavioase, ale mănăstirii, pentru 
*scest amestec de Leşi saii «Poleci», de Nemţi 
şi de cîte alte feluri de oameni s’au făcut două 
bisericuţe catolice, casine şi cafenele. Pentru 
dînşii de sigur, făptuitorii vieţii economice de 
astăzi, s’a întins pănă aici linia şinelor negre, 
pe care trece de două ori pe zi zborul locomo¬ 
tivelor, tîrînd călători, poştă şi mărfuri. Această 
vecinătate care şuieră, fluieră, mugeşte, cîntă 
cîntece de muncă şi de beţie, s’a impus eroului 
adormit alături, colo în fund, unde vezi acele 
ziduri albe, acele coperişuri roşii, printre care 
abia a rămas cîte o pată de vechime întunecată. 

Căci şi aici vremea nouă te primeşte pentru 
a te duce la mormîntul Romînului celui mai 
mare şi mai deplin, pe care, într’unul din pu¬ 
ţinele ei ceasuri de priinţă pentru noi, ni l-a 

N, Iorga. — Neamul românesc tn Bucovina, 9 

hărăzit soarta. Ce urîtă e cheresteaua goală, 
încununată cu vechea cruce în trei ramuri de-a 
curmezişul, care deschide aleia de intrare printre 
două livezi bine îngrădite! Turnul jos prin care 
intri e un dar al restauratorilor, şi în cel mare, 
de la dreapta, cu două rîndurî şi multe fereşti, 
în acea albă clopotniţă din care sună vechea 
aramă dăruită de Ştefan, chiar în acela nu mai 
poţi să descoperi ce a putut să fie la început. 

în mijlocul curţii înverzite, biserica se iveşte 
acum albă de var şi înroşită sus de ţiglele aco¬ 
perişurilor. Abia s’a mîntuit o restauraţie, înde¬ 
plinită de arhitectul Romstorfer, căruia i se da- 
toresc, în bine, săpăturile de la Suceava, iar, 
în rău, prefacerea prin ţigle, schimbare de pro¬ 
porţii şi zugrăveală nouă a o parte din bisericile 
bucovinene, aşteptînd să vie la rînd celelalte. Zu¬ 
grăveli nu s’au adaus ca la Mirăuţî, în stil mai mult 
sau mai puţin vienes, dar pe zidurile, care şi-au 
pierdut, dacă nu podoaba de sfinţi — zugrăveala 
pare să fi fost destul de ştearsă şi era, de sigur, 
numai din veacul al XVIII-lea, — măcar luciul de 
vechime sură al veacurilor, s’a aşternut în loc 
o văpseală gălbuie, cu peteci de albastru pe 
alocurea, care face cel mai urît efect ; jos, 
lespezile grele care închideau mormintele, sco¬ 
tocite pe rînd de hoţi şi de o comisiune învoită 
de Guvern, prin anii 1850, au fost înlocuite cu 
plăci de olane dungate, de aceiaşi coloare de 

dovleac proaspăt care deosebeşte şi păreţiî. Aşa 
e foarte corect, foarte neted, foarte spălat, dar 
evlavia şi-a întins aripile şi a zburat în cine 
ştie ce colţ de clădire bătrînă şi neagră. 

Putna lui Ştefan-cel-Mare a fost cea d’in- 
tăiu şi mai frumoasă din bisericile lui. Ea avea 
intrarea printr’o uşă în arce sfărîmate spre un 
pronaos, iar printr’o a doua uşă, cu cadrul în 
unghiuri drepte, spre largul naos cu stranele 
rotunjite şi spre un altar în absidă. Patru fereşti 
gotice dădeau lumina puţină pe care datina Ră¬ 
săritului o îngăduia unei biserici mănăstireşti, 
menită pentru îngroparea Domnilor. De-asupra 
naosului se ridica un turnuleţ. Patru contrafor- 
turi sprijiniau, încordîndu-se, păreţiî: podoaba 
acestuia şi a păreţilor celorlalţi erau ocniţe în 
două rîndurî. Zugrăveală era numaîpe d’innuntru, 
ca în toate bisericile lui Ştefan, iar pe din afară 
cărămidă aparentă şi rotilele de smalţ — ca la 
Păpăuţi, la Dorohoiu, la Hîrlău, la Sf. Ioan din 
Piatra, la Borzeştî — alcătuiau singura împo¬ 
dobire. 

în această biserică se coborîră pe rînd în 
mormîntul lor, supt lespedea de marmură sau 
dtf piatră moale moldovenească, Ştefan-cel-Mare, 
în acele zile de înnălţare a sufletului său, în 
Iulie 1504. Apoi Doamna sa cea din urmă, cea 
măi frumoasă şi mai iubită, Maria Radului-Vodă 

Munteanul. Şi eî îşî aflară locul lîngă doi copii 
morţi tineri înnainte de aceasta, copii din flori 
cu mame necunoscute, şi lîngă a doua soţie a 
Voevoduluî, împărăteasca Mărie din Mangup, pe 
care un acoperiş de mormînt, ţesut din fir de 
aur pe mătasă, o înfăţişează dormind, cu mînile 
pe piept, purtînd cunună grea pe capul supţire, 
şi înfăşurată în brocard scump ca într’un giulgiu 
măreţ. Mitropolitul lui Ştefan în aproape tot 
cursul Domniei lui, bunul părinte bătrîn Teoc- 
tist, care a stat neclintit cu cîrja lui sfinţită 
lîngă buzduganul sîngeros al luptătorului, şi-a 
aflat şi el pacea aice, în gropniţa domnească, 
fiind poate şi rudă de Domn, vlăstare din nea¬ 
mul stăpînitor al lui Ştefan. Şi Bogdan, fiul cti¬ 
torului, şi Ştefaniţă, fiul uşuratec al acestui 
viteaz Bogdan, au venit pe rînd lîngă părinte 
şi bunic, împărtăşindu-î liniştea, ce se putea 
crede veşnică. 

Dar iată că după moartea înnainte de vreme 
şi fără de lege a lui Ştefăniţă, Petru Rareş, om 
cu gîndurî măreţe, iea Domnia ţeriî. în toate 
el vrea să facă mal mult, mal mare decît tatăl 
său, Ştefan bătrînul. în războaie şi cuceriri n’a 
izbutit, în scrieri şi clădiri însă, da. Şi vezi-1 
cum îşî pune în gînd să prefacă în mai frumos 
Putna lui Ştefan, în care la 1529 el înmormîn- 
tase pe Doamna tinereţelor lui, Maria... 

De sigur că atunci s’a clădit pridvorul închis, 

pe care-1 luminează în frunte trei fereşti mari, 
mai mari şi mai îmbielşugate decît oriunde, cu 
cîte doi stîlpuşorî gotici. Două uşi de un gotic 
mai simplu dau intrare pe amîndouă laturile. 

După acest adaos de la Putna, care i-a stricat 
întru cîtva armonia măsurilor, încărcînd-o cu 
podoaba cea nouă, s’a luat Lăpuşneanu cînd a 
înnădit cu un pridvor Rădăuţii. Rareş va fi che¬ 
mat şi aici la lucrul zugrăveli! măiestre pe dulce 
fond de albastru pe meşteri! de la Humor, de 
la Moldoviţa şi Voroneţ. 

Domni! ce veniră după Rareş, şi Rareş el în¬ 
suşi după ce luă pe Sîrboaica Elena, nu ma! 
avură pentru Putna o îngrijire deosebită. Petru 
Şchiopul, nepot de fiică al lu! Rareş, drese Sf. 
Gheorghe din Suceava, Mitropolia ţeriî, şi dură 
din nou Galata. Movileşti! făcură peste munte 
Suceviţa, pe care o poţi atinge de aici printr’un 
pietros drum pe de-asupra culmilor. Ştefan Tomşa 
al II-lea înnălţă Solea, în altă vale, departe. în 
sfîrşit, Cazaci! Iu! Timuş, ginerele lu! Vasile 
Lupu, prădară pentru întăiaş! dată, straşnic, 
mănăstirea de legea lor. 

Atunci bunul boier de ţară ce ajunse a fii 
Gheorghe Ştefan-Vodă se apucă să dreagă mă¬ 
năstirea, pe care o ameninţa risipa. El plecă din 
Scaun şi se stînse în străinătate fără să se fi 
putut duce lucrul la capăt. De sigur că acelaşi 
meşter de clădiri va li lucrat şi ma! departe 

supt Domnii următori, răbdător şi bine, pînă ce, 
după vre-o zece anî de zile de muncă cinstită, 
se putu sfinţi biserica cea înnoită. 

în ce a stat înnoitura, se vede lesne. Fereş- 
tile, uşile au fost lăsate cum fusese. Nimic nu 
se schimbă în orînduire şi împărţire. Şi zugră¬ 
veala din timpuri fu păstrată. Dar, după o datină 
de arhitectură care se vede de la Dragomirna 
şi Solea pănă la Caşinul aceluiaşi Gheorghe 
Ştefan, ciubuce împletite se întinseră ca un brîu 
în jurul bisericii, între cele două rîndurî de oc- 
niţe, şi apoi pe toate nervurile bolţilor, lucrate 
aici în flori şi pecetluite cu capete de bouri, cu 
gît din veacul al XVI-lea sau fără, şi înfrumu¬ 
seţate ca în toate stemele. Mormintele nu fură 
1 

lăsate la locul lor, ci, la înnoirea pardoselii de 
piatră, ele fură cercetate şi sicriele puse la un loc, 
în mijloc, lăsîndu-li-se podoabele. Astfel trupul 
lui Ştefan-cel-Mare, capul despoiat de coroană, 
pieptul acoperit încă de rămăşiţele veşmintelor şi 
— se zice — de o cruce, cum o purtau la gît Voe- 
vozii —, ajunse în acest chip puţin la dreapta de 
mijlocul naosului, unde şi astăzi pasul oricui calcă, 
fără să-l cunoască, locul cel sfînt. închinăciunea 
cea veche şi cea nouă s’a dus aiurea, acolo 
unde stătea marmora goală, săpată cu slove 
gotice, şi tot aşa de goale rămaseră după aceasta, 
în pronaos şi naos, pietrele de mormînt ale 
Doamnei Maria, în faţă cu Ştefan, ale copiilor 

ei vitregi, lingă dînsa, a lui Bogdan, în pronaos, 
la dreapta, şi a Măriei lui Rareş, în faţă, avînd 
lingă ea piatra de mormînt a lui Ştefăniţă. De¬ 
asupra acelor morminte care se găsiau lingă 
părete, în orînduirea cea nouă a epitafelor , sculp¬ 
torii lucrară baldachine vădit întipărite de spi¬ 
ritul cel nou al Renaşterii apusene, cu formele 
rotunde, pline, cu fel de fel de linii şerpuitoare, 
şi de flori destul de grosolane, şi de flăcări ri- 
dicîndu-se la colţuri; mormîntul lui Efrem de 
Rădăuţi, la Moldoviţa, arată cum se pregăteşte 
acest obiceiu al baldachinelor, care nu fu urmat 
multă vreme. La turn se adause încă un rînd, 
făcîndu-I mai mare, şi multe podoabe, mai simple 
decît la Dragomirna. Pentru a ţinea naosul, se 
înnălţară în sfîrşit doi stîlpî grei de piatră să¬ 
pată cu podoabele obişnuite în acest timp. 

în această nouă haină apăru Putna după două 
sute de ani de la întemeiarea ei. Nici acuma 
ea nu avu noroc. Peste douăzeci de ani, Polonii 
cuceriră Ţara-de-sus, şi Joimirii, Cazacii lor stâ- 
tură şi în Putna, poruncind şi jăcuind. După 
plecarea lor, la 1699, biserica rămase iarăşi dă¬ 
răpănată, ca şi turnurile şi toate clădirile din 
prejur, unde trăiau în ticăloşie cîţiva călugări. 
Atunci, prin anii 1750, Iacov l-iu, Mitropolitul 
Moldovei, care fusese episcop de Rădăuţi şi 
avea către Putna o veche şi firească evlavie, 
se făcu al treilea, al patrulea ctitor. El nu înnoi 

nimic în arhitectură, nefiind dintr’o vreme cînd 
aceasta mai era cu putinţă. Dar el ridică tot ceia 
ce căzuse, înlocui tot ceia ce lipsia şi făcu toată 
zugrăveala cea nouă, din care se văd cîteva 
urme în pridvor, nu prea strălucite, ce e dreptul. 

în faţa mormîntuluî lui Teoctist, din acel pridvor 
(alt ierarh moldovenesc, Teofil de Rădăuţi, e în¬ 
gropat afară lîngă zid, ca şi un Mitropolit bu¬ 
covinean de dăunăzi), el îşi ridică sieşi mormînt 
şi lîngă piatra ce-şî săpase din vreme, puse ră- 
măşiţile, aduse de la Rădăuţi, ale părinţilor săi, 
călugării Andrian şi Mariana. Odăjdiile şi odoa- 
rele fură adause, o icoană de pe catapiteazmă 
argintată, şi podoabele nouă, mult mai sărace 
şi mai de puţin preţ, se văd încă lîngă ripidele 
în filigrană cu heruvimi, lucru de Veneţia, lîngă 
greoaiele cărţi manuscripte, legate în plăci de 
argint bătute cu ciocanul şi în platoşe de lanţuri 
de argint, ale lui Ştefan, lîngă aierele, ce trăiesc 
pănă astăzi, ale ctitorului darnic. 

Aşa a fost a patra Putnă moldovenească, a 
Mitropolitului Iacov, pe care o înlocui dăunăzi 
a cincea, a arhitectului Romstorfer, supt stăpî- 
nirea împăratului austriac Francisc Iosif I' ia t 
stăpîn al Bucovinei şi al multor altor ţeri. 
Morţii stau supuşi în morminte ca şi în vremile 
neamului lor, şi numai tidva fetei lui Ştefan, 
Domniţa Cneajna sau Maria, e bătută in cuie 

pe o bucată de mucavâ, şi, cînd e scoasă din du¬ 
lapul cu podoabe dezgropate, strînse în clopote 
de sticlă, ea lasă sacadă frînturî din osul aşa de 
sfînt pentru noi, care se calcă în picioare. Ce 
nu pot suferi morţii, cînd v . cînd sufăr cel vil! 

* 

Călugări! se gătesc de slujba învierii. Sînt 
vre-o cincisprezece oameni, Romînî cari ştiu 
româneşte, Romînî de peste Prut, ca un anume 
Scraba, cari se zic Ruteni şi vorbesc limba 
noastră în tonul moale şi cleios al calicilor ru¬ 
seşti de pe la hramuri, şi Ruteni cari ştiu ro¬ 
mâneşte şi se zic Romînî. Ştefan n’are să se 
laude de păzitorii şi slujitorii de astăzi al mor- 
mîntulul său. Unii se dau în vînt după o sticlă 
de bere şi beau cîte cinci păhare pe nerăsuflate, 
alţii sînt bieţi orbi cu limba încîlcită şi mintea 
copilărească, cutare e un slăbănog cu căutătura 
poncişă, altul sufere de nevoie , altul a ieşit abia 
dintr’o casă de nebuni. Frumosul arhimandrit 
bătrîn, vrednic în înfăţişare şi iubitor de neam, 
bucuros de oaspeţi şi de sfat, părintele Pătraş, 
fost preot de mir şi fiu de ţeran din Tereblece,- 
pare căzut din cer între atîţia stricaţi şi atîţia 
nevoiaşi. 

Pînă la căderea serii văd chilia de piatră. Dru¬ 
mul trece prin cherestelele Companiei de Evrei 
care e adevărata stăpînă a Putnel, sau se stre- 

cură prin prundişul rîului care freamătă pe 
prund, tîrînd cu dînsul spre Suceava apele Put- 
nişoareî şi Vişăuluî, pîrîiaşe de munte, ce fac 
din Putna un rîu, măcar pentru acest timp de 
bielşug al primăverii. La dreapta stă tîmpla în 
care sînt înfipţi brazii deşi, şi pe un pripor se 
vede chilia. E săpată intr’o peşteră, pe care lo¬ 
vituri răbdătoare de ciocan au lărgit-o şi po¬ 
trivit-o. E mai mult un paraclis în munte, cu 
fereşti şi altar ; ba odată ea a avut şi zugrăveli, 
ale căror urme tot se mai văd încă. Dar închi¬ 
puirea poporului l-a prefăcut în chilia, boltită 
în chip minunat, «cu ajutorul lui Dumnezeu», 
a sfîntuluî românesc din vremea lui Ştefan, si¬ 
hastrul Daniil. Aici, pe un timp cînd nu era 
Popper şi buştenii lui nu cădeau din munte 
sfărîmînd îngrăditura de lemn a chiliei, sihastrul 
ar fi îndeplinit acest lucru greu, care uimeşte. 
Uite colo unde se vede ca o bancă de piatră, 
şi-a căznit el oasele în somn scurt şi plin de 
gemete, în altaraş a stat el în genunchi, cu 
carnea strivită şi îngheţată de piatra umedă ; 
prin aceste fereşti l-au bătut asprele vînturi de 
dimineaţă, care cutreieră văile pentru a goni 
negura sau a chema norii. Iar jos, unde se 
cască ochii de pivniţă, acolo şi-a lăsat sireapul 
Ştefan însuşi, venit să se sfătuiască în această 
pustie cu sfîntul. 

E noapte, noapte de stele, de murmure, de 
freamăte, de visuri, de patimi, în singurătatea văii; 
— noapte de armonice, de ciocniri de bile, de 
păhare de bere, de strigăte străine, de schiăunărî 
de prunci evreieşti dincoace, în ulicioarele satului 
industrial al lui Popper; — noapte de aşteptare 
cu paşi uşori, lumini sfioase, în mănăstire, unde 
se pregăteşte taina de noapte a învierii. 

Ea nu se face în Bucovina la miezul nopţii, 
«după Scripturi», ci, după întîroplare, după da¬ 
tină sau după dorinţa şi nevoile sătenilor, la 
deosebite ceasuri de către ziuă. Nu aud ca în 
copilăria mea, cînd, în hainele noi de primă¬ 
vară, nu puteam închide ochii de bucuria aştep¬ 
tării, — clopotul de chemare, cu dangătul pu¬ 
ternic, prelung, cu ecouri surde, pare că ar 
veni din adîncile morminte unde se va coborî 
acum vestea învierii, a învierii Dumnezeului 
făcut om, a învierii oamenilor cu viaţa adormită 
pănă la judecata judecăţilor. Nu scînteie nici 
luminile fugare, ci fereştile cele trei ale lui 
Rareş sînt oarbe de întunerec. Numai sus cerul 
şi-a aprins de înviere toate luminile stelelor fără 
de număr. Nu e o şoaptă de vînt măcar; străinii 
sgomotoşî aî Putneî dorm, apa nu se aude vuind 
de vale, călugării, cel cîţîva ţeranî cari vin aici, 
şi nu la biserica din sat, nu fac nicî-un zgomot. 
De şi s’au aprins cîteva lumini, poate prea 

multe, vălurile negre, sumanele întunecate se 
desfac nelămurit in largul cuprins în care sînt 
sămănate. La mormîntul lui Ştefan, unde, dacă 
nu sînt oasele, se sălăşluieşte simbolul — şi ce 
sînt chiar acele oase pierdute în pămînt decît 
un simbol? —, cununile nouă şi cele vechi, 
urna de argint goală, porumbelul de argint, 
atîrnat, tricolorele păturite, margenile dulapului 
de sticlă, toate aceste lucruri multe, greoaie şi 
foarte ordinare, foarte trecătoare, cu totul ne¬ 
vrednice pentru acela care nu poate fi încun- 
jurat cu destul aur şi cu destule pietre scumpe 
de neamul pe care el l-a scăpat de la peire, 
— mormîntul acela, acoperit de noapte, aruncă 
numai scînteieri şi raze. 

Călugării nu-şî ştiu rostul, se încurcă, nu se 
ruşinează, aşteaptă imbold şi îndreptare. îi mînă 
un cantor mustăcios, care se zice că ar fi fost 
un Rutean unit. Orbul dă din cap, se împle¬ 
ticeşte în vorbă, cîntă cu un glas de copil bol¬ 
nav şi rostogoleşte groaznic ochii morţi în faţa 
bortilită de rănile vărsatului. Din cînd în cînd, 
pe buze ruseşti, rugăciunile vechi, aşa de fru¬ 
moase, sună ca în batjocură. 

A ieşit cu învierea: unii ţeranî stau în faţă 
cu luminările în mînă; altora li se dau de la 
mănăstire luminări mari de ceară albă fără nici-o 
podoabă de poleială, de flori, de bucurie, ca 
în Moldova mea. De mult încă fiecare şi le-a 

aprins cînd a vrut, şi nu văd acea îngrămădeală 
rîvnitoare către luminarea pe care o întinde din 
uşa altarului preotul aducător al veştii celei 
bune. Cîteva ţerance care au rochii de oraş, negre, 
albastre, au ieşit înnainte în strana femeilor, 
in stînga; vre-o două cu ştergare se ascund 
în întunerec; cîţiva copii de tot cuminţi stau cu 
picioruşele goale pe piatra foarte rece. Acestea 
nu vor fi apăsînd greu pe Ştefan-Vodă, acoperit 
cu tăbliţele galbene ale d-lui Romstorfer. 

Alaiul învierii se face. în frunte, arhimandritul 
cu cîrja în mînă, o cîrjă nouă fără aurării şi 
scumpeturî, un băţ negru cu capătul de argint; 
poartă comănac şi văl negru şi are o bună în¬ 
făţişare cuvioasă. Apoi, îmbulzindu-se şi cotin- 
du-se, ieromonahii, «călugării-preoţi», în odăjdii 
de mătasă, argint şi aur, nouă-nouă, călugării 
negri cu păcatele lor în spate, noi cei cîţiva în 
haine nemţeşti, ţerani în cojoace şi sumane, fe¬ 
meile cu polcuţe şi cele în portul din vechime. 
Uşa se închide în urma alaiului, şi prin porţile 
pridvorului întreg şirul se înfundă în noapte. 

Eu aşteptam pe Ştefan să învie, să învie o 
clipă în inimi, cu solie de viitor, cu solie bună 
de dreptate pentru cei ce sufăr, cu solie bună 
de strămoş şi părinte, încunjurat de heruvimii 
nădejdii cu âripile aurite. Să iasă o clipă, fără 
sabie, fără paloş, cu mînile bătrîne întinse pen- 

N, Iorga, — Neamul românesc tu Bucovina, 10 

tru binecuvîntare şi să curâţe toate temerile, 
toate nesiguranţele, toate sfielile, deschizînd 
floarea de aur a idealului. Şi el nu se ridica 
din mormînt unde-1 apăsau aceşti călugări, aceşti 
oameni cu grija somnului şi a mîncărilor bune, 
unde-1 ţintuiau cu piroane de fier rugăciunile 
pentru «împăratul nostru Francisc-Iosif întîielea». 

Cînd însă nu se mal văzu din toate decît 
întunerecul, mişcarea neagră a mulţimilor, fîl- 
fîirea prapurilor ca steagurile de umbră ale oş¬ 
tirii morţilor, cînd nu mal străluci nimic pe 
lume decît sus stelele sigure, iar jos luminile 
fugare, fluturate de vîntul înnaintăriî, cînd toate 
glasurile, ale orbilor şi ale celor ce văd, ale 
vrednicilor şi ale nevrednicilor, ale celor cre¬ 
dincioşi şi ale celor fără de credinţă, se topiră 
în acelaşi cîntec de biruinţă asupra morţii, cînd 
arama clopotelor, clopotelor celor vechi de tot, 
prinse a vui în gemăt lung, în hohote de plîns 
risipite asupra munţilor şi văilor, zguduind zi¬ 
duri, morminte şi suflete, atunci se săvîrşi mi¬ 
nunea. Aici în noaptea care-î poate fi mantie, 
el era cu noi, Ştefan, Ştefan al nostru, Voe- 
vodul, împăratul nostru cel drept, el şi nu 
«Francisc-Iosif întîilea». Mergea cu noi în umbra 
nopţii, între luminile cerului şi luminile pămîn- 
tulul, ducînd după dînsul întreg întunerecul, pe 
âripile sale care atingeau munţii zărilor şi de¬ 
părtarea hotarelor noastre sîngerate. Sfînt şi îm- 

părat al tuturor ţerilor, al tuturor oamenilor 
Romînimiî, al tuturor celor ce cuminecă în 
această limbă ! Şi cîntările sunaţi, şi clopotele 
vuiau, şi el ducea în fruntea tuturora vestea 
învierii lui Dumnezeu, vestea învierii dreptăţii. 
Şi prin uşa încuiată a bisericii goale el trecu 
înnaintea tuturora şi se odihni în credinţa vii¬ 
torului nostru. 

Eram acum în pridvorul luminos ca o încă¬ 
pere din raiu. Un Romîn pletos, cu faţa arsă 
de soare, ţinea în mînă, răzimat de privazul uşii, 
un prapur roşu cu aur pe dînsul. Stătea cu ochii 
crunţi, şi părul îi încunjura sălbatec grumazii, 
negru ca abanosul; cojocul alb lucia ca o pla¬ 
toşă, opinca stătea ca înfiptă pe pămînt. între 
Teoctist Mitropolitul şi Mitropolitul lacov, egu- 
menul-arhimandrit al Putnei cînta înnaintea ză¬ 
voarelor trase, cerînd lui Dumnezeu să se spul¬ 
bere «vrăjmaşii ca fumul în vînt şi ca ceara 
înnaintea focului». 

Şi sufletul mieu înseninat zicea în tăcerea bu¬ 
belor : «Amin»! 

«Adevărat a înviat!» 


* 

Alt drum de dimineaţă spre ruinele din valea 
Putnei. Dimineaţa de Paşti e răcoroasă, plină 
de lumină tînără şi bună. Totul e acoperit de 
iarba primăvăratecă, din care răsar florile gal- 

bene, albe, viorii. Tăpşanele sînt muiate de apă, 
şi izvoare nouă aleargă în toate părţile, steclind 
la soare. 

Nu e departe sihăstria; pe un dîmb se văd 
ruine din bolovani rău legaţi între dînşii, cari 
închegau odată chilii de rugăciune şi o biseri¬ 
cuţă, pe cînd pivniţi se înfundau dedesupt în 
pămînt. Inscripţia care pomeneşte că Ilie Can- 
tacuzino de pe la 1700 a fost acel ce a durat 
întăiu aici o bisericuţă de lemn, care s’a alcă¬ 
tuit apoi mai trainic din piatră, cu cincizeci de 
ani mai târziu, se află acuma într’o chilie a mă¬ 
năstirii. între pietrele prăvălite de vale se văd 
şi două care pomenesc sihastri din timpuri ale 
căror oase s’aii făcut una cu pămîntul. 

Atîta mai este astăzi din sihăstria unde n’ar 
mai veni bucuroşi sihastri, căci viaţa întreagă 
şi-a schimbat rostul ei cel vechili. 

3. Straja. 

Trăsura părintelui egumen mă duce la Straja. 
E un drum scurt, peste apa gîlgîitoare a Putnei, 
apoi in valea ce se deschide la dreapta supt 
tîmpla muntelui acoperit cu brazi. 

Straja poate fi privită ca o comună bucovi¬ 
neană model, ca un sat-model pentru Romîniî 
din orice parte. Casele bine clădite, curate, se 
înşiră pe amîndouă laturile drumului drept, în- 

cunjurate de curţi largi, bine ţermurite cu scîn- 
duri. Ce sînt oamenii din Straja, se poate vedea' 
într-’o zi de hram mare, cînd eî se adună toţi 
în biserică, şi, fiindcă e o Duminecă de Paşti ca 
aceasta, în curînd eî sînt toţî acolo. Chipuri 
mîndre cu ochii negri adîncî, cu pletele revăr¬ 
sate pe umeri; spătoşî, cu umbletul încet şi sigur. 
Oameni, nu glumă! Cojoacele albe, nouă, tivite 
cu blană de miel neagră, şi prin care iese mî- 
necile largi ale cămăşii de pînză curată, suma¬ 
nele cafenii, cizmele nalte trase vitejeşte peste 
genunchi, li dau şi maî mult înfăţişarea unor 
luptători totdeauna gata. în mînă au pălăriile 
de croială ungurească, cu margenile răsfrînte 
în sus. Cite unul şi-a pus ciorapi verzi de lînă 
ca aî pădurarilor şi alte podoabe împrumutate. 
Toţi flăcăii au înfipt în pălării, de bucuria Paştilor, 
flori de hîrtie şi pene. Şi cătanele, pentru ca 
să arăte din partea lor că ştiu să preţuiască o 
zi ca aceasta, şi-au înflorit şăpcile cu rămurele 
de brad. 

Femeile aii îmbrăcat şi dînsele cojocele, care 
lasă slobode mînecile, ce sînt înfoiate numai la 
neveste. Cele maî multe poartă catrinţa strimtă, 
prins^ înnainte, neagră, cu dungi supţiri în lung 
şi o margine lată roşie. Dar se văd şi fuste de 
postav umflate, puternic colorate, şi care se 
chiamă sucne; aceia dintre fete care poate să 
capete o sucnă, e foarte mîndră de aceasta şi 

iese între rîndurile d’intăiu. Pe cap, femeile mă¬ 
ritate au ştergarul învălătucit pe supt bărbie, fe- 
tele-şî lasă cozile pe spate, iar cele care vreau 
să se ştie că doresc mire, aşează pe părul lor 
lins un cerculeţ de mărgele şi alte podoabe, 
care se chiamă gîţă. 



Datini de nuntii bucovinene (după cMonarchia auatro-ungară*). 


După slujbă, care se ascultă cu o deosebită cu¬ 
viinţă, mulţimea se învîrte prin curtea bisericii, 
pe stradă, sfătuindu-se, glumind, hîrjonindu-se 
cîte puţin. Hora nu se prinde. Prin colţuri, ti¬ 
neri îşi şoptesc, tOr să se ieie»,îmi spune oas¬ 
petele mieu, părintele Dan. Bătrînii sînt foarte 
vrednici de vîrsta lor; par nişte senatori de sat. 
Fără nici-o sfială, ei se apropie de mine, îmi 

strîng mîna ; unii îşi aduc aminte de anul trecut, 
cînd, după serbările cele mari de la Putna, am 
călcat întîia oară pragul casei primitoare a prie¬ 
tenului mieii şi am ascultat întîiaşi dată slujba, 
întipărită de o adîncă evlavie şi de o înnaltă 
cuviinţă, din această biserică de sat cum puţine 
se vor fi aflînd prin oraşele altor părţi. Iar unul 
vine, se uită la mine, dă mîna bărbăteşte, şi, pri¬ 
vind acum pe părintele, el îi zice: «frăţie?». 
Adecă nu că aş fi fratele părintelui Dan, ci că 
sînt «frate» de sînge, din România. Dacă ar 
judeca şi atîţia cărturari şi puternici din oraşe 
ca acest ţeran doritor şi bucuros de «frăţie» ! 

încetul cu încetul, la apropierea serii, lumea 
de pe stradă se împuţinează; de lîngă grădina 
găzduitorului mieu, de pe margenea ogorului se 
văd cojoacele şi cojocelele albe care suie pe po¬ 
teci dealul din faţă şi se pierd în umbră. Se 
lasă o sară ca o minune, cu raze reci ce cad 
curat, evlavios din stelele nesfîrşit de depărtate. 

La părintele Dan masa e întinsă iarăşi, o masă 
lungă-lungă, pentru tatăl bătrîn şi pentru buna 
gospodină a casei, pentru fetele mari şi pentru 
fetele mici, pentru băiatul întors de la şcoală, 
pentru tovarăşul de preoţie, pentru toţi cei ce 
întîmplător au ajuns aici. E ospitalitatea cea 
veche moldovenească, pe care am apucat-o în 
copilăria mea şi de care cu duioşie-mi aduc 
aminte, cu trăsurile veşnic la scară, movilele de 

ştrudele suite pe sobe şi vinul curgînd ca din 
cişmea, — ospitalitate care măcar o clipă înfră¬ 
ţeşte sufletele oamenilor reci şi măsuraţi de astăzi, 
cari astfel trebuie să se încălzească şi să calce 
tactul chines al măsurii. 

în Straja se vede o casă gospodărească, dar 
mică şi lipsită de orice fel de împodobire, casă 
trainică şi încăpătoare pentru oameni mulţămiţî. 
cu puţin. Acolo s’a născut istoricul Dimitrie On- 
ciul, şi în vorba lui hotărîtă şi răspicată, în lu¬ 
crul lui încet şi sigur, în căutătura lui care-ţl 
caută ochii, se vede înrîurirea acestor săteni al 
Strajeî, între cari a trăit fiul de preot cei d’intîiu. 
ani ai vieţii sale. Acum în casa parochială se 
află o bibliotecă bună, şi se scriu de Dimitrie 
Dan, parochul Strajeî, care e şi membru co¬ 
respondent al Academiei Romîne, lucruri folo¬ 
sitoare pentru cunoaşterea poporului nostru şi 
a trecutului său. Şi în istoria scrisului românesc 
e un loc pentru mîndrul sat din preajma Putnei, 
de pe malurile Sucevei limpezi şi vioaie, care-şî 
perindează nerăbdătoare undele reci ca de ghiaţă. 

4. Suceviţa. 

Las Straja, în cele d’intăiu ceasuri de dimi¬ 
neaţă, cînd bate vîntul cel rece, foarte rece aici, 
al zorilor, şi ieau trenul spre Rădăuţi înnapoi. 

Acum, la 5, răsare soarele, săltîndu-se focos, îm¬ 
bujorat, din norii vineţi ai zării. 

Peste două ceasuri mi se iveşte turnul grop- 
niţei vechilor Domni moldoveneşti. Caut o tră¬ 
sură spre Suceviţa, şi din toate părţile Evrei 
răpăd spre mine mîrţoagele lor, ce tîrăsc pe 
roate rămăşiţe de lemn înnegrit, de pînză scă- 
nţoşată, de piele ruptă. Aleg un «Romîn», care 
a cunoscut şi cunoaşte pe toţi ai noştri de că¬ 
petenie, fiindcă «i-a dus», şi, cu toate că vorba-1 
dovedeşte din ce în ce mai mult că e Rutean, 
mă bucur că am cîştigat printr’o plată mai mare 
singura trăsură curată, cu vizitiul în întregime 
îmbrăcat şi caii împletiţi cu panglice, care este 
în tot Rădăuţul evreiesc. 

Pornim pe o cale bună, între arbori, care 
merge la început alături cu drumul spre Vicovurî 
şi mănăstirea Putna. în stînga se fac pe dea¬ 
luri satul unguresc al lui Hadic, Satu-Mare,. 
Grăniceştii, Romaneştii. Trăsura străbate Mar¬ 
ginea cu aşezările multe şi bune, răspîndite 
pînă foarte departe. De această comună se ţine 
şi Suceviţa, înnaintea căreia este un sătuleţ din 
cele mai mici. Aici ca şi în Margine, totul e 
rînduit şi curăţit, cum se şi cuvine în Lunea 
Paştilor; cîte un copil, o femeie în haine albe 
se ivesc după gardurile de răchită. Cei mai mulţi 
s’au dus însă, cu flori în păr şi flori în pălărie 

pentru tineri, cu pletele bine unse şi ştergarul 
frumos desfăşurat pentru ceilalţi, la mănăstire. 

Aceasta se vădeşte de-odată în acel fund în 
care pare că se întilnesc, închizînd orice cărare, 
zece-douăsprezece muncele, acoperite în cea 



Porturi româneşti din Bucovina (dupâ «Monarchia austro-ungară»). 


mai mare parte cu brazi. Apa Suceviţeî, pe care 
am trecut-o venind spre mănăstire, lunecă mai 
departe către Suceava. 

Toată mănăstirea iese acum ca din pămînt: 
ziduri cu ferestuici de împuşcat, case egume¬ 
neşti, turn de intrare, cu un lung coperiş as¬ 
cuţit, fireşte nou, care samănă cu cel de la Dra- 
gomirna, patru bastioane în colţuri, biserica mă- 

năstiriî, iţiindu-şî frumoasa turlă peste multele 
hogiagurî albe, cele două turnuleţe de la biserica 
parochiei, clădită fără stil prin anii 1770, în 
afară de ziduri. 

De la început se vede că zidirea de aici e 
mult mai puţin acoperită şi căptuşită de podoabe. 



Mănăstirea Sucevi(a (după Romstorfer). 


în toate părţile ei, decît cea de la Dragomirna. 
Dar Suceviţa, pe care o ridicară Movileştii, adecă 
cei trei fraţi de la o mamă, Voevozii Ieremia şi 
Simion şi Vlădica Gheorghe, Mitropolit al Mol¬ 
dovei, a fost mai trainică şi a avut mai mult 
noroc, — pănă în ziua de astăzi, cînd are în păr. 
egumen Ilieş un bun gospodar, — mai mult noroc 
decît strălucitul juvaier de lîngă Suceava, decît 
acea pregătire a Trei-Ierarchilor. 

Poarta de intrare şi turnurile n’au nimic de¬ 
osebit ; pe cea d’intăiu, bourul de piatră stă în¬ 
tipărit şi astăzi ca o pecete domnească. Biserica 
însă robeşte de la început privirile prin întin¬ 
derea, prin frumuseţa, prin păstrarea desăvîrşită 
a zugrăvelii sale din afară, ca şi prin simplici¬ 
tatea impunătoare a proporţiilor. Coperemîntul 
de şiridilă neagră, din care se desface turnu¬ 
leţul săpat cu două rînduri de ocniţe, ocroteşte 
încă toate icoanele pe care le cere datina într’o 
biserică românească, şi sfinţii se desfac întregi, 
strălucitori de noutate. Cîţiva terani în port de 
sărbătoare, cari n’au mai încăput în biserica 
tixită de credincioşi şi scânteietoare de lumini, 
stau lingă mine şi se uită şi ei lung, foarte mul- 
ţămiţi că la ei, în satul lor, în părţile lor este 
o aşa minune. 

«— Eu sînt Zaremba», zice unul mai îri vrîstă, 
mare, ciolănos, călcînd apăsat. «Dar d-ta?» 

«Sînt cutare, profesor la Bucureşti.» 

«La gimnasiu ori la Universitate?» 

«La Universitate.» 

«D-ta n’ai de unde şti», zice Zaremba, întor- 
cîndu-se către alt sătean, «dar Universitatea e 
şcoala cea mare, cea mai mare şcoală. Mai mare 
şcoală decît aceia nu este în România.» 

Şi Zaremba mă mai întreabă de una-alta de 
prin ţară, despre vreme şi sămănăturî. Apoi 
află prieteni, şi mă lasă, după ce mi-a spus că 

Biserica mănăstirii Suceviţa. 

Dragomirna nu poate să fie mai frumoasă decît 
Suceviţa, nici măcar în turn, în sfîrşit în nimic. 

— Asta e cea mai frumoasă din biserici. 

Acuma altul vine, care n’are pe departe mă¬ 
sura şi cuminţia celui dintăiu. El e însă un om 
care vrea să ştie ce e fiecare sfînt şi de ce-1 
înfăţişează aşa, de ce înţelepţii Platon, Pitagora, 
Sofocle, Sibila poartă coroane de împăraţi, de 
ce din trupul lui lesei culcat jos iese împletirea 
de ramuri verzi în care se cuprind cei din 
neamul lui David pănă la Mîntuitorul, vrea să ştie 
ce e cu scara lui Iacov, întinsă între pămînt şi cer 
şi pe care îngeri cuminţi se suie şi se coboară cu 
nişte aripi drepte, albe, de păsărele, de unde 
vine că merge pe o scorpie acea împărătiţă 
înnaintea căreia împăraţii bătrîni se dau în lă¬ 
turi cu groază. De-odată el, care a deprins, tot în- 
trebînd, rostul multor lucruri, îmi arată patimile 
Sfîntului Ioan cel Nou de la Suceava, poves- 
tindu-mi fiecare icoană. Meşterul din vremea 
Movileştilor a pus acolo şi pe Alexandru-cel- 
Bun şi pe Doamna lui, Ana, primind moaştele. 
El pare să fi copiat însă întru toate săpăturile 
de la sicriul de bronz al sfîntului; Alexandru e 
numai un împărătesc bătrîn încununat şi îm¬ 
brăcat în aur. 

Deocamdată nu pot face alta decît să pătrund 
în pridvor şi pronaos. Cel d’intăiu e făcut în 

chip original, neobişnuit nici înnainte, nici pe 
urmă în bisericile Moldovei şi luat poate, prin 
înrîurirea stăpîniril lui Simion Movilă în Mun¬ 
tenia, din această ţară. El e alipit la clădire, 
privind spre poartă şi dînd astfel o intrare la¬ 
terală : are trei deschideri, dintre dare una e uşa, 
iar celelalte două fereştile, toate din arcuri sfă- 
rîmate. Din el se trece printr’o uşă cu aceleaşi 
arce sfărîmate, obişnuite mai ales după 1500, 
şi care încadrează aici şi deschizătura fereştilor, 
în pronaosul frumos zugrăvit, unde dorm în 
dreapta morţii încununaţi, pe cînd locurile co¬ 
piilor lor, o fetiţă a lui Ieremia şi o fetiţă a Iul 
Simion, Zamfira şi Teodosia, sînt la o parte. 

Mormintele luî Ieremia şi Simion sînt acope¬ 
rite cu lespezi mari de marmoră, măiestru să¬ 
pate, care sînt puse pe înnalte mese de piatră. 
Simion şi-a primit încă de la început această 
grea podoabă din urmă, prin îngrijirile soţiei 
Iul Marghita, care a fost mama vestitului, învă¬ 
ţatului Petru Movilă, lumină a Răsăritului slavon. 
Mal tîrziu numai, un credincios boier al Ieremiel, 
un Stolnic al său, şi-a amintit cu duioşie şi re¬ 
cunoştinţă de stăpînul răposat şi i-a pus o mar¬ 
mură întru toate asemenea cu a fratelui. De 
aceia cred că Ieremia, mort cel d’intîiu, e aşe¬ 
zat mal aproape de mijlocul încăperii, pe cînd 
Simion stă de către părete. 

Chipurile luî Ieremia şi Simion se văd pe aco- 

N. Iorga, — Neamul românesc tn Bucovina. 1 l 

pereminfele cele vechi ale mormintuluî fiecăruia, 
ce sînt păstrate acum în dulapuri de sticlă. Cu 
fir de aur şi de argint, pe mătase roşie, s’a fă¬ 
cut un leremia bărbos, cu falca de jos scoasă 
innainte, cu nasul supţire, — sprincenat şi ochios, 
gras, fălcos, trufaş. Simion e înfăţişat ca mort, 
cu ochii închişi, mînile pe piept, faţa foarte slabă, 
cu barbă mică, neagră. Haina împărătească de 
aur îl învăluie ca un giulgiu. Pe cap n’are cuşma 
luptătorului, straşnica căciulă a lui Mihal Viteazul, 
ca leremia, care cu aceiaşi căciulă a fost în¬ 
vins totdeauna, — ci coroana împăraţilor. 

La dreptul vorbind, mănăstirea e a lui Iere- 
mia, mîntuită cu totul numai în Domnia lui, de 
şi începută de multă vreme cu zloţii de aur 
aî tuturor fraţilor. Cînd pătrund mal tîrziu în 
naos, luminat de trei fereşti la stranele rotun¬ 
jite în abside şi prinse pe din afară între 
două contraforturi, lumina bucuroasă a Lunii 
Paştilor de April iveşte frumuseţa vechiului a- 
laiu domnesc zugrăvit pe păretele din dreapta, — 
pentru pomenirea şi prin chipuri a ctitorilor. în 
cap stă leremia, încununat, în haine arhiereşti 
pe mătasă roşie, cu guler alb şi mînecare roşii, — 
ca şi pe perdeaua mormîntulul — frumos, ochios, 
sprincenat şi bărbos. Dreapta lui întinde către 
Mîntuitorul, ca prinos, clădirea bisericii, din care 
nicl-un amănunt nu s’a schimbat pănă astăzi. 
Stînga i se razimă pe creştetul copilului Constan- 

tin, încă mărunţel, venit pe urma fetelor. Cea maî 
mare dintre ele se vede în veşmînt numai de aur, 
tot încoronată, pe cînd Domniţele vechi n’aă 
decît cercurele de mărgăritare, lîngă tatăl el. Fru¬ 
moasă, tînără, foarte asemenea cu Ieremia, se 
vede maica lui, Marfa; de supt coroană sca- 
pătă în valuri un văl alb, rochia e de brocard 
de aur pe roşu, tivită cu dungi de aur, prin care 
trec, la mijloc, trei cusuturî negre. Elisaveta, 
Ilisafta, Doamna Ieremiel, femeie lacomă de pu¬ 
tere şi pedepsită în cel mal crunt chip pentru 
neogoita eî rîvnă de stăpînire, răsare acum, 
ţiind în mînă crucea evlaviei. O şuviţă de păr 
bălan mărgeneşte fruntea albă de-asupra minu¬ 
naţilor ochi negri, şi un văl de mătasă roşia- 
tecă se coboară în jos pe umerii eî. Şi prin fru- 
museţă, ea era dintre acelea care risipesc îm¬ 
părăţiile şi pier supt ruinele lor. Apoi şiragul 
urmează prin capete oacheşe, cu ochii mari, 
coborîndu-se tot mal jos, — fetele celelalte ale 
acestor soţi: Marfa, Ecaterina, Zamfira, Stana, 
cu cercel de aur mici în urechiuşe şi cozile 
lăsate pe spate. între ele se află un frate mort 
mal de mult, Alexie, băieţaş cu părul creţ supt 
aurul coroanei. 

între multele odoare lăsate de Ieremia, cruci 
de abanos, iconiţe de fildeş alb, nespus de răb¬ 
dător lucrate, tăvi, anaforniţe, — se află şi căr¬ 
ţile cele scumpe, prinse în legături, unele mal 

vechi decît cuprinsul, cu ţesături de lanţuri şi 
plăci de argint lucrat cu ciocanul. Una e de 
hîrtie, vine de la Neagoe-Vodă Munteanul; o 
alta, cea mai frumoasă, a fost lucrată supt Ie- 
remia, poate de meşterul miniaturist, înconde- 
ietor, care a fost Mitropolitul Anastasie Crimca. 
Aproape fiecare foaie are cîte un mărunt lucru 
în colori strălucitoare, închipuind fapte din Scrip¬ 
turi. într’un loc, vezi iar pe Ieremia, cu maică- 
sa, cu Doamna, cu o fată, al cărei nume nu s’a 
scris, şi acum cu trei băieţi: Constantin, Alexandru 
şi micuţul Bogdan, lucraţi fin cu condeiul muiat 
în culori. 

Constantin a fost Domn, şi a perit înnecat în 
Nistru, cînd îl duceau Tatarii eari-1 robiseră; 
Alexandrei s’a împărtăşit şi ele de Domnie, dar, 
într’o zi nenorocită din anul 1617, el fu prins, 
cu mezinul Bogdan, şi dus în tabăra lui Schender- 
Paşa; iar, împreună cu copiii, şi mama lor dez¬ 
nădăjduită. Doamna Ieremiei, mîndră, porun¬ 
citoare, învinuită că ar fi dat otravă cumnatului 
Simion, numai ca ea, fiii ei, trupul şi sîngele ei, să 
domnească, suferi în tabăra păgînă cea mai mare 
ruşine. «Boieri, boieri, ruşinatu-m’au păgînul», 
strigă ea a doua zi înnaintea boierilor veniţi să 
vadă cum pleacă în robie la Constantinopol 
aceia care-i stăpînise. Ea îşi tăie cozile în semn 
de nemărgenită durere şi le trimese prin cine 
ştie ce credincios la Suceviţa, unde ele se păs- 

■trează încă, — o mare viţă de păr castaniu-deschis, 
într’o cutie de aur, la policandru. Cutia se des- 
şurubează şi se deschide, şi încă odată părul 
moartei străluceşte în lumina făcliilor ca un 
şarpe, şarpele gîlcevei şi al vrăjmăşiei, răpus. 
Dar gîndul la isprăvile crunte ale acestei femei 
cu voinţa tare piere îndată înnaintea închipuirii 
nenorocirii ei fără de margenî, prinderii, ruşi- 
nării, aruncării în haremul unui Agă, unde s’a 
sfîrşit aceia care trebuia înmormîntată aici creş¬ 
tineşte, lîngă soţ, lîngă fiică, lîngă strălucitorul 
ei chip bălan din tinereţă, — stropită de lacrimile 
copiilor. Şi ochii urmăresc cu duioşie firele stră¬ 
lucitoare ale părului frumos, prinosul de evlavie, 
de căinţă, de durere, care e şi o jertfă de fru- 
museţă. 

Din odăile primitoare ale egumenului, am văzut 
sfinţirea apei supt cruce şi prapuri, în mijlocul 
unei mulţimi mari. La fîntîna cu apă bună se 
perîndează necontenit cojoacele şi cojocelele; 
mîni frumoase, albe, braţe pline, gingaşe se în¬ 
tind către cana atîrnată. Apoi, după ce se mîn- 
tuie cu totul slujba, livada mănăstirii e năvălită 
de toţi oaspeţii în pălăriuţe de primăvară, cu 
flori şi pene, de fetele cu cozile aruncate ca 
ale Domniţelor lui Ieremia. Oamenii sînt aici 
de o sănătate şi de o frumuseţă rară. Deocam¬ 
dată, ca la Straja, se stă la sfaturi, la lafuri 

şi la taine dulci, întrerupte de hîrjoane, în care 
mînile târî ale flăcăului pare că frîng mînuţile 
codanei, care se apără rău şi rîde. Cînd vor 
veni lăutarii ţigani în haine nemţeşti, pirpirii, 
friguroşi, aduşi de spate, scînteind de şiretenie 



Altă vedere a mănăstirii Sueeviţa (după «Monarchia 
austro-ungarâ»). 


în albuşul sticlos al ochilor, — va începe hora, 
pănă în deseară târziu. 

Popor curat şi mîndru, cu inima deschisă şi 
bună, popor evlavios şi darnic, popor de muncă 
şi de cuvînt, mlădiţă puternică a vechilor ostaşi, 
— neamurile nu te vor sfărîma lesne ! 

5. Spre Rădăuţi. — Volovăţul. Rădăuţii. 

înnapoi pe valea Suceviţeî, între căsuţele maî 
mult pustii, în aceste ceasuri de întîlnire şi 
petrecere, cu cîte un copil nepremenit care tîn- 
jeşte că nu l-au luat şi pe dînsul la bucuria 
tuturora. Trecem pe lîngă stîlpul, destul de urît, 
care aminteşte, în limba germană, despre oprirea 
în acest loc, în calea spre gropniţa Movileştilor, 
a nenorocitului arhiduce Rudolf. 

Nori se strîng asupra Suceviţeî, dar vîntul 
primăvăratec e foarte blînd, şi pentru întâia 
oară mirosul florilor se înnalţă astăzi de pretu¬ 
tindeni. 

Un drum lăturalnic duce la dreapta, spre Vo- 
lovăţ. Satul se vede risipit pe o costişă, în faţa 
Rădăuţilor, urcaţi pe altă înnălţime, dincolo de 
valea în care Suceava îşi răşchiră apele în voie. 
Am norocul să văd un nebun zvîrlit pe stradă 
şi să fiu întovorăşit de un biet om prostănac 
care-mi spune cum l-a bătut, frîngîndu-1 de şale, 
un frate al lui pentru hotarele pămînturilor lor 
şi mă întreabă cam cîte mii de galbeni pe lună 
mi-o fi dînd «împăratul Moldovei». îi spun că 
împăratul Moldovei a fost şi a murit de mult, 
că acuma este numai un rege al României şi că 
miile de galbeni nu se mai dau la nimeni. 

Yolovăţul acesta a fost un şi mai vechiu 
sălaş de Domnie decît Rădăuţii, cu toate că 
nicî-un stăpînitor al tinerel Moldove n’a fost as- 
trucat aice, ci toţi au făcut drumul lor cel din 
urmă acolo în faţă, coborînd valea ce înver¬ 
zeşte supt ochii mei. O poveste zice că ar fi 
fost aici o biserică de lemn ce s’ar fi strămutat 
apoi la Putna de însuşi Ştefan-Vodă. Cu ade¬ 
vărat Ştefan va fi dărîmat o biserică de lemn 
cînd a ridicat în ultimii ani al vieţii şi Domniei 
sale, de la 1500 la 1502, lăcaşul cel nou, care 
se vede şi astăzi. E ca şi altele din bisericile 
cele mici de la Ştefan, fără turn şi fără abside. 
O uşă în arcuri sfărmate, lîngă dînsa inscripţia 
frumos săpată, fereşti rătunde în felul uşii. în- 
năuntru nu mal e nimic, căci mulţi ani de zile 
ploaia a căzut în biserica părăsită şi dezvelită. 
Acuma mi se spune că ar avea de gînd s’o facă 
mal mare, ceia ce ar fi încă un păcat faţă de 
trecut. 

Trecem prin unele părţi curate ale Rădăuţu- 
luî, ca să găsim drumul Milişăuţuluî, sau, să-î 
zicem cu vechiul nume moldovenesc, al Bădău- 
ţulul. Satul e aşezat iarăşi pe o muche de deal, 
peste Suceava, spre Satu-Mare şi Hadic. 

E astăzi românesc şi rusesc; Bădăuţenil din 
vale sînt «Moldoveni», iar Ruşi vecinii lor de 
pe deal: altfel fac la un loc un singur sat, şi 

Biserică de lemn din Bucovina (SLobozia-ComareştT) 
(după «Monarchia austro-uugarâ»). 

căsătoriile nu ştiu graniţa de limbă fiindcă nici 
Rutenii nu sînt uniţi, ci adevăraţi ortodocşi, cari 
vin la biserica lui Ştefan-cel-Mare. Mulţi ştiu 
amîndouă graiurile. Hotăreşte însă acela dintre 
soţi care e deprins a hotărî în toate. O Ruscă, 
măritată cu un Romîn, — pe care o găsesc în 
curtea bisericii, nu ştie să spuie copilului ei în 
româneşte decît «măi Ioane». Un sătean pe care-1 
văd în curtea ţintirimului se laudă însă că, de şi 
ţine şi el o Ruscă, copiii lui, cari cunosc amîn¬ 
două limbile, sînt «Moldoveni» şi vorbesc «pe 
rumînie», «moldoveneşte». 

De la sătenii ce s’au strîns acolo în curte, 
unde aştept să mi se deschidă biserica, aflu lu¬ 
cruri folositoare şi adevărate. Bătrîniî nu-şî aduc 
aminte să fi fost altă dată mai mulţi Romîni şi 
mai puţini Ruşi laolaltă, ci tot aşa, un neam 
în deal, altul în vale, smulgîndu-şi necontenit 
cîte ceva prin nunţile amestecate, crescîndu-se 
Ruşi româneşte şi Romîni ruseşte. E cineva de 
limba pe care o ştie mai bine, şi cît temeiu se 
poate pune pe statistică, arată faptul că jude¬ 
cata în această privinţă o are aici vornicul (pri¬ 
marul), care poate fi Rus, şi un Evreu. «Uite, 
domnule», zicea unul, «fratele mieii, frate ade¬ 
vărat, de un tată şi de-o mamă; el a răspuns ru¬ 
seşte şi eu moldoveneşte. Aşa s’a întîmplat. ŞL 
pe mine m’a trecut Moldovean, şi pe dînsuL 
Rus.» în felul acesta, statistica ar putea fi luată de 

la capăt în fiecare zi pentru a face pe Romîn Rus 
şi apoi iarăşi Romîn, şi aşa mai departe. Sînt 
numai două semne care nu pot înşela: legea, 

— dar aici toţi Ruşii merg la biserica noastră, 

— şi necunoştinţa desăvîrşită a uneia din cele 
două limbi, — dar aceasta se întîmplă rar, şi mai 
numai la femei. însă, dacă bărbatul e Romîn, 
el va da poate pe băiatul său la şcoala româ¬ 
nească şi el va căpăta astfel limba, conştiinţa 
căre i lipsesc. 

Altfel, cei ce se ştiu Moldoveni au adînc înfiptă 
în inima lor amintirea că pe aceste locuri a fost 
un mare, foarte mare trecut al neamului, al os¬ 
taşilor şi Voevozilor lor. De Ştefan pomenesc cu 
evlavie. 

— Că doar ai noştri», li zic, «au făcut toate, şi 
biserică şi războaie, dar nu ca să fie pomană la 
Ruşi pe urma lor. 

— Da, ai noştri. Că eî s’au bătut colo pe cîmp 
cu Tatarii. 

Cine ştie ce veche poveste preschimbată prin 
vremuri... 

Şi unul, care a stat de s’a gîndit, spune: 

— Că au copiii noştri cărţi de spun despre 
Ştefan-Vodă, şi e aşa de mîndru cînd îi asculţi 
cetind, — Doamne! 

Din sus vine încet convoiul de îngropare al 
unui copilaş. Preotul romîn ceteşte în limba 
noastră, dar prapurile le poartă în frunte Ru- 

îngropare de sat în Bucovina. 

soaice voinice şi rotofeie, grosolane, cu faţa 
moartă. Pe cînd clopotul cel mic, nou, prinde 
a chema copilul mort cu un copilăresc sunet, 
limpede, argintiu, aud oamenii vorbind despre 
moartea copilului. 

— Uite cum plîng ceilalţi copil de acasă. E! 
dac’a fost voia lui Dumnezeu. 

— Şi poate neîngrijirea oamenilor, zic eu. 

— Ce neîngrijire, Domnule; par’că asta ho¬ 
tărăşte ? Tot cum a vrut Dumnezeu! 

Aici vine o poveste lungă, din care se vede 
că nici în această privinţă oamenii de aici nu 
judecă mal bine decît cel de la noi. 

Pe din afară biserica se arată foarte frumos, 
în legătura contraforturilor sure cu muchile 
acoperişului de şindilă neagră, veche, în zbuc- 
nirea supţirateculuî turn cu ocniţe frumoase, 
care păstrează chiar, supt streşina unde se oplo¬ 
şesc cioarele, trei rîndurî de discuri smălţuite, 
albastre şi galbene. 

Fereştile, sînt mici şi uşa, laterală, obişnuită. 
Frumuseţa nu stă decît în proporţii, iar inte¬ 
resul în acele rotile de smalţ păstrate ca în 
nealtă biserică din Bucovina. înnuntru însă, 
în îngustul cuprins ce se împarte ’n pronaos 
şi naos, nu se mal păstrează nimic de însem¬ 
nătate. Şi aici părăsirea şi-a avut urmările, dar 
în dreapta stranelor se mal vede chipul lui 

Ştefan şi af Doamnei lui, Maria. Aceasta din 
urmă păstrează frumuseţa chipului ei plin, ro¬ 
tund, cu ochii mari negri, aşa cum se vede şi 
în zugrăveala de părete de la Voroneţ, pe cînd 
ctitorului celui mare un zugrav de ieri i-a adaus 
mustăţi plecate în jos şi o barbă hîdă, neagră. 

La intrarea satului s’a încins acum hora, care 
filfîie de departe albă, în mişcări line, întipărite 
de o armonie simplă. Lăutarii zbîrnîie din cobze 
şi scripce, şi strigările căpeteniei jocului se aud 
pănă la mine. Şi bărbaţii şi femeile sînt foarte 
frumoşi: care e Romîn şi care Rus, nu se prea 
poate deosebi în unitatea costumelor, împrumu¬ 
tate de la Romîni, şi multe căsătorii amestecate 
se vor fi puind la cale în asemenea prilejuri 
de hore ale Paştilor luminoase. 

Trăsura se urcă spre Satu-Mare, după ce a 
trecut de locul prundos unde Suceviţa se uneşte 
cu Suceava întPun freamăt vesel de argint. De-a 
lungul Sucevei mărite se întind răchiţile. în sat 
sînt Nemţi şi Romîni. Casele celor d’intîiu, mari, 
încăpătoare, de o gospodărie în care nimic nu 
lipseşte, au înrîurît pe ale sătenilor noştri, cari au 
avut ce să cîştige de la vecini ca aceştia. Legea 
însă, portul rămîn deosebite ; biserica româ¬ 
nească şi cea nemţească se înfruntă cu cruci 
altfel făcute, şi pe acelaşi drum mijlociu al sa¬ 
tului se primblă în amurgul de sărbătoare pă- 

lăria moale, răsfrîntă ungureşte, cojocelul şi 
cizmele, sucna şi fustele învoalte, catrinţa lingă 
hainele de tîrg, «nemţeşti». Nemţii de aici, Zip- 
serianî — Ţipseri, li zic ai noştri —, nu înţeleg 
prea bine nemţeasca din carte, dar bărbaţii 
totdeauna şi de cele mai multe ori femeile se 
pot înţelege orîcînd româneşte cu ai noştri. 

E sară acum. De pe ogoarele foarte bine 
lucrate, se întorc plugarii în haine de oraş, 
cu grapele, plugurile cu cai, căruţele înnalte. 
Cîte un «guten Tag» spus de supt pălăria verde 
şi neagră cu fundul înnalt îţi sună la ureche. 
Alţi lucrători ai cîmpuluî nu se văd, căci Romînii 
se bucură încă de odihna serbătorilor. Pe marea 
întindere a lanurilor e stăpînă liniştea nopţii 
bogată în stele, aşa de paşnică în această vale, 
încît nici un vîntişor nu clatină griul tînăr şi 
florile nouă. Ele aromesc bucuroase în văzduhul 
umed, care se face pe încetul, noapte de noapte, 
zi de zi, văzduhul iubirilor din Maiu. 

Ne urcăm spre Hadic. Birjarul — sau, ca să zic 
ca aici, fiacărul mieu — e de părere că în acest sat 
ar mai fi numai în parte Ungurii aduşi altă dată, 
cărora alţii, de alt neam, li-ar fi luat adesea locul, 
în adevăr însă nu sînt decît case lungi ungureşti, 
care se mîntuie cu şuri, grajduri şi hambare, săteni 
unguri bălani, cu nasul borchinos, genele albe 
şi mersul greoiu, copii cu faţa foarte galbenă, 

cari strigă cuvinte neobişnuite la garduri şi din 
desişurile de mărăcini. Pastorul ungur, ras, trece, 
cu mantia umflată şi larga pălărie neagră, zicînd 
cu multă amabilitate «bună-sara». Biserica mare, 
cu turnul ascuţit, alb, care se vede aşa de de¬ 
parte, e plină de scînteierea nesfîrşită a făcliilor 
de Paşti. Cete se întorc însă de la danţ tro¬ 
păind, ţiindu-se de mînă, arătîndu-şî aceiaşi bu¬ 
curie ca şi aî noştri şi în acelaşi chip. 

!• Spre tîrgul Siretiuluî. — Siretiul. 

încă odată, de vale, un pod, lung peste Si¬ 
retiul negru, şi apoi începe în noapte suişul 
încet, greu, obositor al unui şir de dealuri, cum 
n’au mai fost până acum, — dealuri fără păduri, 
fără sate, dealuri ciudate, rupte, scărmănate şi 
învălmăşite în tot felul, urîte dealuri fără umbră, 
fără răcoare şi poesie. Unde e înnălţimea de 
piatră curată, şuieratul de izvoare albe, aromirea 
de smirnă a brazilor, ca în cellalt colţ buco¬ 
vinean, în acel Apus care ni trimete Bistriţa mă¬ 
reaţă! Aici însă, din prăpăstii vin mirosuri grele, 
putrede sau acre: pare că un tăbăcar şi-ar fi în¬ 
tins pieile sau femei ar fi pus cînepa lor la muiat 
în ape. Sute, mii de broaşte, neobosite în mu- 
sica lor disciplinată, cîntă stelelor cîntărî de 
care ele nu sînt vrednice. E o întrecere nebună 
ca a paserilor ce cîntă pentru iubire. «Orac, 

Cataract al Bistriţei (în valea Colbului) (după «Monarcbia 
austro-ungară»). 

orac, ooarac, oooaarac», şi aşa mai departe. O 
Maiu, şi privighetorile şi aromele tale! Din 
stînga vîntul bate înlr’una, rece. 

Sîntem cu totul singuri, eu şi Rusnaeul mieu, 
Romîn bun pănă la socoteală şi pănă la bacşiş, 
om bun totdeauna. El n’a vrut să primească oas¬ 
peţi noî, cari-î dădeau cincizeci, şeîzecî de bani 
pentru un drum de două ceasuri, şi dintre cari 
unul, Evreu de baştină, nu se sfiise să răspundă 
la întrebarea mea dacă nu cumva ar fi Jidan : 
«Euer Hochwlirden, ich bin Christ», adecă: 
«înnalt Preasfinţia Ta, sînt creştin». Şi pe dru¬ 
mul de pe urcuş, şi pe calea împărătească ce-1 
taie de-a curmezişul, nu auzim alteva decît 
numai orăcăitul mlaştinelor. 

Sus, o lumină; apoi altele se revarsă asupra 
unui fund de vale, unei prăbuşiri a pămîntuluî 
lutos. 

Sînt iarăşi dealurile de lut, rîpile moi ale a- 
cesteî ţerî, care-mî apare nouă faţă de munţii 
împăduriţi de pănă acum. 

Siretiul: asta e Siretiul! 

Printre căsuţe mici cu lumini slabe. Se văd 
de la început semnele unei Jidovăriî mari. în 
piaţa centrală, pămînt bisericesc vîndut nu de 
demult de biserica Sf. Ioan, pentru ca să fie 
bursa de negoţ, neacoperită şi puţin măturată, 
a Evreilor, cîteva felinare fac să se vadă fa¬ 
ţade mar! galbene, noroiu şi paie. Trăsura se 

înfundă într’un gang, lîngă o crîşmă rău luminată, 
foarte plină de multe lighioane. E hanul. Chel¬ 
neri, slugi nicăirî, dar curtea murdară e bîcsită. 
de trăsuri deshămate, de cai cari ronţăie,— căci 
mîne e zi de tîrg. După un timp iese la iveală, 
o Evreică mare, frisată, în haine bătătoare la 
ochi, cu căutătura leneşă, o frumuseţă în Israel, 
şi iea buclucurile din trăsură. în odaia «no. 1», 
aşa cum e, se poate dormi. 

Uşor se vede Siretiul, destul de mic. Obiş¬ 
nuitele clădiri de administraţie, al treilea gim- 
nasiu german, pe lîngă acele din Suceava şi 
Rădăuţi, judecătorie măreaţă, notar evreu — şi 
ce-ar putea fi alta ? — cu faţadă grecească, 
veche. Sus, o biserică «nemţească», la care vin 
şi Ruteni uniţi sau, cum li se zice aici, «uniaţi». 
La cimitir, pe drumul către Sînt’ Onufrie, o 
biserică a Ruşilor pe cari şederea în satele 
noastre i-a făcut ortodocşi. Aici se ascultă astăzi 
slujba, şi e o harmalaie de oameni gătiţi... 

Şi la această biserică şi la celelalte, după o 
veche datină, în aceste zile de Paşti oricine are 
voie să tragă clopotele. Si lasă de nu le trag ; 
unul după altul, flăcăii, băietaniî şi copiii, îm¬ 
bătaţi de plăcerea acestui zgomot de aramă ră¬ 
sunătoare. Se luptă pentru un loc în clopotni¬ 
ţele de lemn sau de zid sau la sforile clopotelor 
dintr’un fel de .arcade înşirate lîngă biserică. 

ClopotEit.il de lemn, cu copil, în Bucovina. 

Bisericile noastre n’au slujbă astăzi. Cea din 
piaţă e o desăvîrşită clădire în stilul muntean 
dintre anii 1660 şi 1700, — ca Biserica dintr’un 
Lemn a Bucureştilor, sau clădirile Cantacuzinilor 
şi Brîncoveanuluî. Mult mai mult lungă decît în- 
naltă, cu două şiruri de ocniţe mal tot aşa de mari 
şi cu un brîuleţ la mijloc; pridvor cu arcadele 
deschise. Turnul e unul singur. înnuntru, unde 
totul s’a prefăcut, deschizîndu-se chiar tot zidul 
ce era între pronaos şi naos, nu se vede nicî-o 
inscripţie amintitoare, dar pietre de mormînt 
trimet la jumătatea d’intăiu a veacului al XVII-lea. 
Cînd se gîndeşte însă cineva că Ştefan Petri- 
ceicu a făcut lîngă Siretiu mănăstirea Sînt’ Onu- 
frie, e adus a crede că tot lui, de şi în Domnii 
aşa de scurte, i se datoreşte şi această prefacere 
şi mărire a unei vechi zidiri bisericeşti siretene. 

Troiţa, a doua biserică, e sus pe un deal. A 
fost reparată, şi nu s’a sfinţit încă. Arhitectul 
nou i-a dat podoabe roşii de cărămidă colţurată 
şi a mărit-o simţitor la altar. Dar toate acestea 
n’au putut schimba înfăţişarea ei de măruntă 
vechime, cu încăperea ei mică, uşa, fereştile 
goale de podoabe, turnuleţul. Localnicii văd 
într’însa o ctitorie a lui Sas-Vodă, care a fost 
înnainte de Bogdan, întemeietorul Moldovei. 

Căci Siretiul e unul din vechile oraşe ale 
Moldovei. Mergînd prin Baia, prin Volovăţ şi 

Rădăuţi, Domnia maramureşeană a lui Bogdan 
a ajuns aici înnainte poate de a se pogor! la 
Suceava. Margareta, zisă pe româneşte Muşata, 
mama lui Petru-Vodă, fira «Doamnă a Siretiuluî», 
şi, fiind catolică, ea ridică aici o mănăstire a 
Dominicanilor sau Predicatorilor, a călugărilor 
albi, puindu-I hramul Sfîntuluî Ioan. Deosebit 
de dînsa, era o biserică a episcopului catolic, 
aşezat aici prin silinţile regelui polon, şi la 
această biserică stăteau Franciscani, din tagma 
cărora făcea parte şi episcopul. 

Nici cincizeci de ani n’a ţinut însă cu ade¬ 
vărat această episcopie, întemeiată prin 1370. 
S’ar crede că Sf. Ioan de astăzi e pe locul ve¬ 
chiului lăcaş de închinare al catolicilor, dar oră¬ 
şenii spun că bisericile catolicilor de acum cinci 
sute de ani erau aiurea, şi anume acolo unde 
se află acum şcoala de fete. 

Siretiul era un minunat cuib de dealuri, lesne 
de apărat faţă de oricine. Pe un deal, Domnul 
îşi aşezase Tataril: acolo se zice încă Tatarcina 
sau Tătăraşiî, Tătărăşeniî; Şasea, de la care s’a luat 
poate legenda despre Sas-Vodă ca întemeietor, 
vine de bună samă de la Saşi, cari ar fi sosit aici 
din Baia, odată cu Domnia cea nouăa «Moldove¬ 
nilor» ; mal departe, Horodnicul pomeneşte în nu¬ 
mele său o cetate; Zamca, despre care scriu unii, 
nu mi s’a putut arăta însă; cuvîntul înseamnă 
«cetate», şi o cetate trebuie să fi fost, precum 

au fost ziduri, din care văd o frîntură, făcută din 
bolovani, între case. Cetatea n’a putut fi însă 
decît acolo unde se află şi astăzi micuţa Troiţă, 
în ea se poate vedea paraclisul ortodox al Dom¬ 
nului, care primise pe episcopul catolic, dar îşi 
ţinea tot legea lui cea veche. 


Tîrgul Siretiulul (după «Monarchia austro-ungar&»). 

E zi de tîrg în Siretiu — aici însă toţi zic as¬ 
tăzi Şirete, Şiretele, tîrgului şi rîului. Se vînd 
cai, vite, miei, produse, într’o mare învălmăşire 
de cojoace şi sumane. Purtătorii lor par toţi 
Romîni prin îmbrăcăminte. Dar uitîndu-te bine 
vezi multe feţe albe cu picăţeî, vezi plete bă¬ 
lane şi ochi albaştri fără viaţă şi scînteiere. De 

multe ori, de cele mai multe ori poate, se vor¬ 
beşte ruseşte. 

învăţaţii şi politicianil Rutenilor, ori cîte un 
Romîn aşa de bun ca d. Aurel Onciul, văd în 
aceşti Ruşi represintanţiî unul trecut vechiu cît 
Ştefan-cel-Mare măcar, şi al unul viitor de fe¬ 
ricită cucerire şi înlăturare a Romînilor din 
aceste părţi. «Şi cercul Siretelul e pierdut», spune 
suspinînd vre-un patriot, dintre acel ce oftează 
cu braţele încrucişate, bocindu-se că se pierde 
o bătălie, atunci cînd el au în mină încă arma 
bisericii, care e mal mult românească pănă acum, 
armele culturii, inteligenţii. Ţi se spune de Te- 
reblecea, satul din apropiere, unde cutare bătrîn 
ar fi apucat numai Romînî, pe cînd acum n’ar 
mal fi decît Ruşi cari nu ştiu româneşte. Şi 
tînguirile se mîntuie cu această osîndă pe care 
noi înşine o rostim asupra noastră: «E, noi ne 
ducem», parafrasă a cunoscutei păreri date de 
un German duşman al nostru, funcţionar în 
această Bucovină : «în cincizeci de anî nu vor 
mal fi Romînî în Bucovina». 

De fapt, vechil Slavi din aceste părţi, de la 
cari vin toate aceste nume în ăuţi (= owce ), 
aceia s’au topit de mult în mijlocul nostru. Ruşii 
aceştia , ce se văd astăzi au fost aduşi însă din 
Galiţia, sau sînt o scursoare a curentului de 
acolo. Ruşi îl arată faţa şi trecutul; rare ori vezi 
printre el mîndra faţă oacheşă a Romînilor. Ru- 

tenisarea nu poate să vie decît de la un număr 
strivitor de mare al străinilor, aşezat în vre-un 
sat cu puţini Romînî băştinaşi. Aşa e peste Prut, 
aici însă—nu. Romîniî vor vorbi româneşte şi Ru¬ 
tenii ruseşte; Austriacii cari scriu numai «Seret», 
cu buchi, pe gara oraşului Siretiu, vor sprijini pe 
aceşti din urmă, iar ceia ce va hotărî vor fi condi¬ 
ţiile politice viitoare ale Bucovinei, cînd proviso- 
ratul austriac va înceta. Ţarul Rusiei va fi de sigur 
recunoscător pentru că i s’au răsădit Ruşi, Re¬ 
gele României, mai puţin *. 

Nici unul, nici altul nu vor fi însă recunoscă¬ 
tori pentru încuibarea temeinică a Evreilor. Nu 
se poate spune cît sînt de mulţi, şi în zilele de 
tîrg ei par şi mai mulţi de cît sînt, atîta ţipă 
şi se zbat. Unul a luat suptsuoară un miel din 
doi pe cari vrea să-î cumpere şi nu se înţelege 
din preţ; omul aleargă după dînsul cu cellalt. 
Cînd nu mă mai pot înţelege cu Rusul mieu, 
căruia i s’a îmbolnăvit un cal de atîta bătaie cu 
biciul şi cu codirişca, şi care nu vrea să mă 
mai ducă la Storojineţ, se face un întreg teatru 

1 Ceia ce e maî răii şi nu poate să maî fie îngăduit 
e că treî judeţe din Moldova-de-sus a& şi sate ruseşti, 
în Dorohoiii sînt patru, iar Tureatca e desăvîrşit rusească. 
Ce fac învăţătorii, ce fac preoţii acolo, ce fac primarii? 
Cum de se îngăduie a se vorbi limba celor maî mari 
duşmani ai noştri pe pămîntul României libere ? 

de Jidani, Dintre ascultători se desface unul 
negricios, care-şi piaptănă barba cu mina şi 
înnaintează cu atîta vrednicie, ca şi cum ar avea 
să ţie o predică. 

— Preaslînţite, d-ta nu te poţi înţelege cu 
birjarul (Fiakermann). 

— Nu mă pot înţelege, dar d-ta ce ai cu asta? 

— Va să zică nu te poţi înţelege. Ştii ce e 
bine ? 

— Ce? 

— El să se ducă şi să mă iei pe mine. Ori¬ 
unde merg, cu orice preţ. 

— N’am nevoie. 

Acuma, unul roşcat, cu barba în ţurţuri, ghion¬ 
teşte pe cel d’intăiu şi iese în faţă. 

— Să nu-1 credeţi, e un înşelător. Dacă mă 
luaţi pe mine... 

— Lasă-mă ’n pace şi dute de-aici. 

Un al treilea s’a răzimat într’un cot de tră¬ 
sură şi se uită la mine.... 

— D-ta să-ţi ieai mîna de-acolo! 

— Şi de ce ? 

— Fiindcă nu-ţi dau voie eu s’o ţii. 

— Aşa? Dar Fiakermann e din Rădăuţi şi 
eu tot din Rădăuţi. 

— Mă, du-te de-acolo. 

Şi atunci vine un al patrulea, care-1 spurcă 
răpede jidoveşte şi-l dă într’o parte. Cine ştie 
ce ar vrea să-mi mai spună şi ăsta, care n’are 

nici barba lungă, nicî perciunii deplini, dar bir¬ 
jarul pleacă. 

Unul se suie însă — va să zică al cincilea — 
pe capră dintr’o singură săritură, se uită sfios 
la Fiakermann, apoî se întoarce iute la mine şi 
rîde ca o maimuţă. Un rîs în care se amestecă 
rugăminte, nesiguranţă, frică. 

— Eu nu te ieau, zice birjarul. 

— Nicî eu. 

Maimuţa roşcată se uită la birjar, încă odată 
la mine, sare jos, se maî uită odată la mine, şi 
peste o clipă el se zbate ca argintul viu la 
o tîrguială. Ciudat neam! 

Vine într’un sat bucovinean, calic lipit pămîn- 
tuluî, înfăşurat într’un caftan galben-verziu, cu 
bărbuţa rară de tinereţă, cu perciunii unşi, lungi, 
strălucitori. Iea cu chirie cea maî rea cocioabă, 
dar în faţă, şi din cîţîva florini ce are la sufle¬ 
tul lui înşiră la fereastă cîteva pacuri de tutun, 
chibrituri, o legătură de covrigi; el pune la ră¬ 
coare un butoiaş dfn cel maî prost rachiu, otravă 
curată. Apoi stă şi aşteaptă. 

Astăzi cumpără unul la el, mîne mai mulţi, 
poimîni are circiumă în regulă, gazdă, han ; el 
împrumută cu camătă pe oricine are o nevoie 
sau un păcat. îndată are şi legături cu Cîrmuirea, 
dă bani dregătorilor celor mici, li găseşte femei, 
li face toate slujbele. Ajunge el însuşi un fel 
de funcţionar. La judecăţi cu oamenii e sigur. 

Poate ajunge el însuşi vornic, şi pune tot pe ai 
lui în Consiliu. Iea nevastă cu zestre, cît de 
mică, îi rade părul, o îmbracă şese zile din săp- 
tămînă în zdrenţe şi a şeptea o împodobeşte cu 
mătăsuri şi juvaere, pentru odihna lui Dum¬ 
nezeu şi priveala oamenilor. Face cîte un copil 
pe an, iî pare răâ că nu s’a găsit mijlocul de 
a face unul pe lună. încetul pe încetul mai 
chiamă şi pe alţii, pănă se fac cîte douăzeci de 
familii pe sat. Acesta e atunci al lor. 

Dar cel mai bogat, descălecătorul, nu va 
mucezi aici, unde nu sînt afaceri pentru un 
om cu însuşirile şi experienţa lui. De ce vornic 
la sat cînd poate fi fruntaş la tîrg, om mare la 
Cernăuţi, baron la Viena ? Astfel se înnalţă bi¬ 
ruitorul. Generaţia a doua dă advocaţi, medici, 
politician!, funcţionari. Taie perciunii, merge la 
templu şi face în scris şi în vorbă pe omul 
scăpat de prejudecăţi, pe Freisinniger. 

Chiar în satele nemţeşti, ungureşti, Evreul e 
la mijloc, în jurul lui se învîrt toate. în toată 
Bucovina ce am cutreierat, am văzut numai doi 
cîrciumari romîni, cărora ar fi trebuit să li în¬ 
semn numele. Pe unul ţin minte că-1 chema 
Agapie. 

O Agapie ce vei face tu între atîţia Leiseri 
şi Moseşi şi Israeli şi Schulemi şi Meschulemi... 

în gimnasii, cei mai mulţi şcolari sînt Evrei. 
Ei învaţă totdeauna bine, rare ori foarte bine. 

De ce să nu facă şi aici puţină economie, dacă 
se poate ? învăţaţii evrei, cei mai mari, nu fac 
oare cea mai mare economie cu munca pregă¬ 
titoare şi cu silinţa gîndirii către adevăr ? Pri¬ 
sosul e un nărav al creştinilor; prisosul bun, 
darnic, — jertfa. Ei nu-1 fac şi nu-1 înţeleg. Tot 
aşa de puţin înţeleg ei cum creştinul se lasă 
robit de frumuseţă, de bine, de ideal. Evreii nu 
se amorezează nebuni, nu se ucid din dragoste 
(dar se ucid cînd sînt ruinaţi şi s’au deprins cu 
binele). Ei nu fac crime, nu fură. Nu sînt printre 
dînşii nici oameni răi, nici buni, nici nebuni, 
nici cuminţi pentru altceva decît interesul lor. 
Ei sînt Iesuiţii banului, ai cîştigului. Banca, 
riscul cel mare, lupta cu milioanele e ţînta din 
urmă a bietului Jidan sărac din sate. 

Pentru ca să se atingă acest scop, putinţa de 
a se scălda în afacerile cele mai mari, se chel¬ 
tuieşte o muncă, o încordare a gîndului, o în- 
frînare de toate zilele care sînt fără păreche. 
însă cu atîta nu se face o rasă superioară, ci 
rase superioare sînt acelea care-şi pot da su¬ 
fletul pentru ceva şi pot astfel cîştiga ceva mai 
mult pentru omenire. Şi ei au dat oamenilor 
numai, de de mult, o lege, care se îndrepta îm¬ 
potriva temeiurilor vechi ale iudaismului, împo¬ 
triva dogmei poporului ales, o lege pe care ei 
aii prigonit-o, au răspins-o, pe care n’o recu¬ 
nosc şi o despreţuiesc şi pănă astăzi. 

2. O raită peste hotar: Mihăileniî. 

Plec cu trăsura la Mihăileni, care e de tot 
aproape. Voiu vedea încă o trecătoare a gra¬ 
niţei spre România. 

Abia ai ieşit din Siretiu, şi o perdea de co¬ 
paci de apă vădeşte în vale rîul cel lat de la 
care oraşul îşi iea numele. Prelingînd trunchiu¬ 
rile sucite, schiloade ale sălciilor, pînza albastră 
de apă vine lin pe prundul negru, — apă de 
munte încă în aceste părţi, dacă nu se ţine în 
samă iuţeala scăzută pe albia fără povîrniş. E 
de cîteva zile aici o căldură care arde la amiazi, 
răsfrîngîndu-se din gropile de lut. Ici şi colo se 
ridică ostroavele de pietriş. Apa n’ajunge mai 
departe decît capătul de sus al roţilor. 

Cellalt mal e tot austriac, căci răşluirea s’a 
făcut cu multă pricepere, aşa încît să fie co¬ 
tropită toată valea roditoare. Şi dincolo sînt şo¬ 
selele bune, casele temeinice, sătenii bine îm¬ 
brăcaţi şi încălţaţi. 

Mihăileniî se văd în faţă, risipiţi pe deal, către 
valea Siretiuluî. Copereminte multe de şindilă 
sură, cîteva case mari albe, trei biserici urcîn- 
du-se spre culme. Pănă în preajma lor chiar, 
pămîntul e al Austriei, şi linia de sălcii care se 
vede, e numai un hotar de moşie, fără însem¬ 
nătate, pe cînd graniţa se taie aiurea. 

N. lorga . — Neamul românesc (n Bucovina , 13 

Iat’o. Două case de vamă, o barieră galbenă- 
neagră, un pod tricolor peste o rîpă care se 
chiamă Molniţa, pîrău păcătos care abia dacă 
poate sluji iarna pentru slujba Bobotezei. Ba¬ 
rieră tricoloră închisă. Un soldat fără mondir, 
cu bonetă se vede trecînd; departe se înnalţă 
uu steag, un steag deznădăjduit, care flutură, 
chiamă. 

Ca orî-unde, funcţionarii noştri sînt oameni 
prietenoşi, foarte deosebiţi, în bine şi în rău, 
de vecinii lor ţapeni; n’au nici-o uniformă şi 
nici-un ifos. Ei primesc bucuros să deschidă 
bariera, care stă lăcătuită de obiceiu între ceasu¬ 
rile 12 şi 2. 

O stradă se deschide: «Carol I-iu». Întîiu case 
bunişoare sau părăsite, dărîmate. Apoi cîteva 
clădiri curăţele: farmacie, jandarmerie; la o parte 
o şcoală foarte bună. Biserica e mare, într’o 
grădiniţă, lîngă grădina publică. Are brazi şi 
felinare. Pentru a cinsti învierea s’au pus che¬ 
nare de brad la uşă şi steguleţe în toate părţile. 
Cine a împodobit aşa, nu s’a gîndit că poate să 
vadă şi să laude trecătorul, şi e în această găteală 
românească ceva care înduioşează. Rădăuţeanul 
mieu găseşte că aici în acest tîrguşor de gra¬ 
niţă e curat şi bine. Şi el ar vrea să vie în Ro¬ 
mânia, să ducă pe boieri cu caii, pentru bac¬ 
şişuri bune. 

Acum însă priveliştea se schimbă. Evreimea 

stă la iveală înnaintea tărăbilor joase, spurcate, 
pe care se zice totuşi că un foc le-ar fi schim¬ 
bat în mai bine. Mihăilenii, din cari întemeie¬ 
torul şi botezătorul lor, Mihaî-Vodă Sturdza, a 
înţeles să facă nodul de căpetenie între Buco¬ 
vina şi Moldova, puind în el capătul şoselei 
Siretiuluî, Mihăilenii sînt în decăderea cea ma 
deplină, pe cînd drumul cel mare spre Apus 
merge pe la Burdujeni. Oprirea prin măsuri 
veterinare a exportului de vite a fost încă o 
lovitură pentru tîrguşorul evreiesc de către Si- 
retiu. Se mai vinde doar porumb pentru Buco¬ 
vina, iar anul acesta nu se mai vinde nici atîta. 
Jidănăria stă fără nici-o treabă în prăfoasa amiază; 
trupuri trîntite, tologite, în toate părţile ; copii 
cari se zvîrcolesc în murdării. Noroc că această 
grozăvie asiatică, de care sînt adînc ruşinat, nu 
ţine mult, şi capătul tîrguluî se atinge răpede, 
începînd iarăşi cîmpul luminos de verde. 

«Fiecare ţară are Evreii ce merită», a zis cineva 
al cărui interes era să creadă astfel. «Fiecare 
ţară se poartă cu Evreii săi cum merită ei», 
trebuie să fie răspunsul. Cît merită însă această 
păcătoasă calicime leneşă, care spurcă ţara pe 
care o locuieşte? 

îngrozit de înfăţişarea acestui colţişor al ţerii 
mele, caut un adăpost, un păhar de apă rece, 
la preotul bisericii frumoase şi împodobite. E un 

biet bătrîn bun, care sîsîieşte; e plin de bună¬ 
voinţă şi cu stîngăcia luî de văduvoiu el caută 
să-mî gătească pe o tablă ceva pască, cozonac 
şi vin. 

Casa luî face în adevăr plăcere, ca şi locuin- 
ţile celor opt, adecă numai opt familii româ¬ 
neşti care locuiesc, afară de ţeraniî din deal, 
Mihăileniî. Nicî-un colţişor de murdărie, precum 
jos la Evrei nu e un colţişor curat. Grădină, 
flori, oale de maşcat şi de gheranic, cerdac al¬ 
bastru, plin de umbră, odăi răcoroase cu scoarţe 
şi divane, cu fotografii ale familiei — părintele are 
un fiu medic, care face studii speciale în Apus 
şi e însurat cu o fată de negustor bogat din Bu¬ 
cureşti —, cîteva cărţi bine rînduite, tablouri pa¬ 
triotice vechi. E o mare tăcere bună în aceste 
încăperi primitoare, şi din odaia cea mare aud 
cum oaspetele mieu găteşte tablaua cu cozo¬ 
nacul, pasca şi vinul. 

El a înştiinţat pe primar, şi iată-1. E un to¬ 
varăş al mieu de şcoală, de clasă şi de internat, 
pe care de mult timp îl pierdusem din ochi. De 
atunci a învăţat dreptul, a fost numit magistrat 
aice, a rămas ca advocat, a făcut politică şi 
schimbarea din urmă i-a adus primăria. E însurat 
cu învăţătoarea, are trei copii frumoşi, casa lui, 
frumoasă cît se poate, capital strîns şi ar fi gata 
să iea în arendă moara de lîngă hotar sau vre-o 
moşie. 

Dar aici întîmpină piedeca de care se sfarmă 
în aceste părţi toate silinţile noastre: puterea 
celor trei Fischereştî, Mochi, Calman şi Froim, 
stăpînii acestui colţ dorohoian. Toate moşiile 
sînt ale lor, împănate şi cîrmuite de Evrei. Pe 
încetul, lumea pleacă din Mihăileni,unde se poate 
muri de foame fără voia lui Fischer Mochi, Cal¬ 
man sau Froim, regi în acest unghiu din rega¬ 
tul României. 

— O să vie vremea de n’o să putem face 
consiliul comunal dintre Romîni. 

* 

Spre sară sînt iarăşi în Siretiu. Mă fură de 
la hanul evreiesc părintele Dlujanschi, în care 
găsesc cu bucurie un fost şcolar al Şcolii Nor¬ 
male Superioare din Bucureşti, care păstrează 
încă o bună amintire despre România. Aici a 
fost ajutat şi sprijinit de însuşi Vasile Alecsandri, 
ale cărui scrisori le păstrează încă preotul şi 
profesorul de gimnasiu siretean. Am văzut cî- 
teva dintre ele, scrise cu o bunăvoinţă îndato¬ 
ritoare. Părintele Dlujanschi a fost şi la Mirceştî, 
şi el îmi vorbeşte de sălaşul poetului, lîngă cuşca 
turturelelor, în lunca de la Mirceştî, loc iubit 
unde acum îi stă şi mormîntul. Din spusele pă¬ 
rintelui, Alecsandri apare ca un gospodar cam 
lăsător în voie, adevărata cîrmuitoare a moşiei 
fiind Doamna Paulina Alecsandri. 

La masă am ca tovarăşă pe o doamnă, care 
se zice Unguroaică, dar e unită , crescută totuşi 
în Rusia şi măritată acum cu un funcţionar aus¬ 
triac care face politica neamului său rutenesc. 
întâia oară aud o laudă şi apărare a Rusiei, fă¬ 
cute cu căldură şi fără interes, într’o combatere 
îmblînzită de un zîmbet. 

De cu sară pănă dimineaţă broaştele orăcăie 
în gîrle şi bălţi, musică de primăvară a tîrgului 
de Evrei. 

Odată erau şi Armeni în Siretiu ca şi în Su¬ 
ceava şi în multe alte locuri. Acuma se mai 
ceteşte numai pe o dugheniţă din sus numele 
Burdeştilor, bogaţi Armeni de viţă veche. încolo. 
Evreii sînt stăpîni. Am băgat de seamă că şi 
în satele nemţeşti, ei ţin negoţul, lăsînd creşti¬ 
nilor numai meşteşugurile (în Moldova noastră, 
ei le au şi pe acestea). La noi Armenii se văd 
tot aşa de puţini ca negustori în locuri unde 
ei au avut aşezări vestite, ca Botoşanii şi Ro¬ 
manul. 

1. Spre Cernăuţi. — Cernăuţii. 

Părăsesc Siretiul a doua zi, la şase. Trăsura 
mă duce la gară pe lingă un cimitir părăsit, pe 
un deal în care se apleacă jalnice pietre cu pi¬ 
sanii evreieşti sau armene. 

Un tren-tramvaiu se tîrăşte pănă la Hliboca. 
Linia se desfăşură pe întinderi verzi, atingînd 
Tereblecea şi încă un sat mare. 

Gara Hliboca e plină de lume de tot felul, 
mai mult Evrei şi funcţionari însă. într’un colţ, 
o femeie naltă, slabă, cu ochii albaştri stinşi şi 
faţa tăiată de zbîrcituri vorbeşte cu un Rutean 
deşirat, în suman cafeniu, pe cînd un Romîn 
cu pălărie neagră, năcăjit, dar fără glas, stă de-o 
parte. Cînd Rusul se duce, mă apropiiu de Ro- 
mînul mut şi de acea femeie de ţară cu ochi 
şterşi, care vorbeşte de o potrivă de uşor trei 
limbi: româneşte, nemţeşte şi ruteneşte. 

— Eu, cum ţi-am spus, — zice ea, ca şi cum 
ar vorbi de cine ştie ce mărunţiş al zilei, — eu 
ţin la altul şi merg după el şi la capătul pă- 
mîntulul. Ce mi-e mie de consistoriu ? Tot tre¬ 
buie să mă despartă. Altfel merg pănă la Viena, 
la împăratul. 

Romînul pufăie din ţigară, pe cînd Rusca 
zbîrcită îî dă înnainte aşa: 

— Am să spun tot, tot. Că mă goneşti, şi mă 
baţi, şi dai cu bolovanii după mine, şi sal cu 
cuţitul ca să mă ucizi. Tot am să spun. 

El mîrîie ceva neînţeles. 

— Ce-o să spui? EI spune! Că mă ţin cu 
altul? EI da, uite mă ţin. 

AI zice că va fi un omor. Nu, omul se uită 
Ja fumul luleliî, foarte tăcut. Şi mă gîndesc şi 
la ce mi s’a spus despre fetele acelea din sate 
româneşti supuse unei Cîrmuirî înnaintate, care 
au mal fiecare cîte un copil, doi, pe aici lîngă 
apa Siretiulul, şi care ajung să se mărite. Lip- 
siau doar astfel de păcătoşenii încă... 

Pînă la Hliboca, drumul mersese pe o în¬ 
tindere netedă; de aici înnainte spre Cernăuţi 
el străbate valea Derehluiuluî, minunat de verde, 
şi încă odată văd dealurile prăpăstuite care de¬ 
osebesc Ţinutul Siretiulul. Dar aici ele se îm- 
blînzesc pe încetul, văile se sapă mal lin, cos¬ 
tişele se suie mal de o potrivă, o rînduială stă- 

pîneşte mişcările de aşezare ale pămîntuluî. După 
Cuciurul-Mare, la care acceleratul nu se opreşte 
— sat în care limba noastră s’a pierdut, cum 
de aici înainte se întîmplă în cele mai multe 
locuri —, încep să se vadă casele Cernăuţilor, 
întăiu, căsuţele cu ferestuici şi copereminte de 
lemn ale oricărei vechi aşezări moldoveneşti, 
apoi clădiri mai mari, din ziua de astăzi. O gară 
gălbuie, cojită, rău zidită şi prost ţinută, o gară 
ca pentru un oraş evreiesc, — mai bine de jumă¬ 
tate din ceî 60.000 de locuitori aî Cernăuţilor, 
deci vre-o 40.000, sînt în adevăr Evrei. Evrei 
de tot felul: habotnic! cu peisăh şi caftan de 
«pielea dracului», cari ţin cîte o dughiană prin 
mahalale şi străbat ţara cîte zece într’o căruţă 
cu un cal care-şî schimbă forma, făcînd un gît 
ca de girafă, de mult ce trage la deal; cetăţeni 
austriac! cari se îmbracă nemţeşte ca oricine; 
bancher! cu burta scoasă înnainte; Jidănaşî din 
slujbe şi din profesiile libere, cu ochelari prinşi 
pe nas, cilindru strălucitor, gulere foarte înnalte 
şi haine negre ; oameni mari cari calcă împă¬ 
răteşte, vorbesc tare şi văd toate lucrurile jos, 
jos, ca printr’o ceaţă de mîndrie. 

Ceilalţi locuitori sînt culeşi din toate neamu¬ 
rile. Foarte mulţi «Austriaci», adecă funcţionari, 
şi fel de fel de oameni în legătură cu Statul: 
Germani, Poloni şi ce mai vrei! Meşteşugari 

nemţi. Rutenime săracă şi, pe la margine, Ro- 
mîni, cari nu sînt mai bogaţi. 

Cum vii de la gară, vezi în suişul greu de pe 
dealul înnalt de lut case mai mult murdare, în 
care se oploşeşte Jidovime. Pănă tîrziâ noaptea 
însă, sună bicele şi vuiesc strigătele de îndemnare a 
mîrţoagelor. Nici-odată speţa cailor n’a suferit 
o mai straşnică mucenicie decît aici, din partea 
harabagiilor cu perciuni, cari urcă greutăţi mari 
de mărfuri cu cîte o gloabă-două. Primăria — pri¬ 
marul e evreu, ca şi în Siretiu, unde însă gar¬ 
diştii sînt Romînî şi Nemţi —, Primăria s’a în¬ 
duioşat şi a prins pe un părete de la Poliţie un afiş 
plîngător, prin care caută să îmblînzească su¬ 
fletele «locuitorilor bucovineni» pentru dobitoa¬ 
cele lor (afişul zice pe nemţeşte), iar unde în¬ 
cepe suişul, se vede o tablă în trei limbi sfătuind 
cruţarea cailor. Nu se prevede însă nici-un cîş- 
tig pentru cine va urma povaţa, aşa încît bir¬ 
jarii şi harabagiii «cruţă» numai în unele caşuri, 
cînd duc numai un călător, cînd suie puţine lăzi 
şi cînd nu e noroiu, — adecă mai nicî-odată. 

Pănă mai ieri Cernăuţii puteau să fie vestiţi 
pentru noroiul, lapoviţa şi cleiul lor. Dacă ieşiaî din 
casă pe vremi ploioase, erai sigur că te vei în¬ 
toarce murdărit şi stropit de sus pănă jos. Şi 
astăzi stradele sînt numai şoseluite, dar mi s’a 
părut că, mulţămită soarelui din April, şose- 
lele-strade sînt mai bine ţinute decît în alţi ani. 

Şi localnicii au ajuns să creadă aceasta. Prin 
urmare tot trebuie să fie ceva adevărat. Şoseaua 
e mărgenită de trotoare de piatră, unde ele sînt. 

Şi iarăşi acest dumnezeiesc soare de curăţie 
şi lumină înnălbeşte şi aureşte tot oraşul, care 
nici-odată nu mi s’a părut mai bine decît acuma. 
Pot zice: mai frumos? Două stradeîn lung, din¬ 
tre care una se chiamă şi aici «Herrengasse», 
strada «domnilor» celor noi, au clădiri înnalte, 
de oraş mare, unele din ele chiar în stilul Seces- 
sion, cu care tinerii architecţi ai Austriei aii în¬ 
zestrat omenirea contimporană. Se vede o Pri¬ 
mărie mare, două-trei oţele aproape luxoase, cîteva 
grădini, o biserică centrală, cu cupolele mari um¬ 
flate, răsărind din verdeaţă, apoi o sinagogă, care 
nu se lasă mai pe jos. Dacă mergi pănă în fund, 
vei găsi o statuie a zeiţii cîrmuitoare, Austria, 
care se ascunde într’un maidan, cînd numai 
o cruce de piatră împodobeşte piaţa cea mare, 
în care, înnaintea Primăriei, fierbe vînzarea ţera- 
nilor ruşi şi isteţimea vicleană a precupeţilor 
cu caftane, în harmalaia şi harhătul tuturor lim¬ 
bilor, căci gospodine de tot neamul străbat, în 
costum simplu, mulţimea pentru a-şi face ele în¬ 
seşi cumpărăturile de dimineaţă. în sfîrşit, la 
margine, se ridică o lungă clădire roşietecă-găl- 
buie, cu faţada străbătută de multe fereşti, cu 
zimţi şi crestături sus. Nimărui nu i-ar trece prin 
minte la ce slujeşte anume această greoaie îngră- 

mădire, fără gust: stilul gotic al unor amănunte 
se împărechiazâ ciudat cu cel palestinian al altora, 
aşa încît e de fapt un stil... sinagotic, şi nu te-ai 
mira dacă aici s’ar aduce închinăciune Dum¬ 
nezeului singuratic şi întunecat, Dumnezeului 
unui singur neam. De fapt, însă aşa ceva, fără 



Mitropolia veche din Cernăuţi (după «Monarchia austro-ungarâ»). 


biserică, fără împrejmuire religioasă, e palatul 
Mitropolitului. 

Cînd Austria a luat Bucovina, ea a găsit aici 
un episcop de Rădăuţi, supus Mitropolitului Mol¬ 
dovei. Aşa ceva era însă umilitor şi primejdios. 
Episcopul fu despărţit de chiriarhul său, luat de 
la Rădăuţi, unde se aşeză herghelia, şi dus în 
capitala cea nouă a Cernăuţilor, cu titlul de Mi¬ 
tropolit neatîrnat. Ca să fie rostul lui mai stră- 

lucit, i s’a dat şi numele de arhipăstor al depăr¬ 
tatei Dalmaţiî, de limbă slavă. Mal dăunăzl se 
întemeiase din nou pentru Mitropolitul de astăzi, 
P. S. S. Vladimir de Repta, fost profesor la Uni¬ 
versitate, bătrîn frumos şi blînd, sfios şi nehotărît, 
vechea episcopie de Rădăuţi, dar, de cînd titularul 
ei a luat Mitropolia, nu s’a maî numit altul. 

Aici în acest palat, care trebuie socotit fru¬ 
mos fiindcă a ţinut atîţia bani şi e aşa de bogat 
mobilat şi zugrăvit, stă deci prelatul, care cores¬ 
punde din cînd în cînd cu Dalmaţia, iar în Bu¬ 
covina face ce hotărăşte consistoriul şi ce impune 
Cîrmuirea. Om ar trebui să fie acela care ar şti 
ce se cuvine să facă într’o situaţie în care totul 
e nelămurit, încurcat şi dezbătut! Ce drepturi are 
Statul ? Pe toate, suspină Mitropolitul de astăzi. 
Nicî-unul, ar putea spune un Mitropolit de mîne, 
rămînînd să dovedească aceasta prin fapte. Ce 
e Biserica, ortodoxă sau naţională ? Naţională, 
spun Romîniî cu iubire de neam, cari n’au uitat 
trecutul şi nu încep a număra de la anul 1775, 
sfîrşit al barbariei moldoveneşti şi început al ci- 
vilisaţieî; ortodoxă, spun consilierii ruteni din 
consistoriii, preoţii ruteni, teologii ruteni, agita¬ 
torii ruteni, cari caută să întemeieze bine Bise¬ 
rica unită la hotarul de spre Rusia, iar în lăun- 
tru socot că poate sluji maî mult pravoslavia. 
Şi pentru aceasta, neputînd impune liturghia ru- 
teană pretutindeni, el cer despărţirea de Ro- 

mînî, întemeierea unei Biserici îndoite, de două 
limbi, care să împartă totul: parochiile, locurile 
bisericeşti de sus — de sigur că ar veni astfel 
şi o alternare a naţionalităţii Mitropolitului, cînd 
Romîn, cînd Rutean,—ba chiar mănăstirile, lăca¬ 
şurile de odihnă ale Domnilor noştri, de unde 
s’ar zvîrli cărţile româneşti şi nici-un cuvînt ro¬ 
mânesc n’ar flutura de-asupra mormintelor ace¬ 
lora cari au purtat coroana Moldovei. Lupta e 
de fiecare zi, duşmanii noştri nu-şî pierd nici-o 
clipă din vedere scopul pe care-1 urmăresc. Şi 
la spatele lor stă Cîrmuirea, care tace şi face 
pentru a dezrădăcina Moldovenia din Bucovina. 

în altă parte, două frumoase clădiri sînt Uni¬ 
versitatea — căreia i se va face alt palat însă, 
anume, mai mare—şi laboratoriile Universităţii. 
Universitatea din Cernăuţi a fost întemeiată a- 
cum treizeci de ani pentru a sărbători prin- 
tr’o faptă trainică împlinirea a o sută de ani de 
la smulgerea Bucovinei. S’a mărturisit la ser¬ 
bare că scopul nu e altul de cît să se răspîn- 
dească astfel cultura germană. Ba încă, printr’o 
atenţie amabilă faţă de noi, — barbarii de peste 
Molniţa, — s’a adaos de unii că această cultură 
trebuie dusă biruitoare, cu tradiţiile şi limba ei, 
departe, hăt departe spre Răsărit, spre «Orient.» 

înnalta şcoală are o Facultate de filosofie, una 
de drept şi o a treia de teologie. în cea d’intăiu 

N, Iorga . — Neantul românesc (n Bucovina . 14 

se formează acel cari au să iea locurile cele de sus 
în învăţămîntul bucovinean, a doua dă funcţio¬ 
narii ţării, a treia tinde să înzestreze toate pa¬ 
rohiile cu preoţi de o deosebită învăţătură, tri- 
meţînd la sate doctorii săi în teologie. 

Cei ce au interes pentru aceasta, încarcă de 
laude Universitatea din Cernăuţi. Cei mai mulţi 
Bucovineni — înţeleg Romînî din Bucovina — 
sînt foarte mulţămiţî de dînsa, şi o cred cu mult 
superioară Universităţilor pe care şi le-au putut 
înjgheba Romînii din România liberă. Eram 
odată la o masă într’o mănăstire, cînd cineva 
din ai casei veni să şoptească la urechea egu¬ 
menului că a sosit un profesor al Universităţii 
din Cernăuţi, în excursie. Eu fusesem primit 
bine, de sigur, dar ca un om cum mai sînt şi 
alţii ; acuma se vedea însă că-şi va face intrarea 
o fiinţă de o esenţă superioară. Convorbirile se 
opriră, limba germană stăpîni masa; ochii se 
aţintiră asupra acestui oaspete. Era un erudit 
stîngaciu, cu gesturile de catedră şi vorba de 
prelegere, un erudit încă la începutul carierei 
sale. Ca unul ce am făcut toate şcolile ţerii 
mele şi ale Apusului, care lucrez mai mult decît 
alţii şi poate nu mai rău decît dînşiî, ca unul 
care mă bucur că pot stăpîni cîmpul ştiinţiî 
mele, n’am rămas uimit înnaintea străinului, care 
lăsă să cadă cu oarecare sfială cuvîntul de ccol- 
lega». Nu ştiu, poate mă înşel — şi cer să fiu 

iertat atuncea —, dar mi s’a părut că această 
purtare a mea punea oarecum în mirare. Cum, 
adecă acesta din România se crede de o po¬ 
trivă cu «profesorul» cel adevărat şi temeinic, 
cu profesorul din Cernăuţi? 

Universitatea Bucovinei are însă multe scă¬ 
deri. Nu vorbesc de Facultatea de drept, unde 
Austria-şî coace funcţionarii cari-î trebuie şi 
mai mulţi avocaţi evrei decît are nevoie teri- 

» i i 

şoara. Am in vedere însă Facultăţile filosofică 
şi teologică. 

O Universitate trebuie să aibă o coloare, mai 
ales în astfel de locuri. Care e coloarea, nuanţa 
Universităţii acesteia? E germană, germană ca 
la Graz, germană ca la Innsbruck. Cei mai mulţi 
profesori sînt Germani sau Germano-Jidanî, afară 
de cîţîva Romînî şi Ruteni la teologie sau la 
catedrele de limbile şi literaturile romînă (I. 
Sbiera) şi ruteană (agitatorul Smal-Stocki, Ga- 
liţian şi Evreu botezat, mult mai mult agitator 
decît profesor). Deci această Universitate n’are 
o coloare bucovineană, care ar fi îndreptăţirea 
eî cea bună şi adevărată. 

Şi aşa sînt lucrurile că n’o poate avea. Nici 
naţionalism german nu poate ieşi dintr’însa, 
fiindcă el nu place de loc Cîrmuirii, şi fiindcă 
are urmări antisemite de care se turbură Jidanii. 
Aceştia sînt cei mai mulţi, cu mult cei mai 

mulţi; ei dau tonul, şi astfel Universitatea e de 
fapt o Universitate austriacă pentru Evrei, afară 
de Facultatea de teologie, care e pravoslavnică, 
— strîns, îngust pravoslavnică — pentru teologi 
«greco-orientalîi, fără rost naţional. 

Sînt măcar profesorii oameni vestiţi, de o 
înnaltă ştiinţă, de un talent strălucitor ? Zic: 
nu. Tinerii neîncercaţi, mediocrii şi cei slabi 
domină. Unii au venit la Cernăuţi — cea din 
urmă din Universităţile de limbă germană — 
pentru a zbura aiurea (cei mai buni), alţii stau 
aici pentru că nu pot fi decît aici. 

O Universitate trebuie să fie şi un izvor de 
activitate ştiinţifică originală, îndreptată asupra 
acelor lucruri care sînt mai de folos în fiecare 
ţară. Aşa e la Cernăuţi? Cît e de bună şi de 
completă Biblioteca Universităţii? Cîte are din 
cărţile ce se tipăresc cu privire la trecutul mol¬ 
dovenesc al Bucovinei? Ce cărţi s’au scris despre 
acest trecut ? Ce cărţi despre împrejurările de 
după anexare ? Ce cărţi despre starea de lucruri 
de astăzi, în această ţară din care capriciul Aus¬ 
triei a făcut un museu etnografic viu, unde se 
pot cerceta toate limbile şi toate datinile? S’a. 
rămas la broşurelele foarte proaste ale lui "Wi- 
ckenhauser, un biet scriitor de cancelarie, care 
habar n’avea ce e ştiinţa şi care a scris istoria 
Bucovinei în istoria mănăstirilor ei. D. Kozak, 
preot rutean, astăzi profesor de slavonă la teo- 

logie, a tipărit bine şi tălmăcit rău inscripţiile 
bucovinene. Nu mal vorbim de ce a scris d. 
Kaindl; ori cine-şî va putea închipui de ce. Şi 
care e partea Universităţi! în aceste lucrări pu¬ 
ţine, risipite şi, în cea mai mare parte, slabe ? 

Nicî-o adevărată viaţă studenţească nu se 
poate închipui. Fiecare neam trăieşte la o parte ) 
cu societăţile sale deosebite, duşmane una faţă 
de alta. Germani!, Evrei!, Romîniî, Ruteni! stau 
în tabere «academice», gata de luptă fără cru¬ 
ţare. Chiar în mijlocul deosebitelor naţionalităţi 
împrejurările politici! zilnice aduc neînţelegeri’ 
Cit ne priveşte pe noî, aveam odată o singură 
societate, cu un caracter literar foarte desluşit, 
societatea «Junimea», în care intrau numai aceia 
ce erau in stare să treacă un examen de pri¬ 
mire din limba şi trecutul nostru. De cînd însă 
a început politica d-lu! Aurel Onciul, lucrul s’a 
schimbat cu totul lui tot. Societatea Bucovina , 
societatea Dacia stau, una mai mult, alta mai 
puţin, supt înrîurirea acelui ce caută să dea po¬ 
liticii Romînilor din Bucovina îndreptarea cea 
mai prielnică setei sale nestinse de putere şi stă- 
pînire. Teologii, teologi înnainte de toate, cu 
gîndul la promovare şi parochii, stau de-o parte, 
înfrăţindu-se cu ceilalţi pravoslavnici într’o «Aca¬ 
demie ortodoxă». 

Din mijlocul studenţimii bucovinene a ieşit în 
anul din urmă o revistă pentru literatură, «Ju- 

nimea literară». Ea tipăreşte articole cu privire 
la limba, la istoria noastră, poesiî, nuvele, cronice 
de critică. O conduc doî tineri cari sînt acuma 
profesori la Suceava. De sigur că revista a pă- 
răsit făgaşul de superstiţii al trecutului, că în¬ 
cearcă a se lămuri asupra îndreptărilor nouă ale 
sufletului românesc; pănă acuma ea este însă 
numai în fasa de pregătire. Cînd va fi gata, şi 
în cel mai bun înţeles, ea ar putea să îndepli¬ 
nească acest îndoit scop: să dea o icoană a 
Bucovinei româneşti tuturor Romînilor şi să fie 
o călăuză a tinerilor Romîni din Bucovina, pre¬ 
cum e de mult «Luceafărul» din Pesta pentru 
tinerimea românească din Ardeal şi Ungaria. 

Mai la o parte de strada cea mai mare a ora¬ 
şului, e casa în care se ţin şedinţele dietei bu- 
covinene — parlamentul ţerişoareî —, în care e 
reşedinţa obişnuită a delegaţiei ce-şî are în¬ 
sărcinările pe lîngă guvernator şi a căpitanului 
ţerii, care stă în fruntea ei. 

Fiecare naţionalitate-şi are luptătorii în mica 
adunare, şi nu numai atîta, ci şi fiecare castă. 
Căci aice, dacă se mai află undeva pe pămînt, 
e lăcaşul clasic al castelor. în cafenele şi res¬ 
taurante, în viaţa socială şi politică fiecare strat 
de oameni se află la o parte : nimeni nu cu¬ 
tează să se înnalţe, nimeni nu binevoieşte să se 
coboare. 


www.dacoromanica.ro 



cernăuţi! 


215 


De-o parte aristocraţia, alcătuită din coborîtor! 
a! mazililor, boierinaşilor celor mic! şi maî mic! a! 
Moldovei, din Armeni şi Evrei bogaţi, cari au 
fost şi el înfăşuraţi în mătasa unul titlu de ca¬ 
valer sau baron — culmile pănă la care se 
înnalţă «aristocraţia» băştinaşă. în sfîrşit, din 
străinii pe cari-î aduc funcţiile, căsătoriile cu 
Bucovinene şi afacerile. «Aristocraţii» — cu es- 
cepţiî cu atît maî onorabile, cu cît sînt mal rare 
— samănă între eî prin îngrijirea din calea 
afară, nu pot zice eleganţa, — căci elegant e 
un lucru de gust şi care te prinde — a haine¬ 
lor, pălăriei, încălţămintei, cravatei, acului de 
cravată, nasturilor de manşetă, gulerului, ba¬ 
tistei, prin rafinarea portului mustăţilor încîrjo- 
bate, favoritelor scurte, părului adus rotund pe 
frunte. Idealul în această privinţă e gigerlul 
din Viena, de care se apropie de altminterea 
şi un agent de mărfuri, un Reisender mal bine 
plătit şi un vizitiu de «casă bună». Apoi manie¬ 
rele recî, ascuţite, strigătele care pălmuiesc pare 
că, mişcările care te ghiontesc de departe. Exem¬ 
plarul tipic din această clasă s’ar crede necinstit 
dacă ar chema altfel un chelner decîtprin «Sssiee» 
{sie, «eî măi», pronunţat prelung), dacă şi-ar ri¬ 
dica singur ce i-a căzut jos, dacă ar răspunde 
politicos unul străin, dacă ar sta la masa orîşicuî. 
Mi s’au spus lucruri straşnice, de audienţe care 
se cer la unele persoane particulare, de aştep- 

tarea în antret pănă vine ceasul şi aşa mai de¬ 
parte în această biată Bucovină de ţeranî! «Aris¬ 
tocraţi!» au pierdut în mare parte moşiile lor, 
pe care le ţin Evreii, eî s’au ruinat răpede, 
adecă Romîniî şi Armeni!; sînt siliţi a începe 
cariera administrativă obişnuită şi se văd între¬ 
cuţi de alţi! ce se ridică din rîndurile celor «maî 
jos» decît dînşiî. Dar aceasta n’are a face: ifosul, 
îngrijirea cu lucrurile mic!, afemeiarea rămîn 
aceleaşi. Am mers în tren odată cu trei călător! 
dintre cari do! erau nobil! romînî: stăteau lăfăiaţî 
pe perinî sau cusuţi în haine îngrijite-îngrijite; 
au vorbit despre modă un ceas şi jumătate. La 
plecare am întrebat pe cel ce părea că nu e 
Romîn — dar era şi el — cine sînt ace! domni 
şi mi-a răspuns uitîndu-se la mine ca din vîrful 
piramidelor Egiptului şi cu un ton acru parcă 
l-aş fi călcat pe bătături. Toate neamurile se 
înfrăţesc în «aristocraţie» prin vorbirea limbii 
germane. Româneşte vorbesc cei maî mulţi Ro¬ 
mînî cînd nu vreau să-î înţeleagă cineva. Toate 
neamurile se înfrăţesc prin spoiala culturii ger¬ 
mane şi prin închinarea faţă de cetatea cetăţilor, 
unde sînt cravatele, acele de cravată, nasturii 
de manşetă, etc. etc. cei maî buni: Viena. 

Ce au fost vechii boieri, adevărat şi numai 
«Moldoveni», aceia se va spune în alt loc al 
acestei cărţi. 

Iar cine are încă «moldovenism» în sufletul 


www.dacoromanica.ro 



CERNĂUŢII 


217 


lui astăzi, de ce-aş mai spune anume ? Ştiu toţi, 
şi mi s’ar lua în nume de rău dacă aş insista. 

Deocamdată e vorba numai de acei cari se 
poartă înnainte de toate ca «aristocraţi». între 
puţinele lor îndeletniciri, ei trebuie să facă şi 
politică, şi se înţelege de ce. Prin politică nu¬ 
mai se pot căpăta astăzi oarecare înlesniri de 
viată socială, la care tine foarte mult «aristo- 
craţia». Dar politica dusă numai pentru aceasta 
nu poate să fie decît fără legătură, fără muncă 
şi fără trăinicie, pe cînd cea adevărată creşte 
din inima uriaşă a unui popor întreg. 

«Inteligenţa» se socoate ca a doua castă a ţerii, 
castă de preoţi şi învăţători mai ales, la care se 
adaug cîţiva advocaţi şi funcţionari mici. Ei nu se 
simt una cu poporul, pe care nu-1 înţeleg şi-l 
iubesc prea puţin. Crescuţi'«austriaceşte», adică 
formalist şi materialist, ei vreau înnainte de toate 
«mai mult», cît mai mult. Multă vreme ei nu-şî 
găsiră călăuzi şi fură astfel siliţi a da ajutor 
acelor pe cari-i numiau încă, şi cu respect şi în 
batjocură, «boieri». Dar iată că d. Aurel Onociul, 
un om încă tînăr, cu strălucite studii de drept, 
un om de o cultură mai largă, un om practic, 
cu o mare experienţă economică — fusese di¬ 
rectorul unei societăţi de asigurare — se în¬ 
toarse în Bucovina, de unde era de baştină, şi, 

unindu-se cu o rudă, care era şi el un om grăbit, 
dr. Florea Lupul, se puse in fruntea castei a 
doua, întemeind aşa zisul «partid democrat». 
«Boierii» fură atacaţi cu învierşunare de foaia 
de scandal «Voinţa poporului», împotriva lor 
se făcu alianţă, mai mult sau mai puţin acope¬ 
rită, cu Rutenii, cu Evreii, cu Cîrmuirea; mai 
ajuta şi hărnicia şefului celui nou. în ultimele 
alegeri se ajunse la o biruinţă deplină şi îndată 
veniră urmările ei: propuneri pentru a se îmbu¬ 
nătăţi soarta, foarte bună faţă de România, stră¬ 
lucită faţă de Ardeal şi Ungaria, a castei. Ce 
va mai fi, se va vedea. 

Jos, zace poporul , a cărui «voinţă» se tipă¬ 
reşte, al cărui nume se speculează, dar al cărui 

bine nu-1 caută nimeni. Societăţile de cetire 

» 

pentru dînsul sînt nume, internatul de băieţi 
din Rădăuţi, nu departe de frumoasa «Narodovi 
Dimu», Casa Poporului, a Rutenilor, îşi tîreşte 
abia zilele într’o neîngrijire şi murdărie pe care 
o scusă numai sărăcia; oamenii din sate orbe- 
căiesc între ispitele deznaţionalisatorilor, ei gem 
greu supt povara carnete! evreieşti, şi, pe cînd 
în toate Ruşii, fără «boieri» şi fără inteligenţă 
zăvorită în castă, fac bănci naţionale, societăţi 
pentru a se vorbi numai ruseşte (siciîi), citalniî 
pentru luminarea în limba rusească, pe cînd ei 
trimet pretutindeni studenţi rîvnitorî, cari deş¬ 
teaptă şi încălzesc inimile, pe cînd ei întemeiază 

o mare frăţie a neamului, ce fac biruitori! noştri, 
prieteni! cu surle şi clopote! a! poporului ? Poate 
câ odată î! vor arunca şi luî pînea trupului, 
dar de pînea sufletului pentru alţi! ce li pasă 
celor ce n’au suflet pentru eî? 

2. Peste Prut. 

Spre «satele ruseşti» de peste Prut. Acolo noi 
nu mai avem decît Mahalaua, parte din Cernăuţi, 
în alte timpuri, Lehăcenii Tăutuluî, cari poartă 
numele vestitului boier al lui Ştefan, Boianul, 
unde Constantin Cantemir şi cu Turcii s’a luptat 
cu Polonii, cîştigînd o biruinţă mică într’o vreme 
cînd cele mari nu mai erau cu putinţă, şi Noua- 
Suliţă, la graniţa băsărăbeană. 

Ne coborîm din Cernăuţi pe lîngă casele mici, 
sărace ale suburbiei Caliceanca. îndată începe 
cîmpul de un verde care prinde lumina ca o 
piatră scumpă. Iarba e plină de viorele, de mierea- 
ursului, de păpădii galbene ; ostroave mici de 
flori sînt sămănate pe întinderea păşunilor. Zar¬ 
zării, cireşii din grădini sînt acum în floare şi 
presară drumurile cu foi albe. Văzduhul tot e 
plin de mirosurile dulci ale primăverii. 

Jos în vale curge Prutul, pe care-1 înjugă trei 
poduri. Acesta de aici, care duce la mănăstioara 
Horecei, e mîntuit abia dăunăzî. Un larg val de 
apă strălucitoare, foarte adîncă, trece pe de- 

desupt, liniştit şi sigur. în faţă stă deal lingă 
deal, toate rotunde, cu prăvălişurî blînde, verzi 
de păduri şi de livezi, încingînd toată zarea. 

E foarte scurt drumul la Horecea, ascunsă 
într’o cufundătură. De-asupra se desfăşură o 
pădurice, unde aleargă bucuroasă, în fiecare ser- 
bătoare, lumea, de toate neamurile, din Cernăuţi. 
Biserica e pe de-a’ntregul prefăcută, cu ziduri 
groase şi turnuri mari. Albă, ea se prinde în- 
tr’un privaz de verdeaţă veselă. 

Şi acum, cînd se mîntuie săptămîna luminată, 
copiii sătuleţului vîntură clopotele, care aruncă 
în toate părţile unde grele de sunet. In biserică 
am intra — sîntem doi, căci mă întovărăşeşte 
tînărul profesor Radu Sbiera, fiul bătrînuluî scrii¬ 
tor şi patriarch —dacă n’ar lipsi de acasă şi 
părintele şi doamna şi domnişoara cea mare. Cea 
mică fuge de se ascunde, pe cînd două slugi 
zdravene, care se fac a nu găsi cheile, strigă 
speriate : «coconiţă, coconiţă». Prin fereastă des¬ 
copăr ascunzătoarea, şi, cînd fetiţa-şi dă samă de 
aceasta, ea aleargă în alt ungher, unde crede 
că nu i se mai poate da de capăt. 

Mergem înnainte pe drumurile albe ce se înco¬ 
lăcesc peste întinderea verde. Pe o costişă începe 
să se perîndeze Rarancea, Slobozia Rarancei. 
Un convoiu de îngropare trece, cu prapurile, 
crucea, preotul — un Romîn — îmbrăcat în 

odăjdii. Săteni cu faţa aspră, cu plete lungi 
negre, asemenea la chip şi la port cu Moldovenii 
noştri, ţin pomenile şi răspund la cîntările preo¬ 



tului. Şi cîntările şi răspunsul sună neînţelese 
la urechea mea. Sînt în graiul Ruşilor. 

încă mai sus, Toporăuţii. Odată-şî avea aici 
moşia bătrînul Barnovschi, soţul unei Movilese 

şi tatăl lui Miron-Vodă, de la 1620-30. Aici primia 
el oaspeţi creştini şi păgînî, între alţii pe Can- 
temir, vestita căpetenie de Tatarl. Aici într’o bi¬ 
serică de lemn i s’a coborît trupul şi pentru po¬ 
menirea tatălui său Miron a clădit biserica, în 
stilul celor de pe vremea lui Ştefan-cel-Mare, cu 
turnuleţe mici, — un îngust lăcaş de umbră. El 
nădăjduia s’o mîntuie şi să stea şi el cîndva lingă 
părintele răposat, dar il ajunse mazilia şi trebui 
să fugă la prietenii săi din Polonia. Aici nu pierdu 
nădejdea unei întoarceri a norocului. Grecul ce 
luase locul său în Moldova, fu gonit de boierii 
şi locuitorii laşului şi Miron-Vodă adus înnapoî. 
El merse la Constantinopol să-şi capete întărirea, 
dar fu aruncat aici în temniţă, ca pricinuitor de 
tulburări. Capul său căzu. în diata scrisă în grabă, 
el lăsa moştenitorilor săi grija bisericii. Dar aceş¬ 
tia nu par s’o fi avut, şi trebuie să credem că 
nicî-odată nu s’a făcut zugrăveala, — astăzi clă¬ 
direa poartă numai căptuşeala întunecoasă a ve¬ 
chimii —, că nicî-odată nu s’a prins în zid, de¬ 
asupra uşii piatrasăpată a pomenirii, că nicî-odată 
n’a fost împodobit mormîntul bătrînuluî Bar- 
novschi. Biserică în veci neisprăvită, — în locul 
căreia e vorba acum să se facă o alta, sus la 
deal, unde se vede deocamdată o crîşmă. Ve¬ 
chea biserică domnească ar fi să rămîie atunci 
c biserică a copiilor din şcoli. 

Părintele care-nu spune aceasta, Trofimovicî, 

e un bun bătrîn de şeptezeci de ani, care maî 
are o singură dorinţă, să moară între Moldoveni, 
în locurile moldoveneşti. Aici, în adevăr, vre- 
mile moldoveneşti s’au dus cu totul. 

Odată, pînă pe la 1860 încă, limba noastră 
era întrebuinţată totuşi ca o limbă aleasă. O 
ştiau şi mulţi din popor, cu toate că numele ce 
purtau sînt de sigur ruseşti. Mormintele paro¬ 
hilor în cimitirul înflorit, cu iarba înnaltă, arată 
inscripţii româneşti. Preoţii au fost aici Cozubii, 
cari s’au purtat ca Ruteni pe urmă (Cozub, egu¬ 
menul de la Dragomirna şi Putna, vestit ca un 
risipitor al averilor mănăstireşti şi stricător al 
gospodăriilor ce găsise, şi fiul său doctorul). Ce¬ 
teşti în slovele acoperite cu muşchiu galben : 
«Cinuşa robului lui Dumnezeu Ştefan Cozub..., 
Dimitrii Cozub, paroh din Strcşouţ... Dimitrii Le- 
viţchi, paroh... Cinuşa robului lui Dumnezeu 
Ioan Cozub... Supt piatra aciasta zace cinuşa 
robului lui Dumnezeu Ştefan Cozub... Aice odih¬ 
neşte roaba lui Dumnezeu Maria Ilaşina, nes- 
cute (sic) Corvut... Aice odihneşte roaba lui Dum¬ 
nezeu Mărie Cozub născută (sic) Leiţca». Anii 
sînt de la 1795 pînă la 1858. Şi aşa maî departe. 
Rare-orî cîte o «sii znamenie» («aceasta e po¬ 
menirea») rusească pentru amintirea unui mort 
mai vechiu. Cărţile la biserici erau numai ro¬ 
mâneşti, toată slujba se făcea în limba noastră. 

Totuşi de felul lor oamenii erau «Rusani» 

(aşa zice poporul: Austriaci! zic însă «Ruthe- 
nen», de unde zicem şi noi astăzi: Ruteni). 
Nu par să fi fost din vremuri mai vechi. Dar 
boierii din alte vremuri deschideau slobozii, ca 
«Slobozia Rarancei» şi chemau acolo prin scu¬ 
tire de bir ţeranii din ţerile vecine, deci mai 
mult din Galiţia rusească. Apoi, de la 1683 în- 
nainte Poloni! s’au întins asupra acestui colţ 
de Moldovă, unde stăpînirea lor a dăinuit, pănă 
jos, spre Botoşani şi Hîrlăii, douăzeci de ani, 
mîntuindu-se numai prin pacea de la Carlowitz, 
în 1699. în acest răstimp n’a mai fost graniţă, 
ci a trecut şi a rămas cine a voit, spre bucuria 
cea mare a proprietarilor de moşii, cari cîştigau 
astfel oameni de ajutor şi de muncă. La anexa¬ 
rea Bucovinei de Austriaci erau deci prin aceste 
părţi şi Ruşi de obîrşie. Cu vremea însă, ei de¬ 
prinseră bine româneşte şi vorbiaii numai în 
limba ţeriî. Austriacii n’au apucat decît o sin¬ 
gură limbă a Bucovinei. Deci se făcuse cu dînşii 
ca şi cu acei Ruşi pe cari cucerirea românească 
din vremea lui Petru Muşat şi acea din timpul 
lui Ştefan-cel-Mare îi găsiseră în ţara Şepeni- 
ţului şi în părţile de peste Prut ce se ţineau 
de Pocuţia. Ruşii îşi pierduseră astfel, unii 
mai curînd, alţii mai tîrziu, limba, şi, printr’ 
aceasta, firea lor deosebită. Oamenii puternici, 
frumoşi, cu părul castaniu-deschis şi ochii al¬ 
baştri blînzi se agrăiaii numai româneşte. 

îndată ce Austria ajunse stăpînă şi iarăşi nu 
mai fu o graniţă de spre Galiţia, începu o nouă 
descălecare rusească. încă de prin 1780-90 erau 
sate unde se vorbia româneşte rău, altele în 
care limba noastră n’o înţelegeau toţi locuitorii. 
Cu cît a trecut vremea, cu atîta mai mult s’au 
strecurat în Bucovina de sus şi apoi în jos, spre 
văile Siretiului şi Sucevei, Rusanii sau «sfîrlacii», 
cum li se mai zice ; Mazurii cei noi, bălani, molii 
şi proşti copleşiră satele. Femeile lor frumoase, 
puhabe, muncitoare şi supuse — o comoară la 
casa gospodarului — ispitiau la căsătorie pe ax 
noştri. Neam greoiu, oaspeţii cei noi nu puteau 
să înveţe lesne încă o limbă, n’o puteau vorbi 
de tot bine nicî-odată; femeile mult mai puţin 
decît bărbaţii. Copiii vorbiau deci de cele mai 
multe ori ruseşte. Limba celor mai mulţi ajunse 
după aceasta limba cea folositoare, limba cea bună, 
limba cea frumoasă : Romîniî se sfiiră aici, cum se 
sfiesc astăzi în satele bulgăreşti din Dobrogea, să 
vorbească o limbă de care începuse a se rîde : 
fiindcă ai noştri erau smezi la faţă şi fiindcă Ţiganii 
nu se dezlipiau în nicî-un chip de graiul ro¬ 
mânesc, i se zicea acestuia: «limbă ţigănească». 
Din partea ei, Cîrmuirea vedea bucuros cum 
piere limba Moldovenilor: astfel vor peri şi 
visurile lor de a-şx lua înnapoi Bucovina. Ast¬ 
fel va ieşi poate într’un viitor mai depărtat 
şi ortodoxia, căci Unirea cu Roma e legea 

N, lorga . — Neamul românesc in Bucovina . 15 

Rutenilor din Galiţia, la care se pot întoarce 
cu vremea şi Ruşi! bucovineni trecuţi la Bise¬ 
rica noastră. Socotelile se făcură totdeauna în 
dauna Romînilor. Am văzut cum din doi fraţi 
«moldoveni» unul a fost trecut ca Rus, în Bă- 
dăuţî. Un alt cas, şi mai plin de învăţăminte, e 
acela al unui funcţionar de la Consulatul ro- 
mîn din Cernăuţi, care se trezi într’o bună di¬ 
mineaţă că un agent al statisticei îl însemnase 
ca Rutean: s’a scris pe atunci ceva despre aceasta 
caraghioasă întîmplare, dar apucăturile s’au păs¬ 
trat şi mai departe. însă, dacă satul e rutean, 
ruteană se face şcoala, rutean se trimete învăţă¬ 
torul : o înrîurire mică, de sigur, aceasta din 
şcoală, dar care se uneşte cu atîtea altele. Vor¬ 
nicul se alege din cei mai mulţi, şi e Rus. Preo¬ 
tul e silit a ceti ruseşte. 

«— Nu pot, domnule, zice duios părintele, uite, 
nu pot. Oamenii au vrut să zvîrle şi cărţile ro¬ 
mâneşti din biserică. Eu n’am lăsat; liturghia o 
fac ruseşte, dar acaftistul nu pot. Facă ce or face, 
eu nu pot zice acaftistul ruseşte. Oamenii mă 
mai iartă, fiindcă sînt bătrîn şi ştiu că n’o să 
mai ţin mult.» 

Dar aii fost alţi preoţi cari aii luptat pentru 
rusificare. Pe unul îl chema Luţescu, cellalt a 
fost Grigore Vorobchevicî. Acesta din urmă, 
«Gregor», pare să fi adus mari foloase propa¬ 
gandei ruseşti. 

Cele mai mari le aduce munca fără preget a 
politicianilor ruteni de astăzi, în frunte cu fos¬ 
tul Evreu şi actualul patriot rutean Smal-Stocki, 
inspectorul de şcoli primare Omilian (= Emi- 
lian) Popovici, studenţimea, care ne urăşte de 
moarte, mai mult decît orice alt neam. 

O prăvălie mare poartă inscripţia «russcaia 
narodnaia torgovia», care nu arată numai dorinţa 
de a cîştiga bani. Numele negustorului nu se 
vede. Lîngă rachiu şi covrigi se află cărţile de 
cetire, căci în aceiaşi casă bine zidită e şi ci¬ 
tabila, odaia de cetire, care la Ruşi e un adevăr. 
Femeia aceia care trece cu trîmbiţa în mînă chiamă 
la cetire, e dintre «citainici». «Torgovia» nu 
strică negoţul Evreilor, cari ar fi aici vre-o 500, 
dar ea a stricat de mult orice rămăşiţă de viaţă 
românească în acest sat. 

Clisiarhul e un ţeran cu părul bălan şi picioa¬ 
rele goale. El se uită la noi cum vorbim româ¬ 
neşte, dar nu zice nimic. 

— Romîn eşti dumneata, bade, Moldovean? 

Se face roşu, dă din umeri şi mişcă hotărît 
din cap. 

Fireşte, nu e Romîn (cum nu l-ar arăta nici 
chipul). De sigur că face parte şi el din siciu şi 
că va fi jurat să nu vorbească decît ruseşte; 
ba poate că a împrumutat bani de la acea bancă 
care nu face împrumuturi decît pentru un ast¬ 
fel de jurămînt. 

— Eî ce zic!, nu poţ! vorbi româneşte de loc ? 

El nu răspunde de-a dreptul, ci iarăşi, scutu- 

rîndu-se tot în tăgăduire, răspunde limpede şi 
destul de bine: 

— Eu ştiu ruseşte. 

Alta nu se poate scoate de la dînsul. Dar d. 
Sbiera merge pe urma lui în odaie la părintele 
şi-l ma! întreabă încă odată ce este, puindu-î 
mîna pe inimă, pe inima aceia vrăjmaşă, tare 
şi îndărătnică: 

...Mi Voloh. Eu sînt Romîn! 

Şi iacă a venit un bade bătrîn : spătos, mîndru, 
cu plete lung!, mustăţi groase, tunse asupra 
buze!, cu faţa arămie, tăiată de zbîrciturî marî. 
O frumuseţă de om, de Romîn: pare că e ră¬ 
posatul Burlă, care avea acelaşi trup, aceiaşi 
faţă, şi hotărîtă şi bună, acelaşi mers; numai 
ochii, foarte albaştri, nu sînt a! noştri, de şi cău¬ 
tătura lor are acea pătrundere bună care deo¬ 
sebeşte privirea Romînuluî. Se razimă de gard 
şi ne priveşte, lung, duios. 

Nic! el nu ştie româneşte. Dar, stînd aşa pe 
gîndurî, cu ochi! aceia bunî, duioşî, cari ni pă¬ 
trund, el îş! aduce aminte. E Rus, adecă vor¬ 
beşte ruseşte. Dar n’a fost Rus totdeauna. 

— Odată şi eu Moldovan... AcCi... 

Şi dă din mînă cu deznădejde. Acu... niznai... 
niznai... 

— Dar tata d-tale ? 

— Moldovan, Moldovan. 

— Dar mama ? 

— Mama, — Ruscă. 

— Dar bunul ? 

— Bunul. Moldovan. Şi — buna. 

El are şeptezecî de an! moşneagul. 

Gîndul mieu urmăreşte un vis nebun. Va veni 
odată timpul, stîlpiî galben! şi negri vor cădea 
în rîpe, într’un singur fîlfîit tricolorul va străbate 
primăvara, sabia lu! Ştefan va pătrunde lespedea 
mormîntuluî şi bouri! vor mugi ca buciumele în 
pădurile mar!. Atunci limbile de foc se vor co¬ 
borî de sus, şi oamenii îşî vor aduce aminte de 
vorba moldovenească; eî vor şti, vor putea 
vorbi. Dar moşul de şeptezecî de ani, care «a 
fost Moldovan», nu va ma! apuca acest timp. 

Dascălul e din Boian, bun Romîn, dar altfel 
are tip rusesc, cu faţa plumburie şi och! des¬ 
chişi albaştri; poartă barba albă răsfirată. Pufăie 
o ţigară după alta, merge aplecat înnainte şi 
crăcănat; graiul î! este ca la boierinaşiî, la 
mazili! Moldove!. îl chiamă Medvighî. El por¬ 
neşte cu no! ca să ni arăte crucile risipite prin 
deosebite livezi de prun! ale ţeranilor, cruci cu 
pisania ştearsă, despre care se spune că sînt 
de pe vremea Turcilor. 

Pentru a se înţelege această credinţă, trebuie 
să se ştie că Toporăuţi! au fost multă vreme 


www.dacoromanica.ro 




230 


VALEA PRUTULUI 


lingă vechea raiâ a Hotinuluî, care cuprindea 
pămînt mult, în sus şi în jos, ca şi la Apusul 
cetăţii. Pe cîmpul Coleuţuluî se arată încă piatra 
care însemna vechea vamă moldovenească la 
trecerea mărfurilor din raiâ în ţara Domnului 
Moldovei. 

Cea d’intăiu cruce e în curtea lui Romanciuc. 
Romanciuc însuşi, plugar şi prunar, ni iese 
înnainte. Om de şeptezeci de ani, roşcovan, cu 
plete lungi, rare, albe, care aii fost odată bălane, 
cu ochii albaştri şterşî. Are pălăria lată, cămaşă 
albă, cizme peste genunchi. în uşă stă baba lui, 
baba lui cea de-a doua, mai tînără decît dînsul: 
cu cămaşă cu amici, catrinţă ridicată într’un 
colţ şi ştergar pe cap. Are faţa busnată, gro¬ 
solană, rusească. Nora luî Romanciuc e o fru¬ 
moasă femeie oacheşă, cu faţa prelungă, care 
spală harnic rufe într’o balie. 

Toţi sînt Ruşi. Baba, femeia nu ştiu de loc 
româneşte. Bătrînul, agrăit în limba noastră, se 
gîndeşte puţin, îşi încreţeşte fruntea ca pentru 
gîndurî foarte grele, îşi dezmorţeşte limba şi 
prinde a gîngăvi. Şi el a fost Moldovean, şi la 
dînsul bunul, buna sînt Romînî, Moldoveni, dar 
acum e Rus, şi moldoveneşte abia-şî aduce aminte. 
Dar, cînd începe, el zice mai bine decît cellalt, 
cu un accent moldovenesc hotărît, care face 
plăcere să-l asculţi la un pierdut ca acesta. 

Romanciuc are un băiat în America ; el s’a 

dus la Canada să strîngă cîteva mii de florini 
pentru a-şî pune mal bine la cale gospodăria. 
Şi alţii se duc acolo, zeci de oameni tineri. Sa¬ 
tele de peste Prut sînt prea bine împoporate— 
şi de aici vine numărul cel mare al Rutenilor, 
cari locuiesc tocmai aceste părţi —; prisosul ru¬ 
sesc nu mal încape nici aici, precum nu încă¬ 
puse în Galiţia, şi el caută acum locuri depăra 
tate, peste multe mări şi ţerl, pentru a se putea 
hrăni. Mulţi îşi lasă nevestele acasă, şi de aici 
fel de fel de păcate, de duşmănii şi de despărţiri... 

într’o a doua casă cu «cruce» e un moşneag 
slab, cu faţa foarte lămurit rusească. Abia aude, 
şi nu se prea înţelege ce vorbeşte. Ici şi colo 
poate îngîna un cuvînt românesc. Iar în a treia, 
casă bună, cu o livadă mare, sînt numai femei, 
trei, patru femei tinere, şi fete. Nici vorbă să 
ştie româneşte vre una. Cînd li se vorbeşte în 
limba noastră, ele se uită mirate, apoi se cotesc 
şi rîd. Unde s’a mal auzit un graiu ca acesta?! 

La întors, întîlnim tot Ruteni, cari vin de la 
lucru, ba odată un bătrîn ţeran pletos, care a 
fost cu cîţlva ani în urmă locuitor polon al Ga- 
liţiel. îndată iarăşi şoseaua goală, trecînd printre 
lanurile bine lucrate, printre pajişte şi înnalta 
mătasă a griului de toamnă. 

Cotind la dreapta, apucăm drumul spre Cer- 
nauca, unde s’au întîlnit odată fruntaşii tinerimii 

romaneşti din toate părţile. Ştiu că moşia e as¬ 
tăzi a Evreului Rosenstock, şi birjarul adaugă 
că acest bun stăpînitor de oameni a făcut pe 
deal, în faţa curţii, şi o şcoală de agricultură. 

Mi se spune că satul e în parte românesc. 
«La Cernauca sînt mulţi Moldoveni.» 

îndată se vede însă că satul e mai mult ru¬ 
sesc. Cîteva familii în vale ar mai vorbi româ¬ 
neşte. La ele se adaugă Ţiganii, cari ţin morţiş 
la moldoveneasca noastră; ceilalţi sînt toţi Ru¬ 
teni, dar faţa lor lasă să se creadă că mulţi 
dintre dînşii au fost Romînî odată. Cîţiva copii 
pe strada prăfoasă arată întocmai ca aceia din 
satele noastre, dar, dacă-i întrebi ceva româ¬ 
neşte, ei cască nişte ochi mari miraţi şi deschid 
gura prosteşte. Nu înţeleg cum nu s’au deprins 
măcar de la Ţiganii din preajma lor cu aceste 
sunete care li se par aşa de străine şi în care 
neam de neamul lor şi-a întrupat tot gîndul şi 
toată simţirea bucuriilor şi durerilor. încă odată, 
am acel simţ de deznădejde care te zguduie 
cînd vorbeşti cu un om iubit care te-a uitat în 
aiurările, în înstrăinarea boaleî sau a nebuniei. 

Preotul e, şi aici, un Romîn bun, şi pentru în¬ 
grijirea copiilor, cari nu vorbesc decît româneşte, 
el îşi aduce fete din sate rămase în stăpînirea 
noastră, din Volcineţ de pildă. Se întîmplă însă 
că în satul rusesc ele se mărită după Ruşi. Una, 
care e acum la casa ei şi a venit numai întîm- 

plător la fostul el stăpîn, vorbeşte numai ruseşte 
cu bărbatul el, şi-şî va creşte, spune dînsa, şi co¬ 
piii tot aşa, cum e şi satul. Alta spune întîiu că 
o să se întoarcă în satul el să se mărite, dar în¬ 
dată după aceia se vede că e amorezată după 
un Rus. 

— Cum să iei d-ta, fată de Romîn, un Rus? 
Rusul e ca porcul, — o cerc eu. 

Ea se face roşă de năcaz şi răspunde scurt: 

— Nu, Rusu-I tot om. 

Numai cea de-a treia, Ţigancă, vorbeşte mult 
şi bucuros româneşte, de şi îndrugă şi ceva 
ruseşte cu tovarăşele el. 

Pălimarul cu care mergem la biserică, iarăşi 
un chip puhab, cu ochii albaştri foarte şterşî, 
nu ştie nimic moldoveneşte. 

Biserica e la stînga; lingă poartă, cum intri 
în curtea Hurmuzăchenilor. Noul proprietar al 
satului, Rosenstockul, nu voia să o recunoască 
drept avere a comunei, ci căuta să o capete 
pentru... pentru a o dărîma, poate pentru a în¬ 
lătura şi mormintele ctitorilor. 

Biserica nu se deosebeşte prin nimic şi nu 
poartă măcar o inscripţie amintitoare. Mormin¬ 
tele sînt în cea mal mare parte împrejmuite 
cu un grilaj de fier, dar buruienile copleşesc 
acum crucea de piatră sură a bătrînulul Do- 
xachi, oaspetele cel bun al tuturor Romînilor 
ce-şî iubiau neamul, găzduitorul prietenos al lui 

Bariţiu şi al lui Alecsandri, pietrele celor doi 
soţi Petrino, de-asupra cărora a crescut muşchiul. 
Nu se vede nicî-o altă îngrijire decît flori gal¬ 
bene, de cîmp, pe care le-a aruncat, zvîrco- 
lindu-se şi prăpădindu-se de plîns, o Rusoaică 
guşată şi nebună care se tînguie că n’o lasă 
săintre în «ţrcva volosca» (biserica românească). 

Casa proprietăţii, locuinţa lui Rosenstock, e 
tot vechea casă a boierilor noştri. Aici Doxachi 
a trăit întocmai ca în Moldova, cu aceleaşi gîn- 
duri, cu aceleaşi datine, haine şi tabieturi ca şi 
cei de sama sa în Moldova acelor vremuri. A 
băut vin vechiu, a luat cafele negre, a întins 
masă mare, a pus să-î cînte lăutarii, s’a prim¬ 
blat în caleaşcă, a cetit cărţi cu buchi, întocmai 
ca dincolo, în ţara rămasă a noastră. Ca dînsul 
aii făcut atîţia alţii, şi într’un desemn schiţat de 
un German pe la 1800 şi tipărit în Cracovia, se 
văd în josul Cernăuţilor, aşezaţi în vale şi pe o 
culme, doi boieri în veşminte lungi, cu işlicele 
pe cap şi ciubuce lungi în mînă. Aşa a trăit, 
a îmbătrînit şi s’a stîns creştineşte Doxachi 
Hurmuzachi. 

Urmaşul său, Evreul, n’a schimbat, dres şi îm¬ 
podobit nimic. Aceiaşi ca de demult e căsuţa 
galbenă, de la care stă deschis un geam pentru 
răcoare, aceiaşi îngrăditura de scîndurî, zaplazul, 
acum înnegrit, aplecat şi sfîrtecat, care încunjură 
curtea, aceiaşi păduricea cu arborii înnalţî, de 

cari nu maî iea sama nimeni, cari nu plac ni¬ 
mănui şi se vor tăia într’un viitor mai depărtat 
— adăpost al visătorilor şi patrioţilor de odini¬ 
oară —, aceleaşi marile alei de plopi uriaşi, vred¬ 
nice a deschide calea către o reşedinţă împără¬ 
tească. Sufletul a zburat însă de aicea, şi toate 
se îndreaptă spre ruină. 

De jur împrejurul satului, e o sfîntă linişte de 
către sară. Muncele blînde, iarbă înnaltă, de un 
verde adînc, de catifea moale, pilcuri întune¬ 
cate de pădure. Cerul e de un senin desă- 
vîrşit, fără o spumă de nor, fără o aburire de 
negură. Spre dînsul se înnalţă prinosul mirositor 
al tuturor florilor. Şi se va înnălţa încă, atîta 
vreme cît va rămînea aici un părete în picioare, 
o scîndură înfiptă, un copac din celelalte vremi, 
sufletul de poesie încrezătoare, de căldură bună, 
ce a pătruns, pornind de la atîţia oameni aleşi, 
pănă şi piatra şi lemnul acestor locuri. 

De la Cernauca, pe supt dealuri, atingem casa 
de ţară a baronului Mustatza (nu Mustaţă). Casa 
e ascunsă iarăşi de o mare bogăţie de copaci 
bătrînî. Baronul era feciorul unui boier de felul 
lui Doxachi Hurmuzachi, dar fără însuşirile 
alese ale acestuia, şi nepotul de fiu al unui ne¬ 
gustor grec din Moldova, îmbogăţit acolo şi a- 
juns moşier. Fratele său, mort dăunăzi, s’a făcut 
vestit prin răspunsul ce dădu Regelui Carol, cînd 
acesta-i vorbi româneşte în gara de la Cernăuţi: 

«Majestăt, wir sind deutsch erzogen», «Maiestate, 
sîntem crescuţi nemţeşte». Aceasta a adus ba¬ 
ronului o decoraţie austriacă, multe simpatii au- 
striace şi reprobarea tuturor Romînilor bucovi¬ 
neni, cari se ţin în adevăr de neamul lor. 

Peste puţin începe Şerăuţii-de-jos. îl locuiesc 
Ruşi veniţi de curînd ; pentru care satul mai 
poartă şi numele de Slobodca (Slobozie). Fără 
întrerupere, urmează acum Sadagura. 

Şi la noi a pătruns faima rabinului «făcător de 
minuni» de la Sadagura, pe lîngă care al nostru 
de la Buhuş sau cel de aici, de la Boian sînt 
o nimica toată. Din multe părţi de lume, de la 
Evrei fireşte, dar şi de la creştini, — precum 
aud —, vin necontenit daruri şi plăţi pentru ru¬ 
găciuni, spre îndeplinirea nevoilor mari şi do- 
rinţilor ascunse. 

Tîrguşorul nu se vesteşte prea evreiesc. Din 
potrivă, iese la rînd tot gospodării creştine, de 
plugari şi meşteri, cu păreţi curaţi şi livezi de 
pomi. Ca un mijloc de apărare, parcă, împo¬ 
triva vrăjilor ce vin de la rabinul minunilor, 
cruci înnalte se ridică, purtînd pe ele chipul sîn- 
gerat al lui Hristos cel omorît de legea veci¬ 
nilor, cu suliţă la dreapta şi la stînga trupului şi 
ciocanul, un adevărat ciocan de fier prins în cuie. 

Pe încetul, aceste case dispar. în mijlocul tîr- 
guşorului, pe margenile nepietruite ale unei rîpî 

galbene, într’o duhoare ce ameţeşte, se îngră¬ 
mădesc case evreieşti strîmbe, care sînt lus¬ 
truite de murdărie. Locuitorii lor, în lungi caf¬ 
tane soioase, rătăcesc prin praf, după cine ştie 
ce cîştig sărăcăcios. 

Aceasta e viaţa Evreului de astăzi, o silă 
poate pentru dînsul, o povară şi o scîrbă pentru 
aceia în ţara cărora s’au îmbulzit. Politicianil 
naţionali pe cari i-au cîştigat de o bucată de 
vreme, îl îndeamnă să părăsească odată creş¬ 
tinătatea, cu ura, despreţul, curăţenia, rînduiala 
şi gospodăria el, pentru a ridica pe Muntele 
Sfint al neamului un al doilea Sion. La sio¬ 
nism se alipesc tinerii culţi al poporului lui 
Israel atîta vreme cît eî îşi îngăduie să viseze, 
— ceia ce, cum se ştie, aduce multă pagubă şi 
nicl-un cîştig. Mal târziu, găsesc şi eî că aceşti 
creştini de orice naţie sînt destul de proşti pen¬ 
tru ca să li se ierte multe păcate. EI se închină 
deci numai cîştiguluî, numai bunurilor pe care 
le poate da viaţa. Alţii însă, cu aceleaşi pofte 
şi cu aceiaşi ţintă, dar cu mal puţine mijloace, 
mii de mii, cărora li lipseşte învăţătura cea nouă 
care înstrăinează de Dumnezeu, se duc la rabin 
şi-I cer, îl cumpără minunile. 

Şi, fiindcă aici au găsit un «fiu al lui Da vid» 
mai recunoscut decît atîţia alţii, el au zidit o 
mîndră sinagogă şi lîngă dînsa o locuinţă pentru 
coborîtorul şi înfăţişătorul regilor din Iuda şi 

Israel. Palatul e o clădire lungă, urîtă, în «stil 
ebraic», cu inscripţii şi simbole religioase, în 
mijlocul unei grădini mari, bine ţinută. Storu¬ 
rile sînt date în jos la reşedinţa Preasfinţituluî, 
nu se vede nimeni la fereşti, dar printre copaci 
se joacă doi copil, cu linii evreieşti, cu şăpcile 
jidoveşti pe cap, cărora li slujeşte de guvernor 
un tînăr în caftan lung, cu perciunii evlavios 
coborîţî pe lîngă urechi, cu căutătura smerită. 

Cam aşa e şi rabinul, după cum mi se spune. 
Un om de vre-o patruzeci de ani, cu tip arab, 
tichie, caftan şi perciuni. Stă cu ciubucul în 
gură între mobilele scumpe de Viena — căci are 
un venit de 30—40.000 de florini pe an, şi, cînd 
începe a vorbi, cuvintele i se desfac lin, grav, 
cu toată sfinţenia cuvenită. Altfel, ar vorbi nem¬ 
ţeşte bine şi ar avea înţelegere pentru lucrurile 
lumii acesteia, de şi el nu face decît politica 
peşcheşurilor sale. 

Sadagura se vede din punctele înnalte ale 
Cernăuţilor. Şi într’adevăr oraşul se şi desface 
în faţă, pe cînd la dreapta zăreşti biserica mare, 
galbenă din Jucîca.Un pod oarecare, lîngă marele 
pod al trenului, duce pe cellalt mal al Prutului, 
şi aici se caţără casele pe dealul de lut. multe, 
albe, frumoase de departe, pănă la cele mal în¬ 
nalte, pănă la residenţa ortodoxă de sus, ale cărei 
ziduri mari, galbene-sure par de aici ale unei ce¬ 
tăţi din vechile timpuri ale stăpîniriî noastre. 

3. împrejurimi cernăuţene. 

Dintre dealurile, acum atît de strălucit verzi 
care încunjură Cernăuţul, cel mai vrednic de a 
fi cercetat e dealul Ţeţinei. întăiii, pentru înnăl- 
ţimea sa, care întrece pe a altora, pe a frumo- 
mosului «Dominic» sau Habsburghohe, cu prim¬ 
blarea-! şerpuitoare, foarte largă, — deschisă pe 
nişte locuri unde mai de mult păşteau vacile 
oraşului. Apoi pentru că în pietrele răzleţe, în 
frînturile de ziduri ale Ţeţinei e ascuns ceva 
din cea mai veche amintire a Ţinutului acestuia. 

Drumul străbate întăiii printre căsuţele ma¬ 
halalei Ciocucica, unde stau mai mult Ruşi. De 
acolo dă în Roşu, unde mai mulţi sînt Romînii, 
plugari şi zidari. După aceia, el suie o culme 
grea, care duce spre pădure. 

De aici locurile sînt mai mult goale. Şi pă¬ 
durea e cu totul pustie. O minunată pădure cu 
arbori supţirateci şi mulţi, brazi şi molizi din 
cari picură âcele uscate, făcînd un covor lune¬ 
cos ca gheţuşul. Cărările se furişează în toate 
părţile. Suim spre culme, unde prind să se vadă 
pietroaie cenuşii, risipite ca la o jucărie de uriaşi. 
Colo, s’a păstrat o întreagă margine de zid, alcă¬ 
tuită grosolan din bolovanii culeşi de pe aproape. 

Odată zidurile se vedeau de departe printre 
brazi, stăpînind toată înnălţimea. Ele întruchi- 

pau o veche cetate, pe care Moldovenii o pri¬ 
miră de la Poloni, cari nici eî n’o zidiseră, ci 
şi lor li venise de la alţii, de la stăpînitorii ruşi, 
de loc din Haliciu, ai acestor părţi. Polonii îi 
ziceau Czeczyn, iar noi am zis, după dînşii, 
Ţeţina. în certele de graniţe şi de închinare ale 
veacului al XV-lea, nu odată se pomeneşte Ţe¬ 
ţina, într’un timp cînd nu se pomenia încă de 

Cernăuţii din vale decît ca de un sătulet în 
\ % 

care nimeni nu putea să prevadă un mare oraş 

de 60.000 de suflete peste trei veacuri. 

La urmă, Moldovenii rămaseră asiguraţi în 
Ţeţina. Dar Ştefan-cel-Mare se întinse mai de 
parte decît acea lată apă a Prutului, care se 
vede aşa de bine la vale, de pe această culme. 
Ei stăpîniră şi partea de miazăzi a Pocuţiei, 
prin împrumutare de bani către regii poloni şi 
prin cucerire. Ţeţina nu mai era la hotar; cu¬ 
prinsă în mijlocul ţerii supuse Domnului Mol¬ 
dovei, ea fu lăsată să se risipească şi, pe încetul 
pietrele eî fură cărate în jos pentru alte scopuri. 

Acum de pe ruină se vede priveliştea cea 
mai largă şi bogată, şi o cuprind cu ochii în 
lumina îmblînzită a serii limpezi. Dincolo de 
Prut, scînteietor ca o sabie uitată pe iarbă de 
un uriaş, iată grămăgioarele de case ale Jucîcăi, 
ale Sadagureî şi ale Şerăuţilor-de-jos. Dealuri 
se rostogolesc tot mai departe, dealurile unei 
jumătăţi bune din Bucovina de peste Prut. Cele 

AT. lorga . — Neamul romanesc in Bucovina. \ Q 

din dreapta ascund Horecea; într’acolo merge 
drumul spre Toporăuţi şi spre graniţa băsără- 
beană, ce aleargă pe creştetul înnălţimii din 
faţa satului, lingă pădurice. în stingă, dincolo 
de satele de pe margenea drumului mare, e 
Cernauca, în dosul unei culmi. Şi mai încolo, 
gîceştî Coţmanul, marele sat al Ruşilor de peste 
apă. Pe acolo curge spre Prut rîuleţul Ceremu- 
şului, odată hotar de Nord-Vest al Moldovei 
către Galiţia. Cîteva dealuri de acestea încă, şi 
ai Nistrul, care se strecură măreţ, chiar dintru 
începuturile sale, pe la Zalescic. în urmă, spre 
dreapta, peste acea linie albăstrie de înnălţimi 
e Storojineţul, tîrg şi mare sat românesc, ce se 
află în stăpînirea unui Romîn, cavalerul de Flon- 
dor, pănă mai ieri şef al «partidului poporan» 
romanesc, iar, şi mai în urmă, merge drumul 
spre Straja. 

Ţară mică, dar bogată cum nu mai e alta în 
deosebiri, în nepotriviri şi în duşmănii,' — ale pă- 
mîntului şi ale oamenilor! Spre văile ei Cîr- 
muirea austriacă şi-a cărat toate neamurile, şi ele 
stau încă în fiinţă, muncind împreună acest pă- 
mînt moldovenesc şi stnulgîndu-şi unul de la 
altul drepturile asupra lui. Socoteala dibace a 
făcut aici ceia ce nu poate face nici-odată în- 
tîmplarea amestecurilor. Şi prin îngrijirea ace¬ 
leiaşi Cîrmuiri, aceşti locuitori vrăjmaşi au că- 

pătat ca semn de unire acelaşi părăsit, care 
începe a fi acum părăsit şi faţă de sine însuşi: 
Evreul. Pe unde se văd dealuri albastre, pete 
verzi şi puncte albe ca nişte flori, se ară, se 
samănă, se grăpează, se fac meşteşugurile şi se 
învîrte negoţul de mulţi oameni, cari vorbesc 
multe limbi, în care ici şi colo se înneacă su- 



Binecuvîntarea plugului (după «Monarchia auatro-ungară.) 


netul limbii noastre. Şiroaie sălbatece smulg 
trecutul în bucăţi şi aduc nomoluri nouă în locul 
lui. Iar, în toate acestea, se hotăreşte asupra 
noastră, asupra celor ce le avem şi asupra celor 
ce ni sînt pierdute. 

* 

E Joi seara. Cernăuţul se găteşte de noapte. Ca¬ 
feneaua Habsburg, unde se adună Evreii, roieşte 
de lume, care vorbeşte afaceri şi politică. Feli- 

narele se aprind, dînd lumină bună cîteva cea¬ 
suri, pănă începe stingerea lor pe încetul. Pa- 
jurea de alamă suită trufaş de-asupra Palatului 
comunal şi-a stîns în sfirşit strălucirea. Pe stra¬ 
dele din centru se revarsă o mulţime gătită; 
multe femei frumoase, şi mai mulţi preţuitori; 
foarte dese ori feţe evreieşti, şi la ele şi Ia dînşii. 
Pe păreţi se ceteşte anunciul de îngropare al 
unui negustor evreu care a trăit 92 de ani şi 
e plîns în acelaşi timp de nepoţi, strănepoţi şi 
de o văduvă care fusese abia cîţiva ani soţia 
răposatului. Băieţaşi cu nasul coroietic aleargă 
cu picioarele goale de vînd prin cafenelele şi 
birturile ce prind să se umple, ziarele nemţeşti 
ale oraşului: «Bukowinaer Allgemeine Zeitung», 
«Bukowinaer Post» şi alte foi iudeo-germane 
(germană e numai una). 

Petrec sara în cercul familiei primitoare a 
profesorului Sbîera. Bătrînul e însă invitatul 
fiplui său, care locuieşte în aceiaşi casă mare, 
menjtă pentru adăpostirea neamului întreg, de la 
fii, la nepoţi şi la urmaşi. E bucurie de oas¬ 
peţi şi vorbă multă veselă, -despre una şi despre 
alta, pănă tîrziu spre mijlocul nopţii, cînd mă 
întorc la otelul, acum înnoit şi modernisat, al 
«Vulturului negru». 

Mîne voiu fi la graniţa Basarabiei, cu trenul 
ce pleacă la Răsărit, prin Boian la Noua-Suliţă. 

La Noua-Suliţă Austriacă deocamdată, căci sînt 
două, două suliţe de stâpînire cu de-a sila sînt 
înfipte în sfînta noastră ţernă românească. După 
lanţurile de aur, voiu vedea lanţurile de fier, 
după conruperea gînduluî, uciderea luî. 

Spre Basarabia întunerecului şi a robiei 1 


www.dacoromanica.ro 




Tabla numelor şi lucrurilor 


A. 


Andrasfalva, 127. 
Arburea, 69, 121. 


Bilca, 127. 

Bădăuţî, 121, 168 şi 
urm. 


Cacica, 77, 109. 
Căjvana, 68. 

Călăneştî, 127. 
Caliceanca, 219. 
Căndrenî, 110. 
Carlsberg, 128. 
Cernauca, 281 şi urm., 
242. 


Aristocraţia, 215 şi urm. 
Armeni, 198. 


Boian, 219, 229, 244. 
Bosancea, 51 şi urm. 
Burdujenî, 9 şi urm. 


Cernăuţi, 201 şi urm., 
241 şi urm. 

Chilişenî, 52. 
Cîmpulung, 105 şi urm. 
Clocucîca, 240. 
Costîna, 64, 109, 127. 
Coţman, 242. 


www.dacoromanica.ro 






248 


TABLA NUMELOR ŞI LUCRURILOR 


Dorna, 109-10. 
Dragomirna, 33 şi urm. 


Evrei, 


Fîntîna-Albă, 38-9. 
Frătăuţi, 127. 


D. 

Dragoşa, 97. 

E. 

189 şi urm. 

F. 

Freudenthal, 99. 
Frumosul, 97. 


G. 

Grăniceşti, 155. 


ÎT. 

Hadikfalva, 121, 127', 

155, 168, 174-6. 
Hagîgadar, 33. 

Hatna, 109, 116 şi urm. 
Hliboca, 201-2. 
Horecea,219şiurm.,242. 


lacobeni, 110. 
Istensegits, 121. 


Horodnic, 185. 

Humor şi Gura-Humo- 
rului, 75, 81 şi Ufm., 
109. 

Huţanî, 98-9. 


Iţcani, 47 şi urm. 
Iţcanii-Noî, 34 şi urm 


J. 

Jucîca, 238. 


www.dacoromanica.ro 







TABLA NUMELOR Sî tUORURELOtt' 


24» 


JU 

Lehăcenii-Tăutului',219’. | Lipoveni, 36 şi urm. 


Mahalaua, 219. 
Margine, 15&-6. 
Mihăileni, 193 şi urm. 


Milişăuţî. V. Bădăuţi. 
Moldoviţa, 96 şi urm. 


hl. 

Ndust-Suliţă, 219, 244-5. 


I*. 

Păltinoasa, 79-80. 

Părhăuţî, 63 şi urm. 
Pârteşfiî-de-sirs, 77,116. 
Petrăuţi, 45 şi urm. 

Pleşul (munte), 110. 
Poiana-Stampei, 110. 


Racova, 77. 

Rădăuţi, 115 şi urm., 
154-5, 167 şi urm. 
Rarancea, 220 şi urm. 
Reusenî, 50 şi urm. 
Romaneşti, 155. 
Romînii din Bucovina, 
118 şi arm.,217 şi urm. 


Poieni, 77. 

Pojorîta, 109. 

Politica parlamentară, 
214 şi Urm. 

Prilipca, 52. 

Putna, 123 şi urm. 


Roşu, 240. 

Rus-Mănăstioara, 52, 
55 şi urm. 

Ruşiî-Moldo viţei, 99. 
Ruteni, 186-8, 223 şi 
urm. 


www.dacoromanica.ro 






260 


TABLA NUMELOR ŞI LUCRURILOR 


Sadagura, 236 şi urm. 
Sadova, 109. 

Şasea, 185. 

Satu-Mare, 155, 168, 
174-5. 

Şcheia, 63-4. 
Şerăuţiî-de-jos, 236. 
Sînt’ Ilie, 31 şi urm. 
Sînt’ Onufrie, 184 şi 
urm. 

Siretiu, 181 şi urm. 
Solea, 69 şi urm. 


Tătărăşenî, 185. 
Ţeţina, 240 şi urm. 
Ţigani, 39. 


Soloneţ, 68. 

Storojineţ, 188, 242. 
Straja, 148 şi urm., 242. 
Stroieştî, 49. 

Stupea, 49. 

Suceava, 94 şi urm. 
Biserici : 

Sf. Dumitru, 16. 

Sf. Gheorghe, 19. 
Mirăuţl, 24. 

Cetatea, 26. 
Suceviţa, 154 şi urm. 


Toporăuţî, 221 şi urm., 
242. 


U. 

Universitatea, 209 şi urm. 


V. 

Valea Putneî, 110. 
Vama,92şiurm.,105,109, 
Vicovurî, 127-8. 


Zahareştî, 49 şi urm. 
Zalescic, 242. 


Voitinel, 127. 

Volovăţ, 121,167 şi urm. 
Voroneţ, 86 şi urm. 


Zamca, 47 şi urm. 
Zipserl, 79. 


www.dacoromanica.ro 








TABLA DE MATERIÎ 


I. ÎH JURUL SUCEVEI Pag 

1. Spre Suceava. 9 

2. Suceava. iO 

3. Sint’ Ilie.31 

4. Dragomirna.33 

6. Petrăuţiî.45 

6. Iţcaniî. Zamca.47 

7. Zahareştiî.49 

8. Reuseniî.50 

II. VALEA MOLDOVEI 

1. Părhăuţiî.63 

2. Solea ..70 

3. Humorul.75 

4. Voroneţul.86 

6. Spre Yamă.92 

6. Moldoviţa. ... 96 

7. Câmpulungul ..306 

III. VALEA SUCEVEI 

1. Spre Rădăuţi.115 

2, Putna. .... 127 


www.dacoromanica.ro 





























252 


TABLA DE MATERII 


Pag- 

3. Straja.148 

4. Suceviţa.154 

5. Spre Rădăuţi. — Volovăţul. Bădăuţiî.167 

IV, VALEA SIRETIULUÎ 

1. Spre tîrgul Siretruluî. — Şireţi ui.177 

2. O raită peste hotar: Mihăileniî . a .193 

V, VALEA PRUTULUI' 

I. Spre Cernăuţi. — Cernăuţii.201 

3. Peste Prut. •.- ■ • 219 

3. împrejurimi cernăuţene.240 


www.dacoromanica.ro 












LISTA ILUSTRAŢIILOR 


Pag. 

Biserica Sf. Dimitrie din Suceava.17 

Biserica Sf. Gheorghe din Suceava ,.20 

Procesia cu moaştele Sf. Ioan cel Nou din Suceava 23 

Biserica Mirăuţilor. 25 

JRuinele cetăţii Suceava . . . : ,.28 

Lipovan cu zarzavat. 35 

Biserica lipovenească din Fîntîna-Albă.37 

Mănăstirea Dragomirna (după Knapp) . , . . . 41 

Mănăstirea Dragomirna (după Romstorfer). ... 43 

Biserica din Petrăuţî. 46 

Biserica din Reusenî.53 

Biserica din Rus-Mănăstioara.56 

Biserică de lemn în Bucovina . . . . 65 

Biserica din Părhăuţi.66 

Ţeranî romîni din Bucovina.71 

Grup de ţeranî bucovineni.■ . . . 84 

•Colţ de ţară în Bucovina.,. 87 

Biserica din Voroneţ . , . . «.. , 90 

Colţ de ţară îp Bucovina ..95 

Piuă din Bucovina. . . . ,. 98 

Biserica Moldo viţei . ... . '. ,.100 

•Gospodărie bucovineană de lp ţară.106 

La fîpţînă.108 


www.dacoromanica.ro 























254 


LISTA ILUSTRAŢIILOR 


Pag 

Stînă.110 

Dorna-Vatra.111 

Clacă.117 

Vederea generală a mănăstirii Putna.131 

Biserica mănăstirii Putna.135 

Chilia de piatră din Putna.140 

Biserica din sat de la Putna.143 

Sihăstria.149 

Oameni din Straja.161 

Datini de nuntă bucovineană.152 

Porturi româneşti din Bucovina.156 

Mănăstirea Suceviţa.167 

Biserica mănăstirii Suceviţa.169 

Altă vedere a mănăstirii Suceviţa.166 

Biserică de lemn din Bucovina. . 169 

îngropare de sat în Bucovina.171 

Cataract al Bistriţei.180 

Clopotniţă de lemn, cu copii, în Bucovina.... 183 

Tîrgul Siretiuluî.186 

Piaţa centrală din Cernăuţi.205 

Mitropolia veche din Cernăuţi.207 

Biserica din Horecea. 221 

Cernăuţii.239 

Binecuvîntarea plugului.243 


NB. Ilustraţiile sînt făcute după Romstorfer, «Arta bi- 
zantino-moldovenească», după «Monarchia austro-ungară» 
{ambele în nemţeşte), după acvarele de Knapp şi foto¬ 
grafii comunicate de păr. D. Dan, profesorul Eusebiu 
Popovicî din Suceava şi păr. egumen al Suceviţei. 

Cetitorii se pot folosi de mapa şcolară românească a Bu¬ 
covinei editată la Pardini în Cernăuţi de Eduard Fischer. 


www.dacoromanica.ro 













































































































